
讟拽住讟 讛讚祝



 砖讬讞诇讗 拽诪讗 讗住讬专讗 诪讻讗谉 讜讗讬诇讱 讛讜讛 诇讬讛 讝讛 讜讝讛 讙讜专诐 讜诪讜转专 讗讬转讬讘讬讛 专讘 讗砖讬 诇讗诪讬诪专 讜砖讜讬谉 讘讘讬爪转 讟专讬驻讛 砖讗住讜专讛 诪驻谞讬 砖讙讚诇讛 讘讗讬住讜专 讛转诐 讘讚住驻谞讗 诪讗专注讗 讜诇讬砖谞讬 诇讬讛 讘砖讬讞诇讗 拽诪讗 讗诐 讻谉 讙讚诇讛 讙诪专讛 诪讬讘注讬 诇讬讛 讗诇讗 讛讗 讚转谞谉 讜诇讚 讟专驻讛 专' 讗诇讬注讝专 讗讜诪专 诇讗 讬拽专讘 诇讙讘讬 诪讝讘讞 讜专' 讬讛讜砖注 讗讜诪专 讬拽专讘 讘诪讗讬 拽讗 诪讬驻诇讙讬 讘砖谞讟专驻讛 讜诇讘住讜祝 注讬讘专讛 专' 讗诇讬注讝专 住讘专 讝讛 讜讝讛 讙讜专诐 讗住讜专 讜专讘讬 讬讛讜砖注 住讘专 讝讛 讜讝讛 讙讜专诐 诪讜转专 讗讬 讛讻讬 讗讚诪讬驻诇讙讬 诇讙讘讜讛 诇讬驻诇讙讜 诇讛讚讬讜讟 诇讛讜讚讬注讱 讻讞讜 讚专' 讬讛讜砖注 讚讗驻讬诇讜 诇讙讘讜讛 谞诪讬 砖专讬 讜诇讬驻诇讙讜 诇讛讚讬讜讟 诇讛讜讚讬注讱 讻讞讜 讚专讘讬 讗诇讬注讝专 讚讗驻讬诇讜 诇讛讚讬讜讟 谞诪讬 讗住讜专 讻讞 讚讛讬转专讗 注讚讬祝 诇讬讛 讜诪讜讚讬诐 讘讘讬爪转 讟专驻讛 砖讗住讜专讛 讘讚住驻谞讗 诪讗专注讗 讚讞讚 讙讜专诐 讛讜讗 专讘 讗讞讗 住讘专 诇讛 讻专讘 讗讞讗 讘专 讬注拽讘 讜诪转谞讬 诇讛 诇讚讗诪讬诪专 讻讚讗诪专谉 专讘讬谞讗 诇讗 住讘专 诇讛 讻讚专讘 讗讞讗 讘专 讬注拽讘 讜诪转谞讬 诇讛 诇讚讗诪讬诪专 讘讛讗讬 诇讬砖谞讗 讗诪专 讗诪讬诪专 讛谞讬 讘讬注讬 讚住驻拽 讟专驻讛 讚砖讬讞诇讗 拽诪讗 诪砖讛讬谞谉 诇讛讜 讗讬 讛讚专讛 讜讟注谞讛 砖专讬讬谉 讜讗讬 诇讗 讗住讬专谉 讗讬转讬讘讬讛 专讘 讗砖讬 诇讗诪讬诪专 讜诪讜讚讬诐 讘讘讬爪转 讟专驻讛 砖讗住讜专讛 诪驻谞讬 砖讙讚诇讛 讘讗讬住讜专 讗诪专 诇讬讛 讛转诐 讘讚砖讬讞诇讗 拽诪讗 讗诐 讻谉 讙讚诇讛 讙诪专讛 诪讘注讬 诇讬讛 转谞讬 讙诪专讛 讗诇讗 讛讗 讚转谞谉 讜诇讚 讟专驻讛 专' 讗诇讬注讝专 讗讜诪专 诇讗 讬拽专讘 诇讙讘讬 诪讝讘讞 专' 讬讛讜砖注 讗讜诪专 讬拽专讘 讘诪讗讬 拽讗 诪讬驻诇讙讬 讻砖注讬讘专讛 讜诇讘住讜祝 谞讟专驻讛 专讘讬 讗诇讬注讝专 住讘专 注讜讘专 讬专讱 讗诪讜 讛讜讗 讜专' 讬讛讜砖注 住讘专 注讜讘专 诇讗讜 讬专讱 讗诪讜 讛讜讗 讗讬 讛讻讬 讗讚诪讬驻诇讙讬 诇讙讘讜讛 诇讬驻诇讙讜 诇讛讚讬讜讟 诇讛讜讚讬注讱 讻讞讜 讚专讘讬 讬讛讜砖注 讜诇讬驻诇讙讜 讘讛讚讬讜讟 诇讛讜讚讬注讱 讻讞讜 讚专讘讬 讗诇讬注讝专 讻讞 讚讛讬转讬专讗 注讚讬祝 诇讬讛 讜诪讜讚讬诐 讜讚讗讬 讘讘讬爪转 讟专讬驻讛 砖讗住讜专讛 讘讚砖讬讞诇讗 拽诪讗 诪讗讬 讟注诪讗 讙讜驻讛 讛讬讗 讜讛诇讻转讗 讘讝讻专 讻诇 砖谞讬诐 注砖专 讞讚砖 讘谞拽讘讛 讻诇 砖讗讬谞讛 讬讜诇讚转 讗诪专 专讘 讛讜谞讗 讻诇 讘专讬讛 砖讗讬谉 讘讜 注爪诐 讗讬谞讜 诪转拽讬讬诐 讬''讘 讞讚砖 讗诪专 专讘 驻驻讗 砖诪注 诪讬谞讛 诪讚专讘 讛讜谞讗 讛讗 讚讗诪专 砖诪讜讗诇 拽讬砖讜转 砖讛转诇讬注 讘讗讬讘讬讛 讗住讜专讛 

专砖"讬



 讚砖讬讞诇讗 拽诪讗. 讘诇注讝 驻讜砖讟''讛 讗讜转谉 砖讛讬讜 讘诪注讬讛 讘砖注讛 砖谞讟专驻讛 讻讜诇谉 讗住讜专讜转 讚注讜讘专 讬专讱 讗诪讜 讛讜讗 讜注诪讛 谞讟专驻讜: 诪讻讗谉 讜讗讬诇讱. 讛讬讗 讜讛讝讻专 讙讜专诪讬谉 诇讛诐 砖讬讘讗讜 讜讚讘专 砖讗讬住讜专 讜讛讬转专 讙专诪讜 诇讜 砖讬讙讚诇 诪讜转专: 讜砖讜讬谉. 专' 讗诇讬注讝专 讜专讘谞谉 讚驻诇讬讙讬 讘讜诇讚 讘讛诪讛 讟专驻讛: 讘讚住驻谞讗 诪讗专注讗. 讛讬讗 诪注爪诪讛 诪转讞诪诪转 讘讗专抓 讜讬讜诇讚转 讜讛讛讜讗 讞讚 讙讜专诐 讛讜讗: 讙讚诇讛. 诪砖诪注 讻诇 讙讬讚讜诇讬讛 讘讗讬住讜专: 讗诇讗 讛讗 讚转谞谉. 讻讬讜谉 讚讗诪专转 讚讛讗讬 诪讜讚讬诐 讘讘讬爪转 讟专驻讛 讘讚住驻谞讗 诪讗专注讗 讚讞讚 讙讜专诐 讛讜讗 拽讗诪专 诪讻诇诇 讚驻诇讜讙转讬讬讛讜 讘讝讛 讜讝讛 讙讜专诐 讜注''讻 讘砖谞讟专驻讛 讜诇讘住讜祝 注讬讘专讛 驻诇讬讙讬 讚讗讬讻讗 讝讛 讜讝讛 讙讜专诐: 讘诪讗讬 拽讗 诪讬驻诇讙讬. 注诇 讻专讞讱 讘谞讟专驻讛 讜诇讘住讜祝 注讬讘专讛: 诇讛讜讚讬注讱 讻讞讜 讚专讘讬 讬讛讜砖注. 转讬专讜爪讗 讛讜讗: 住讘讬专讗 诇讬讛 讻专讘 讗讞讗 讘专 讬注拽讘. 讚讗诪专 诇注讬诇 (讚祝 谞讝:) 讛诇讻讛 讟专驻讛 讬讜诇讚转: 讜诪转谞讬 诇讛 诇讚讗诪讬诪专 讻讚讗诪专讬谞谉. 讛谞讬 讘讬注讬 讚讟专驻讛 讻讜' 讚讗讬讻讗 诇驻诇讜讙讬 讘讬谉 砖讬讞诇讗 拽诪讗 诇砖讬讞诇讗 讘转专讗 讗驻讬诇讜 讘讟专驻讛 讜讚讗讬转: 专讘讬谞讗 诇讗 住讘专 诇讛. 讻讜讜转讬讛 讜诇讗 诪爪讬 诇诪讬诪专 讚砖讬讞诇讗 讘转专讗 讚讛讗 诇讗 讟注谞讛 讛诇讻讱 诪讜拽讬 诇讛 诇讚讗诪讬诪专 讘住驻拽 讟专驻讛 讜讛讻讬 拽讗诪专 讚砖讬讞诇讗 拽诪讗 诪砖讛讬谞谉 诇讛 讗讬 讛讚专讛 讜讟注谞讛 诇讗讜 讟专驻讛 讛讬讗 讜砖专讜 拽诪讗讬: 诪驻谞讬 砖讙讚诇讛 讘讗讬住讜专. 讗诇诪讗 讟注谞讛: 讘诪讗讬 拽讗 诪讬驻诇讙讬. 注诇 讻专讞讱 讘注讬讘专讛 讜诇讘住讜祝 谞讟专驻讛 讚讗讬 讘谞讟专驻讛 讘专讬砖讗 转讜 诇讗 讟注谞讛 讜讘讛讗 驻诇讬讙讬 专讘讬 讗诇讬注讝专 住讘专 [注讜讘专] 讬专讱 讗诪讜 讛讜讗 讜讛专讬 讛讜讗 讻讗讞讚 诪讗讬讘专讬讛: 讜专' 讬讛讜砖注 住讘专 讻讜'. 讜讻讬讜谉 讚讛讻讬 讛讜讗 讗讚诪讬驻诇讙讬 讻讜': 讜诪讜讚讬诐. 讜讚讗讬 讘讘讬爪转 [讟专驻讛]: 讘砖讬讞诇讗 拽诪讗. 讚讻讬讜谉 讚讗讙讬讚讗 讘讬讛 讚诪注讜专讛 讘讙讬讚讬谉 讻讙讜驻讛 讚诪讬讗: 讜讛诇讻转讗 讘讝讻专. 住驻拽 讟专驻讛 讚讬讚讬讛 讗讬 砖讛讬 砖谞讬诐 注砖专 讞讚砖 讜讚讗讬 诇讗 谞讟专祝 讜砖讜讘 讗讬谉 爪专讬讱 诇讘讜讚拽讜 讻讙讜谉 讗诐 住驻拽 讚专讜住讛 讗讜 谞驻讜诇讛 讗讜 砖诪讗 谞讬拽讘 讛拽专讜诐 诪讞诪转 砖专讗讬谞讜讛讜 砖诇拽转讛: 讻诇 讘专讬讛 砖讗讬谉 诇讛 注爪诐 讗讬谞讛 诪转拽讬讬诪转 讬''讘 讞讚砖. 讜谞驻拽讗 诪讬谞讛 讻讚诪驻专砖 专讘 驻驻讗: 拽讬砖讜转 砖讛转诇讬注讛 讘讗讬讘讬讛. 讘注讜讚讛 诪讞讜讘专转: 讗住讜专讛. 讛转讜诇注转 讘讗讻讬诇讛 讚讻讬讜谉 讚诪讛诇讻转 讘转讜讱 讛拽讬砖讜转 讜讛拽讬砖讜转 诪讞讜讘专转 讘拽专拽注 砖讜专抓 注诇 讛讗专抓 拽专讬谞讗 讘讬讛 讗讘诇 讛转诇讬注讛 讘转诇讜砖 诇讗讜 砖讜专抓 讛讜讗 注讚 讚谞驻讬拽 诪讬谞讬讛 讜诪讛诇讱 注诇 讙讘讬 讛拽专拽注 讻讚诪驻专砖 讘砖讬诇讛讬 驻专拽讬谉 (讚祝 住讝:): 

转讜住驻讜转



 诪讻讗谉 讜讗讬诇讱 讛讜讛 诇讬讛 讝讛 讜讝讛 讙讜专诐 讜诪讜转专. 讗注''讙 讚讘住讜祝 讻转讜讘讜转 (讚祝 拽讬讗:) 驻住拽讬谞谉 讻专' 讬讛讜讚讛 讘驻专讚讜转 讚诪住驻拽讗 诇讬讛 讘驻专拽 讗讜转讜 讜讗转 讘谞讜 (诇拽诪谉 讚祝 注讟.) 讗讬 讞讜砖砖讬谉 诇讝专注 讛讗讘 讗讜 诇讗 讛讬讬谞讜 讘诪讬诇转讗 讚砖专讬 讻诇 讞讚 讘讗驻讬 谞驻砖讬讛 讜诇讗 砖讬讬讱 讝讛 讜讝讛 讙讜专诐 讗讘诇 讛讻讗 讚讞讚 讗住讜专 讜讞讚 砖专讬 讛讜讬 诇讬讛 讝讛 讜讝讛 讙讜专诐: 讜砖讜讬谉 讘讘讬爪转 讟专讬驻讛 砖讛讬讗 讗住讜专讛. 诇讗 讻诪讜 砖驻讬专砖 讛拽讜谞讟专住 讚拽讗讬 讗驻诇讜讙转讗 讚专讘讬 讗诇讬注讝专 讜专讘讬 讬讛讜砖注 讗诇讗 拽讗讬 讗驻诇讜讙转讗 讚讘讬转 砖诪讗讬 讜讘讬转 讛诇诇 讚驻诇讬讙讬 讘诪转谞讬转讬谉 讘诪住讻转 注讚讬讜转 (驻''讛 诪''讗) 讚转谞谉 讛转诐 讘讬爪转 谞讘诇讛 砖讻诪讜转讛 谞诪讻专转. 讘砖讜拽 讘''砖 诪转讬专讬谉 讜讘讬转 讛诇诇 讗讜住专讬谉 讜诪讜讚讬诐 讘讘讬爪转 讟专驻讛 砖讗住讜专讛 诪驻谞讬 砖讙讬讚讜诇讛 讘讗讬住讜专 讜讗诐 转讗诪专 讚讛砖转讗 讞砖讘讬 讘讬转 讛诇诇 讘讬爪转 谞讘诇讛 讻讘砖专 讚讗住专讬 讗驻讬诇讜 讻诪讜转讛 谞诪讻专转 讘砖讜拽 讜讘驻专拽 拽诪讗 讚讘讬爪讛 (讚祝 讜:) 讗诪专讬谞谉 讛砖讜讞讟 讗转 讛转专谞讙讜诇转 讜诪爪讗 讘讛 讘讬爪讬诐 讙诪讜专讜转 诪讜转专讜转 诇讗讻诇谉 讘讞诇讘 讜讗驻讬诇讜 专讘讬 讬注拽讘 诇讗 驻诇讬讙 讗诇讗 讚拽讗诪专 讗诐 讛讬讜 诪注讜专讜转 讘讙讬讚讬诐 讗住讜专讜转 讗讘诇 讘砖讗讬谞谉 诪注讜专讜转 诪讜转专 讜转讬专抓 讘讛诇讻讜转 讙讚讜诇讜转 讚讙讘讬 讗讬住讜专 谞讘诇讛 讚讗讜专讬讬转讗 讛讞诪讬专讜 讗讘诇 讘砖专 注讜祝 讘讞诇讘 讚专讘谞谉 讛拽讬诇讜 讜专讘讬谞讜 转诐 转讬专抓 讚讘讘讬爪转 谞讘诇讛 讛讞诪讬专讜 诪砖讜诐 讚谞讘诇讛 讛讜讬 讚讘专 讛讗住讜专 讗讘诇 讘砖专 注讜祝 讘讞诇讘 讚讛讜讬 讛讬转专 讚讻诇 讞讚 讜讞讚 讘讗驻讬 谞驻砖讬讛 砖专讬 讜诇驻讬专讜砖讜 诪转讬讬砖讘 诪讛 砖诪驻专砖 讘注专讜讱 讚讛讗 讚讗诪专 讘专讬砖 驻专拽 讛讚专 注诐 讛谞讻专讬 (注讬专讜讘讬谉 讚祝 住讘:) 讚讗驻讬诇讜 讘讬注转讗 讘讻讜转讞讗 诇讗 诇讬砖专讬 讗讬谞讬砖 拽诪讬 专讘讬讛 讚讛讬讬谞讜 讻讙讜谉 砖砖讞讟 讛转专谞讙讜诇转 讜诪爪讗 讘讛 讘讬爪讬诐 讙诪讜专讜转 讚讗讬 讘住转诐 讘讬爪讬诐 讗讜转谉 讗讬谉 爪专讬讻讬谉 讛讬转专 讚讗讬谉 诇讱 注''讛 砖诇讗 讬讚注 砖诪讜转专 讘讞诇讘 讜诇驻讬 转讬专讜抓 讛诇讻讜转 讙讚讜诇讜转 拽砖讬讗 诪讗讬 讗驻讬诇讜 讚拽讗诪专 讗驻讬诇讜 讘讬注转讗 讘讻讜转讞讗 讗讟讜 诪讬 驻砖讜讟 讛讬转专 讝讛 讻诇 讻讱 讟驻讬 诪砖讗专 诪讬诇讬 讛讗 驻诇讜讙转讗 讛讬讗 讚诇诪讗谉 讚讗诪专 讘砖专 注讜祝 讘讞诇讘 讚讗讜专讬讬转讗 讗住讬专讗 诪讬讚讬 讚讛讜讛 讗讘讬爪转 谞讘诇讛 讜讬砖 诇讜诪专 讚诇讛讻讬 拽讗诪专 讗驻讬诇讜 砖讻诇 讛注讜诇诐 讛讬讜 谞讜讛讙讬谉 讘讜 讛讬转专 讜讘驻专拽 拽诪讗 讚讘讬爪讛 (讚祝 讜:) 谞诪讬 驻砖讬讟讗 诇讬讛 诇砖''住 讚砖专讬 讙讘讬 讛讗 讚讗诪专 专讘 讘讬爪讛 注诐 讬爪讬讗转 专讜讘讛 谞讙诪专讛 讚拽讗诪专 诇诪讗讬 讗讬诇讬诪讗 讚砖专讬 诇讗讜讻诇讛 讘讞诇讘 讛讗 讘诪注讬 讗诪讛 讗住讬专讗 讜讛转谞讬讗 讛砖讜讞讟 讛转专谞讙讜诇转 讻讜' 诪砖诪注 讚驻砖讬讟讗 诇讬讛 讚诇讗 讛讜讛 驻诇讬讙 专讘 讜注讜讚 讬''诇 讚讛讬讬谞讜 讟注诪讗 讚讗住专讬 讘''讛 讘讬爪转 谞讘诇讛 讙讝讬专讛 讗讟讜 讘讬爪转 讟专驻讛 讜讘讬爪转 讟专驻讛 讗住讜专讛 诪砖讜诐 讚讙诪专讛 讘讗讬住讜专 讜诪讬讛讜 讗讬谉 谞专讗讛 转讬专讜抓 讝讛 讚讛讗 诇讗 讙讝专讬谞谉 讘讬注讬 讚砖讬讞诇讗 讘转专讗 讗讟讜 讘讬注讬 讚砖讬讞诇讗 拽诪讗 讜讗讟讜 讘讬注讬 讚住驻谞讗 诪讗专注讗: 讗诇讗 讛讗 讚转谞讬讗 讜诇讚 讟专驻讛 讻讜'. 讘专讬讬转讗 讛讬讗 讜讛讜讬 诪爪讬 诇讗转讜讬讬 诪转谞讬转讬谉 讚转诪讜专讛 (讚祝 诇:) 讻诇 讛讗住讜专讬诐 诇讙讘讬 讛诪讝讘讞 讜诇讚讜转讬讛谉 诪讜转专讬谉 专讘讬 讗诇讬注讝专 讗讜诪专 讜诇讚 讟专驻讛 诇讗 讬拽专讘 诇讙讘讬 诪讝讘讞 讗诇讗 谞讬讞讗 诇讬讛 诇讗转讜讬讬 讘专讬讬转讗 砖专讘讬 讬讛讜砖注 讛讜讝讻专 讘讛: 讘诪讗讬 拽讗 诪讬驻诇讙讬 讘谞讟专驻讛. 诇砖讜谉 讛讙诪专讗 诪砖诪注 讚讗讬 诇讗讜 讚讗诪讬诪专 诇讗 讛讜讛 拽砖讛 讘诪讗讬 拽讗 诪讬驻诇讙讬 讗诇讗 讬砖 诇讜诪专 诪砖讜诐 讚讗住专 讗诪讬诪专 讚砖讬讞诇讗 拽诪讗 诇讗 诪讬转讜拽诐 诇讬讛 驻诇讜讙转讬讬讛讜 讘注讜讘专 讬专讱 讗诪讜 讜讘注讬讘专讛 讜诇讘住讜祝 谞讟专驻讛 讚讗诐 讻谉 拽诐 诇讬讛 讗诪讬诪专 讻专讘讬 讗诇讬注讝专 讚砖诪讜转讬 讛讜讗 讜诇讗讬讚讱 诇讬砖谞讗 讚诇拽诪谉 讬砖 诇驻专砖 诪砖讜诐 讚拽住讘专 讟专驻讛 讗讬谞讛 讬讜诇讚转 拽讗 拽砖讛 诇讬讛 讘诪讗讬 拽讗 诪讬驻诇讙讬 讚诇讗 诪讬转讜拽诪讗 驻诇讜讙转讬讬讛讜 讘讝讛 讜讝讛 讙讜专诐 讗住讜专 讜讗诐 转讗诪专 讜讗诪讗讬 诇讗 谞讬讞讗 诇讬讛 诇专讘 讗砖讬 讛砖转讗 诇讗讜拽讜诪讬 驻诇讜讙转讬讬讛讜 讘讝讛 讜讝讛 讙讜专诐 讛讗 砖诪注讬谞谉 诇讬讛 诇专讘讬 讗诇讬注讝专 讘讛讚讬讗 讘驻专拽 讻诇 砖注讛 (驻住讞讬诐 讚祝 讻讝.) 讚讗住专 讚拽转谞讬 讜讻谉 讛讬讛 专讘讬 讗诇讬注讝专 讗讜住专 讘讻诇 讗讬住讜专讬谉 砖讘转讜专讛 讜讬砖 诇讜诪专 讚砖诪讗 诇讗 砖诪讬注 诇讬讛 诇专讘 讗砖讬 讛讛讬讗 讘专讬讬转讗: 讜专讘讬 讗诇讬注讝专 住讘专 讝讛 讜讝讛 讙讜专诐 讗住讜专. 讻诪讜 砖讛讙讬专住讗 讻讗谉 讻讱 讬砖 诇讛 诇讛讬讜转 讘驻专拽 讻诇 讛讗住讜专讬谉 (转诪讜专讛 讚祝 诇讗.) 讜讬砖 住驻专讬诐 讚讙专住讬 讛转诐 诇诪讗谉 讚讗诪专 讟专驻讛 讬讜诇讚转 驻诇讬讙讬 讻砖谞讟专驻讛 讜诇讘住讜祝 注讬讘专讛 讚专讘讬 讗诇讬注讝专 住讜讘专 注讜讘专 讬专讱 讗诪讜 讛讜讗 讜诇讬转讗: 讗讬 讛讻讬 讗讚诪讬驻诇讙讬 诇讙讘讜讛 诇讬驻诇讙讜 诇讛讚讬讜讟. 诇砖讜谉 讗讬 讛讻讬 拽砖讛 讚讘讻诇 注谞讬谉 讬讻讜诇 诇讛拽砖讜转 讻谉 讜爪专讬讱 诇诪爪讜讗 讟注诐 诇诪讛 讛讬讛 诪转讬讬砖讘 讛讗 讚诪讬驻诇讙讬 诇讙讘讜讛 讗讬 讛讜讛 诪驻专砖 驻诇讜讙转讬讬讛讜 讘注讜讘专 讬专讱 讗诪讜 讛讜讗 讬讜转专 诪讛砖转讗 讚诪讜拽讬 诇讛 讘讝讛 讜讝讛 讙讜专诐 讜诇讗讬讚讱 诇讬砖谞讗 讗讬驻讻讗: 讜讛诇讻转讗 讘讝讻专 讻诇 砖谞讬诐 注砖专 讞讚砖. 诇诪讗讬 讚诪住拽讬谞谉 讛砖转讗 讛诇讻转讗 讚讟专驻讛 讗讬谞讛 讬讜诇讚转 诇讗 诪讬转讜拽诪讗 驻诇讜讙转讬讬讛讜 讚专讘讬 讗诇讬注讝专 讜专讘讬 讬讛讜砖注 讗诇讗 讘注讜讘专 讬专讱 讗诪讜 讜专讘讬 讬讛讜砖注 住讜讘专 诇讗讜 讬专讱 讗诪讜 讛讜讗 讜讙讘讬 讘讬爪讛 诪讜讚讛 讻讬讜谉 讚讗讙讬讚讗 讘讙讜驻讛 讻讙讜驻讛 讚诪讬讗 讜转讬诪讛 讚讘专讬砖 砖讜专 砖谞讙讞 讗转 讛驻专讛 (讘''拽 讚祝 诪讝.) 诪砖诪注 讗讬驻讻讗 讚讗诪专 专讘讛 驻专讛 砖讛讝讬拽讛 讙讜讘讛 诪讜诇讚讛 诪讗讬 讟注诪讗 讙讜驻讛 讛讬讗 转专谞讙讜诇转 砖讛讝讬拽讛 讗讬谞讜 讙讜讘讛 诪讘讬爪转讛 诪讗讬 讟注诪讗 驻讬专砖讗 讘注诇诪讗 讛讬讗 讜诪砖诪注 讚讗驻讬诇讜 诇讬转讗 诇驻专讛 讙讜讘讛 讛讻诇 诪讜诇讚讛 讜讗诪讗讬 讛讗 讗驻讬诇讜 讗讬 住讬讬注 讛讜诇讚 讘谞讙讬讞讛 讚讗讬 讜讜诇讚讛 谞讙讞讜 诇讗 讛讬讛 讬讻讜诇 诇讙讘讜转 诪谉 讛讜诇讚 讻诇 讛谞讝拽 讛讬讻讗 讚诇讬转讗 诇驻专讛 讻讬讜谉 讚诇讗讜 讬专讱 讗诪讜 讛讜讗 讜讙讘讬 转专谞讙讜诇转 讗诪讗讬 讗讬谞讜 讙讜讘讛 诪讘讬爪转讛 讜讬砖 诇讜诪专 讚讛转诐 诪讬讬专讬 讘讘讬爪讬诐 讙诪讜专讜转 讚诇讗 讗讙讬讚讬 讘讙讜驻讛 讜讙讘讬 诪讝讬拽 讗诪专 诇讬讛 讗讬讬转讬 专讗讬讛 讚讛讛讬讗 砖注转讗 讛讜转 讗讙讬讚讗 讘讙讜驻讛 讜砖拽讜诇 讜讙讘讬 讟专驻讛 讗住讜专 讜诇注谞讬谉 讜诇讚 讛讬讬谞讜 讟注诪讗 讗祝 注诇 讙讘 讚讘注诇诪讗 注讜讘专 讬专讱 讗诪讜 讛讜讗 诇注谞讬谉 讟专驻讜转 砖讗谞讬 讚转诇讜讬 讘讞讬讜转 讘讛诪讛 讜诇注讜讘专 讬砖 诇讜 讞讬讜转 讘驻谞讬 注爪诪讜 讜讘讘讘讗 拽诪讗 (讚祝 诪'. 讚''讛 诪讗讬) 讛讗专讻转讬 讘讜: 

专讘讬谞讜 讙专砖讜诐

讛讜讬 讝讛 讜讝讛 讙讜专诐 讚转专谞讙讜诇 讚讛讬转讬专讗 讜转专谞讙讜诇转 (讚住驻拽) 讚讟专驻讛:



讘讚住驻谞讗 诪讗专注讗. 讚诇讬讻讗 讝讛 讜讝讛 讙讜专诐:



讗"讻 讙讚诇讛 讙诪专讛 诪讬讘注讬 诇讬讛. 讻诇讜诪专 讗讬 讘砖讬讞诇讗 拽诪讗 砖讛讬讜 讛讘讬爪讬' 讘诪注讬讛 讻砖谞讟专驻讛 讝讛讜 讙诪专讛 讘讗讬住讜专' 讜诇讗 讙讚诇讛 讚讙讚诇讛 诪砖诪注 讚诇讗讞专 讻谉 砖谞讬讟专驻讛 讙讚诇讛 讘讗讬住讜专:



讘诪讗讬 拽讗 诪讬驻诇讙讬 讻讙讜谉 砖谞讬讟专驻讛 讜诇讘住讜祝 注讬讘专讛. 讻诇讜诪专 讛砖转讗 讚住讘讬专讗 诇谉 讚讟专驻讛 讬讜诇讚转 讜诪砖讘讞转 讘诪讗讬 拽讗 诪讬驻诇讙讬 专' 讗诇讬注讝专 讜专' 讬讛讜砖注:



讻砖谞讬讟专驻' 讜诇讘住讜祝 注讬讘专讛. 讗讬 讜诇讚 诪讜转专 讘讗讻讬诇讛 讚讝讛 讜讝讛 讙讜专诐 诪讜转专 诇专' 讗诇讬注讝专 讜诇专讘讬 讬讛讜砖注 讗住讜专:



讗讬转讬讘讬讛 专讘 讗砖讬 诇讗诪讬诪专 讜砖讜讬谉 讘讘讬爪转 讟专驻讛 讻讜'. 讻诇讜诪专 讛讬讗讱 讗诪专转 讚讟专驻讛 讗讬谞讛 讬讜诇讚转 讜讛讗 讛讻讗 讚讟专驻讛 讟注谞讛 讘讬爪讬诐:



讛讻讗 讘诪讗讬 注住拽讬谞谉 讘砖讬讞诇讗 拽诪讗. 讻诇讜诪专 砖讛讬讜 讘诪注讬讛 拽讜讚诐 砖谞讟专驻讛 讗讘诇 诇讗讞专 砖谞讟专驻讛 诇讗 讟注谞讛 讗诇讗 讛讗 讚转谞谉 讜诇讚 讟专讬驻讛 专' 讗诇讬注讝专 讗诪专 诇讗 讬拽专讘 讻讜'. 讻诇讜诪专 讛砖转讗 讚讗诪专转 讚讟专驻讛 讗讬谞讛 讬讜诇讚转 专' 讗诇讬注讝专 讜专' 讬讛讜砖注 讘诪讗讬 拽讗 诪驻诇讙讬 讻讜':



讜讛诇讻转讗 讘讝讻专 注讚 讬"讘 讞讚砖. 讻诇讜诪专 住驻拽 讟专驻讛 讝讻专 讻诇 砖诪转拽讬讬诐 讬"讘 讞讚砖 讜讚讗讬 诇讗 讟专讬驻讛 讛讜讗:



讗诪专 专讘 驻驻讗 砖"诪 诪讚专讘 讛讜谞讗 讛讗 讚讗诪专 砖诪讜讗诇 拽讬砖讜转 砖讛转诇讬注 讘讗讘讬讛 讻讜'. 讻诇讜诪专 砖"诪 诪讚专讘 讛讜谞讗 讚讗诪专 讻诇 砖讗讬谉 讘讜 注爪诐 讗讬谞讜 诪转拽讬讬诐 讬"讘 讞讚砖 讛讗 讚讗诪专 砖诪讜讗诇 拽讬砖讜转 砖讛转诇讬注 讘诪讞讜讘专 讗住讜专讛 诪砖讜诐 砖专抓 讛砖讜专抓 注诇 讛讗专抓:





专诪讘"谉

讜砖讜讬谉 讘讘讬爪转 讟专驻讛 砖讛讬讗 讗住讜专讛. 驻讬专砖"讬 讝"诇 专"讗 讜专讘谞谉 讚驻诇讬讙讬 讘讜诇讚 讟专驻讛 砖讜讬谉 讘讘讬爪转 讟专驻讛 讜诇讗 注诇 讗诇讜 谞砖谞讬转 讗诇讗 诪砖谞转讬谞讜 讛讬讗 讘诪' 注讚讬讜转 讚转谞谉 讘讬爪转 谞讘诇讛 讻诇 砖讻诪讜讛 谞诪讻专转 讘砖讜拽 讘"砖 诪转讬专讬谉 讜讘"讛 讗讜住专讬谉 讜砖讜讬谉 讘讘讬爪转 讟专驻讛 砖讛讬讗 讗住讜专讛 诪驻谞讬 砖讙讚诇讛 讘讗讬住讜专 讜讛讗 讚拽讗诪专讬' 讘讙诪专讗 讘转专讜讬讬讛讜 诇讬砖谞讬 讜砖讜讬谉 讘讘讬爪转 讟专驻讛 讜讻讜' 讘转专 诪诇转讗 讚专"讗 讜专"讬 诇讗住讜拽讬 讜砖讜讬谉 讗诇讬讘讗 讚讻"注 讘注讬 讜专"讗 讜专"讬 讙讜驻讬讬讛讜 诪讚讘"砖 讜讘"讛 讛讜讜 讜讛讗 讚诪驻专砖讬诐 讘讙诪专讗 讙讚诇讛 讘讗讬住讜专 讙讚诇讛 诪诪砖 拽"诇 讚诇驻讬 注谞讬谉 讛诪砖谞讛 讚讜诪讬' 讚讘讬爪转 谞讘诇讛 拽转谞讬 讻砖谞转注讘专' 讜诇讘住讜祝 谞讟专驻讛 讜讙诪专讛 拽讗诪专 讜讗驻砖专 讚讛讻讬 拽转谞讬 讜砖讜讬谉 讘讘讬爪转 讟专驻讛 砖谞讟专驻讛 讜讻讬讜爪讗 讘讛 谞诪讻专转 讘砖讜拽 砖讗住讜专讛 诪驻谞讬 砖驻注诪讬诐 讙讚诇讛 讘讗讬住讜专 讻讜诇讛 讚讛讬讬谞讜 讘讚住驻谞讗 诪讗专注'.
讜讗拽砖讬' 讗诇讗 讛讗 讚转谞讬讗 讜诇讚 讟专驻讛 专"讗 讜讻讜' 讘诪讗讬 拽诪讬驻诇讙讬 讜拽"诇 诇讬诪讗 (讚讻讜"注) 讝讛 讜讝讛 讙讜专诐 诪讜转专 讻砖诪注转转讬讛 专"讗 讗讜诪专 诇讗 讬拽专讘 讚诇讙讘讜讛 诪讗讬住 讚讛讗 讘讛讘讬 谞讬讞讗 诇讬讛 讻讚讗诪专讬谞谉 讗讬 讛讻讬 讗讚诪驻诇讬讙 讘讙讘讜讛 诇讬驻诇讜讙 讘讛讚讬讜讟 讜专砖"讬 讝"诇 讻转讘 讻讬讜谉 讚讗诪专转 讚讛讗讬 诪讜讚讬诐 讘讘讬爪转 讟专驻讛 讘讚住驻谞讗 诪讗专注' 讚讞讚 讙讜专诐 讛讜讗 诪讻诇诇 讚驻诇讜讙转讬讬讛讜 讘讝讛 讜讝讛 讙讜专诐 讜注"讻 讘砖谞讟专驻讛 讜诇讘住讜祝 注讬讘专讛 讜讻讜' 讜诇讝讛 讛讝拽讬拽讜 诇驻专砖 讚讛讗讬 诪讜讚讬诐 讘驻诇讜讙转讗 讚专"讗 讜专"讬 讜讻讬讜谉 砖讻转讘谞讜 诇讱 砖讗讬谞讜 讻谉 讞讝专讛 拽讜砖讬讬转讬谞讜 诇诪拽讜诪讛.
讗诇讗 砖讬"诇 讚诪砖讜"讛 诇讗 讘注讬谞谉 诇诪讬诪专 讚讻"注 讝讛 讜讝讛 讙讜专诐 诪讜转专 讜诇讙讘讜讛 驻诇讬讙讬 讘讙讜专诐 讚砖诪注讬谞谉 诇讬讛 诇专"讗 讚讗诪专 讝讛 讜讝讛 讙讜专诐 诪讜转专 讻讚转谞谉 讘注"讙 (诪讟,讘) 专"讗 讗讜诪专 讬讜诇讬讱 讛谞讗讛 诇讬诐 讛诪诇讞 讜讻讚诪讜讻讞 注诇讛 讛转诐 讘讙诪专讗 讜讗讬转' 谞诪讬 讘驻住讞讬诐 [讚祝 讻讝,讗] 讜讻砖谞转注讘专讛 讜诇讘住讜祝 谞讟专驻讛 诇讗 讘注讬 诇讗讜拽讜诪讛 讜讘注讜讘专 (砖讜讬谉) [讬专讱 讗诪讜 驻诇讬讙讬] 讚讗"讻 拽诪讛 诇讛 砖诪注转讬讛 讻专"讗 讜拽讬"诇 讚诇讬转 讛诇讻转讗 讻讜讜转讬讛 讚砖诪讜转讬 讛讜讗. 
讜讛讬讬谞讜 讚讗诪专讬谞谉 讗讬 讛讻讬 讗讚诪驻诇讙讬 诇讙讘讜讛 诇讬驻诇讙讬 讘诇讛讚讬讜讟 讗讬 讗诪专转 讘砖诇诪讗 诇讬转' 诇讚讗诪讬诪专 驻诇讜讙转讬讬讛讜 讘砖谞转注讘专讛 讜诇讘住讜祝 谞讟专驻讛 讜讛谞讬 转谞讗讬 住讘专讬 砖专讬 讜诪讬讛讜 讗住专 诇讬讛 专"讗 诇讙讘讜讛 讗诇讗 诇讚讗诪讬诪专 拽砖讬讗 讜讻谉 讛讗 讚讗诪专讬' 讘诇讬砖谞' 讚专讘讬谞讗 讘砖谞转注讘专讛 讜诇讘住讜祝 谞讟专驻讛 讜讘注讜讘专 讬专讱 讗诪讜 拽诪讬驻诇讙讬 讜诇讗 讗讜拽讬诪谞讗 讚讻"注 诇讗讜 讬专讱 讛讜讗 讜讻讬 驻诇讬讙讬 诇讙讘讜讛 驻诇讬讙讬 诪砖讜诐 讚讗砖讻讞谉 讻诪讛 转谞讗讬 讜讻诪讛 讗诪讜专讗讬 讚住讘专讬 注讜讘专 讬专讱 讗诪讜 讛讜讗 讜诇讗 谞讬讞讗 诇谉 诇诪讬诪专 讛讻讗 讚讻"注 诇讗 驻诇讬讙讬 讘诪诇转讗 讚拽讬讬诪讗 讘转谞讗讬 讜谞讬讞讗 讟驻讬 诇诪讬诪专 讜讛谞讬 转谞讗讬 讻讛谞讛讜 转谞讗讬.
讜讛讗 讚讗拽砖讬' [驻讬 鈥� 讘诇讬砖谞讗 讚专讘讬谞讗] 讗"讛 讗讚诪驻诇讙讬 诇讙讘讜讛 诪砖讜诐 讚讗讬 诇讗讜 讚讗诪讬诪' 讛"讗 讘讝讛 讜讝讛 讙讜专诐 驻诇讬讙讬 讗讘诇 诇讛讚讬讜讟 砖专讬 讜讗注"讙 讚砖诪注讬谞谉 诇讬讛 诇专"讗 讚讗住专 讛砖转讗 诇讗 讗住讬拽 讛诪拽砖讛 讗讚注转讬讛 讛讻讬 讗讜 砖诪讗 注诇讛 讘讚注转讬讛 砖讬砖 讛驻专砖 讘讬谉 讝讛 诇讝讛 讗"谞 讛讗 讚讗诪专转 讗"讛 诇讗讜 诇讗诪讬诪专 讗诇讗 诇诪"讚 讘注讜讘专 讬专讱 讗诪讜 驻诇讬讙讬 讜诪转专抓 讛讜讗 讚谞讬讞讗 诇讬讛 讘讛讻讬 讜讘讚讬谉 讛讜讗 讚诇讬诪讗 讗讬驻讻讗 讚讻"注 注讜讘专 诇讗讜 讬专讱 讗诪讜 讛讜讗 讗诇讗 诇诪讗讬 讚诪驻专拽讬 诪拽砖讬'. 



讜讛讗 讚讗诪专讬谞谉 讻讬讜谉 讚讗讙讬讚讛 讘讙讜驻讬讛 讻讙讜驻讬讛 讚诪讬讗. 讗讬讻讗 诇诪讬讚拽 讘讛 讚讙专住讬谞谉 讘驻' 砖讜专 砖谞讙讞 讗转 讛驻专讛 驻专讛 砖讛讝讬拽讛 讙讜讘讛 诪讜诇讚讛 诪"讟 讙讜驻讛 讛讜讗 转专谞讙讜诇转 砖讛讝讬拽讛 讗讬谞讛 讙讜讘讛 诪讘讬爪转讛 诪"讟 驻专砖讛 讘注诇诪讗 讛讜讗 讜讛讻讗 讗诪专讬谞谉 诇讻"注 讻讙讜驻讛 讚诪讬讗 讜讗讬讻讗 诇诪讬诪专 讚讛转诐 讘讘讬爪讛 砖谞讜诇讚讛 诪讬讚 注住讬拽讬' 讚讜诪讬讗 讚诪转谞讬' 讚拽转谞讬 讜谞诪爪讗 讜诇讚讛 讘爪讚讛 讜讻讬讜谉 讚诪转讬讬诇讚' 讛讗讬讚谞讗 诪讗转诪讜诇 讙诪专讛 诇讛 讛诇讻讱 讻诪讗谉 讚驻专讬砖 诪讬谞讛 诇讙诪专讬 讚诪讬讗 讜诪讬讛讜 讘讟专驻讛 诇讗 驻诇讜讙 专讘谞谉 讜讗住专讜讛 砖诪讗 诪注讜专讜转 讘讙讬讚讬谉 讛讬转讛 讘砖注转 讟专驻讜转 讜讗驻讬' 讘谞讘诇讛 谞诪讬 讗住专讜讛 讻讚拽转谞讬 专讬砖讗 讘讬爪转 谞讘诇讛 讻诇 砖讻诪讜讛 谞诪讻专转 讘砖讜拽 讘"砖 诪转讬专讬谉 讜讘"讛 讗讜住专讬谉.
讜诪讬讛讜 讘谞讘讬诇讛 拽砖讬讗, 讻讬讜谉 砖讻诪讜讛 谞诪讻专转 讘砖讜拽 讜讛讚讘专 讬讚讜注 砖诇讗 讙诪专讛 讘讗讬住讜专 讻诇诇 诇诪讛 讗住专讜讛 讘"讛 讛讗 驻专砖讛 讘注诇诪讗 讛讜讗 讻讚讗诪专讬谞谉 讜注讜讚 诪讗讬 砖谞讗 诪讘砖专 讘讞诇讘 讚讗诪专讬' 讘诪' 讘讬爪讛 (讜,讘) 讛砖讜讞讟 讗转 讛转专谞讙讜诇转 讜诪爪讗 讘讛 讘讬爪讬诐 讙诪讜专讜转 诪讜转专 诇讗讜讻诇谉 讘讞诇讘 专讘讬 讬注拽讘 讗讜诪专 讗诐 讛讬讜 诪注讜专讜转 讘讙讬讚讬谉 讗住讜专讜转 讜转讬专抓 专讘 砖诪注讜谉 讘注诇 讛讛诇讻讜转 讝"诇 讚讘砖专 注讜祝 讘讞诇讘 讚专讘谞谉 讜讗拽讬诇讜 讘讛 讜谞讘诇讛 讚讗讜专讬讬转讗 讜讛讞诪讬专讜 讘讛.
讜讗讬讻讗 讚拽"诇 讛讗 讚讗诪专讬谞谉 讘诪住讻转 讘讬爪讛 讗诪专 专讘 讘讬爪讛 注诐 讬爪讬讗转讛 谞讙诪专讛 讜讗拽砖讬' 讗讘诇 讘诪注讬 讗诪讛 诪讗讬 讗住讜专讛 诇讗讜讻诇讛 讘讞诇讘 讜讛转谞讬讗 讛砖讜讞讟 讗转 讛转专谞讙讜诇转 讜讻讜' 讜诪讗讬 拽讜' 诇讬诪讗 专讘 讻诪"讚 讘砖专 注讜祝 讘讞诇讘 讚讗讜专讬讬转讗 讜讛讗讬 诪拽砖讛 诇讗 谞讬讞讗 诇讬讛 [讗诇讗] 讘拽讜砖' 讗讟讜 诪砖讜诐 讚讘注讬 诇讗讜拽诪' 诇讚专讘 讻讛诇讻转讗 转讬拽砖讬 诇谉 讜诇讛讗讬 驻讬专讜砖讗 讛讗 讚讗诪专讬' 讛转诐 诪讗谉 转谞讗 砖诇诇 砖诇 讘讬爪讬诐 讟讛讜专 讗"专 讬讜住祝 讚诇讗 讻专' 讬注拽讘 讜讗"诇 讗讘讬讬 注"讻 诇讗 讗"专 讬注拽讘 讗诇讗 讙讘讬 讗讬住讜专讗 讗讘诇 讙讘讬 讟讜诪讗讛 诪讚专讘谞谉 诇讗 诪驻砖讬谞谉 诪砖讜诐 讚讗注"讙 讚诇讗 砖专讜 专讘谞谉 讗诇讗 讙讘讬 讘砖专 讘讞诇讘 讚讗讬住讜专讜 诪讚讘专讬讛诐 讗驻砖专 讚讙讘讬 讟讜诪讗讛 讗注驻"讬 砖讛讬讗 诪讚讗讜专讬讬转讗 讛拽诇讜 讚诇讗 诪驻砖讬谞谉 讟讜诪讗讛 讗讘诇 诇专' 讬注拽讘 讚讗住专 讗驻讬' 讘讘砖专 讘讞诇讘 讚专讘谞谉 拽住"讚 讚讙讘讬 讟讜诪讗讛 谞诪讬 诪讞诪讬专 讗诪专 讗讘讬讬 讚诇讗 讚诪讜.
讜讬"诪 讚讙讘讬 谞讘诇讛 讛讞诪讬专讜 诪砖讜诐 讟专驻讛 砖讛讬讗 讙讚诇讛 讘讗讬住讜专 讜讬砖 诇讞讜砖 讘讛 砖诪讗 诪注讜专讛 讛讬转讛 讘讙讬讚讬谉 讗讘诇 讙讘讬 讘砖专 讘讞诇讘 诇讬讻讗 诇诪讙讝专 诪砖讜诐 讟专驻讛 讚诇讗 诪讬讞诇驻讬 讗讛讚讚讬 讜讗驻讬诇讜 诇诪"讚 讘砖专 讘讞诇讘 讚讗讜专讬讬转讗 讜讗讻转讬 讗讬讻讗 诇诪讬讚拽 讛讬讻讗 讗驻砖专 讚砖专讜 专讘谞谉 讘讬爪讬诐 讙诪讜专讜转 讘讞诇讘 讘讝诪谉 砖诪注讜专讜转 讘讙讬讚讬谉 讛讗 讻讬讜谉 讚诪讞讘专讬 讘讙讜驻讛 讻讙讜驻讛 讚诪讬' 诪讚讬谞讗 讻讚讗诪专讬谞谉 讛转诐 讚诪讚讗诪专 专' 讬注拽讘 讗诐 讛讬讜 诪注讜专讜转 讘讙讬讚讬谉 讗住讜专讜转 砖"诪 讚诇专讘谞谉 讗驻讬' 诪注讜专讜转 谞诪讬 诪讜转专讜转 讜诪讗讬 讙诪讜专讜转 砖讬砖 诇讛诐 讞诇诪讜谉 讜讞诇讘讜谉 讻诪讜 砖驻讬专' 砖诐 专砖"讬 讝"诇 讜讬"诇 讚砖讗谞讬 讟专驻讛 讻讬讜谉 砖讛讬讗 诪讞讜讘专转 诇讛 讜讻诇 讬谞讬拽转讛 诪诪谞讛 讗住讜专讛 讗讘诇 讗讬谞讛 讻讙讜驻讛 诇讛拽专讗 讘砖专 讜诇讬讗住专 诇注谞讬谉 讘砖专 讘讞诇讘.
讜讬"讗 讚讻讬 讗诪专讬谞谉 讙讘讬 讟专驻讛 讛讻讗 讚讻诇 讛讬讻讗 讚讗讙讬讚讗 讘讙讜驻讛 讻讙讜驻讛 讚诪讬讗 诪讚专讘谞谉 拽讗诪专讬谞谉 讜诇讗 讛讞诪讬专讜 讻诇 讘讱 讘讘砖专 讘讞诇讘 诪砖讜诐 讚讙讘讬 讟专驻讛 讗讬讻讗 诇诪讬讙讝专 诪砖讜诐 讚讬诇诪讗 拽讟谞讛 讛讜讗 砖讘拽讟谞讜转 讘砖注转 讟专驻讜转 讜诪注讜专讜转 诇讙诪专讬 讜讛讛讬讗 讻讙讜驻讛 讛讬讗 诪讚讗讜专讬讬转讗 讜讛讗 讚讗诪专讬谞谉 讛转诐 讘专讬砖 讘讬爪讛 住讬驻讗 讗转讗谉 诇住驻拽 讟专驻讛 讜住驻拽讗 讗住讜专 讚住驻拽讗 讚讗讜专讬讬转讗 讛讜讗 诪砖讜诐 砖驻注诪讬诐 砖讘讬爪转 讟专驻讛 讚讗讜专讬讬转讗 讻讙讜谉 砖讛讬讗 拽讟谞讛 砖讘拽讟谞讜转 讘砖注转 讟专驻讜转 讻讚讻转讘讬谞谉. 
讗讘诇 专"转 讝"诇 讛讬讛 讗讜诪专 讚讗驻讬诇讜 诇诪"讚 讘砖专 注讜祝 讘讞诇讘 讚讗讜专讬讬转讗 讛讞诪讬专讜 讘谞讘诇讛 讜讟专驻讛 砖讗住讜专讬谉 诪讙讜驻谉 讬讜转专 诪讘砖专 讘讞诇讘 砖讗讬住讜专谉 诪讞诪转 转注专讜讘转.
讜专讘讬谞讜 砖诪讜讗诇 讗讞讬讜 讝"诇 驻讬专砖 讚诪讗讬 讙诪讜专讜转 讚拽讗 讗诪专讬谞谉 诪讜转专讜转 诇讗讜讻诇谉 讘讞诇讘 讙诪讜专讜转 诪诪砖 砖拽诇讬驻转谉 讛讞讬爪讜谞讛 拽砖讛 讜谞讙诪专讛 诇讙诪专讬 讜讛"驻 讙诪讜专讜转 诪讜转专讜转 诪讻诇诇 讚砖讗讬谞谉 讙诪讜专讜转 讗注驻"讬 砖诪注讜专讜' 讗住讜专讜转 讜讗转讗 专' 讬注拽讘 诇诪讬诪专 讻诇 讝诪谉 砖诪注讜专讜' 讘讙讬讚讬谉 讗住讜专讜' 讗讘诇 讗讬谞谉 诪注讜专讜转 讗注驻"讬 砖讗讬谞谉 讙诪讜专讜转 诪讜转专讜转 讜专' 讬注拽讘 诪讬拽诇 讛讜讗.
讜诇驻讬 驻讬专讜砖讜 讗讻转讜讘 讘讻讗谉 驻讬专讜' 讛砖诪讜注讛, 讚讗诪专讬谞谉 讛转诐 讘诇讬砖谞讗 拽诪讗 诪讗谉 转谞讗 诪砖诇诇 讘讬爪讬诐 讟讛讜专 驻讬' 砖讗讬谞讜 讞砖讜讘 讻讘砖专. 讗诪专 专讘 讬讜住祝 讚诇讗 讻专' 讬注拽讘 讚讗讬 专' 讬注拽讘 讛讗 讗诪专 讻诇 讝诪谉 砖诪注讜专讜转 讗住讜专讜转 讚讛讬讬谞讜 砖诇诇 讘爪讬诐 讜拽讗诪专讬' 讗住讜专讜转 诇讗讜讻诇谉 讘讞诇讘 讗诇诪讗 讘砖专 诪讬拽专讜 讗讘诇 专讘谞谉 讗驻砖专 讚讻诇 讝诪谉 砖诪注讜专讜转 诪讜转专讜转 诇讗讜讻诇谉 讘讞诇讘 讚驻专砖讗 讚注诇诪讗 讛讜讗 讜讻讬 讗讬谞谉 诪注讜专讜转 讗住讜专讜转 注讚 砖讬讙诪专讜 砖讛谉 讻讘砖专 讜诇讛讗讬 诇讬砖谞讗 诇讗 拽专讬 诇诪注讜专讜转 讗诇讗 砖诇诇. 讜讗讬讻讗 讚讗诪专讬 诪讗谉 转谞讗 诪谉 讛讗砖讻讜诇 砖诇 讘爪讬诐 讟诪讗 讗"专 讬讜住祝 专' 讬注拽讘 讛讬讗. 驻讬' 诇讛讗讬 诇讬砖谞讗 拽专讬谞谉 讗砖讻讜诇 诇讛谞讱 讚转诇讬讬谉 讘讗砖讻讜诇 讻讚诪驻讜专砖 讘讙诪专讗 讜讛讬讬谞讜 诪注讜专讜转 讚专' 讬注拽讘 讜砖诇诇 讚拽讜转 诪谉 讛讚拽讜转 砖讛谉 驻专砖讗 讘注诇诪讗. 讜诪讗谉 转谞讗 诪谉 讛讗砖讻讜诇 讟诪讗 专' 讬注拽讘 讛讬讗 讚讗诇讜 诇专讘谞谉 讗祝 注诇 驻讬 砖讗讬谞谉 转诇讜讬讜转 讘讗砖讻讜诇 讜诇讗 诪注讜专讜转 讻诇诇 讞砖讘讬谞谉 诇讬讛 讻讘砖专 注讚 砖讬讙诪专讜 讘拽诇讬驻讛 拽砖讛 诇讙诪专讬. 讜讝讛 讛驻讬专讜砖 讗讬谞讜 谞讻讜谉 讜诇讗 专讗讜讬 诇住诪讜讱 注诇讬讜 讗诇讗 砖讛讜讗 诇讛讞诪讬专.
讜讻讬讜谉 讚讗讬驻住讬拽讗 讛诇讻转讗 讻诇 砖讗讬谞讛 讬讜诇讚转 砖诪注转讗 讻专讘讬谞讗 讗转讬讗 讜驻诇讜讙转讗 讚专"讗 讜专"讬 讘注讜讘专 讬专讱 讗诪讜 讗讜拽讬' 讜拽讬"诇 讛诇讻讛 讻专' 讬讛讜砖注 讚专"讗 砖诪讜转讬 讛讜讗 讜讛"谞 讗讬转诪专 讘驻专拽 拽诪讗 讚讘讬爪讛 讜讻讬 诪讛 讘讬谉 讝讛 诇注讙诇 砖谞讜诇讚 诪谉 讛讟专驻讛 讚砖专讬 讘讬讜"讟 讗诇讗 砖讬"诇 讚讗诪专 专讘讗 讘驻' 砖讜专 砖谞讙讞 讗转 讛驻专讛 驻专讛 砖讛讝讬拽讛 讙讜讘讛 诪讜诇讚讛 诪"讟 讙讜驻讛 讛讬讗 讜讘住谞讛讚专讬谉 驻' 讛谞砖专驻讬谉 讜诇讚 讛谞专讘注转 讗住讜专 讜诇讚 讛谞讜讙讞转 讗住讜专 诪"讟 讛讬讗 讜讜诇讚讛 谞讙讞讜 讜谞专讘注讜 讜诪拽砖讬' 诪讬谞讛 讘讙诪' 讘注"讙 讘驻' 讗讬谉 诪注诪讬讚讬谉 讗诇诪讗 讛诇讻转讗 讛讬讗 讜讘诪' 讙讬讟讬谉 驻' 讛诪讘讬讗 转谞谉 讗诪专讜 讗诐 讛讬转讛 注讜讘专讛 讝讻转讛 诇讜 讜讗讜拽讬' 讻专"讬 讜拽住讘专 注讜讘专 讬专讱 讗诪讜 讜讘诪住讻转 注专讻讬谉 驻"拽 讗诪专讬谞谉 讛讬讜爪讗转 诇讬讛专讙 讗讬谉 诪诪转讬谞讬诐 诇讛 注讚 砖转诇讚 讜驻专讬讱 讘讙诪' 驻砖讬讟讗 讙讜驻讛 讛讜讗 讚讗诇诪讗 驻砖讬讟讗 诇讛讜 讚注讜讘专 讬专讱 讗诪讜 讛讜讗.
讜讬"讗 诇注讜诇诐 注讜讘专 讬专讱 讗诪讜 讛讜讗 讚拽讬"诇 讻专讘讗 讜诪讬讛讜 讙讘讬 讟专驻讛 讗讬谞讜 谞讗住专 砖讗讬谉 讟专驻讛 讗诇讗 砖谞讟专驻讛 讜讗讬谞讛 讞讬' 讜讛专讬 讗祝 注诇 驻讬 砖讛讗诐 谞讟专驻讛 讛讜诇讚 谞讜诇讚 讜讞讬 讬"讘 讞讚砖 讜讗讬谉 讞讬讜转讜 转诇讜讬 讘讟专驻讜转 讗诪讜 转讚注 讚讛讗 专讘讗 讙讜驻讬讛 讗诪专 讘驻' 讘讛诪讛 讛诪拽砖讛 讚' 住讬诪谞讬诐 讗讻砖专讬讛 讘讬讛 专讞诪谞讗 讗诇诪讗 诇注谞讬谉 讟专驻讜转讛 砖诇 讗诐 注讜讘专 诇讗讜 讬专讱 讗诪讜 讛讜讗.
讗讘诇 专"转 讝"诇 讛讬讛 讗讜诪专 讚讛诇讻转讗 讻专' 讬讛讜砖注 讚诇讗讜 讬专讱 讗诪讜 讛讜讗 讜讜诇讚 谞讜讙讞转 讚讗住讜专 诇"拽 讚讛转诐 注讜讘专 谞诪讬 讛讜讗 讚讗讝讬拽 砖讗祝 诪讞诪转 讻讜讘讚 讛注讜讘专 谞讙祝 讜讛讝讬拽 讜讜诇讚 讛谞专讘注转 谞诪讬 诪驻讜专砖 讗诪专讛 转讜专讛 讘讛诪讛 讛谞讛谞讬转 诪谉 讛注讘讬专讛 转讛专讙 讜转讗住专 讜讛讜讗 注爪诪讜 谞讛谞讛 讜讗注"讙 讚讗拽砖讬' 讘住谞讛讚专讬谉 诪讚专"讬 讜诪驻专拽讬谞谉 讜诪拽砖讜 讛谞讬讞' 诇诪"讚 讝讛 讜讝讛 讙讜专诐 讗住讜专 讗诇讗 诇诪"讚 诪讜转专 诪讗讬 讗"诇 讜诪住讬拽 专讘讬谞讗 诇讘专讬讬转讗 讻诪"讚 注讜讘专 讬专讱 讗诪讜 讛讜讗 诇讗讜 诇诪讬诪专讗 讚讛讻讬 讛诇讻转讗 讗诇讗 [讚讞讬 诇讛 诪诪"讚] 诇诪"讚 讝讛 讜讝讛 讙讜专诐 讗住讜专 讜诪讜拽讬 诇讛 讘注讜讘专 讬专讱 讗诪讜 讛讜讗 讚转诇讬讗 讻专' 讜讝讜 爪"注 诇讚讘专讬讜. 讜讘讗砖讛 讚讗拽砖讬谞谉 讙讜驻讛 讛讜讗 驻讬' 讛专讘 讝"诇 诇讗讜 诪砖讜诐 讚讬专讱 讗诪讜 讛讜讗 讻诇诇 讗诇讗 讻讬讜谉 砖讞讬讜转讜 转诇讜讬 讘讞讬讜转 讗诪讜 砖讗诐 诪转讛 讗诪讜 讗祝 讛讜讗 诪转 诪讬讚 讘讘转 讗讞转 讜讛讗诐 讛讝讜 讗诪专讛 转讜专讛 转讛专讙 讻诇 讛转诇讜讬 讘讞讬讜转讛 讜讛讬讬谞讜 讚拽讗诪专讬' 驻砖讬讟讗.
讜诪讬讛讜 讗讻转讬 诇讗 谞讬讞讗 讛讗 讚专讘讗 讚讗诪专 讙讜讘讛 诪讜诇讚讛 诪砖讜诐 讚讗讬 诇讗讜 讬专讱 讗诪讜 讛讜讗 讛讜"诇 讻讘' 砖讜讜专讬诐 转诪讬诐 砖讛讝讬拽讜 砖讻诇 讗' 讜讗' 诪砖诇诐 诪讙讜驻讜 诇驻讬 讞诇拽讜 讜讗驻砖专 砖讻讬讜谉 砖讛讜讗 讘讗 诪讻讞 讗讞讚 讛讗讬 讻讜诇讬讛 谞讝拽 注讘讚 讜讛讗讬 讻讜诇讬讛 谞讝拽 注讘讚. 
讜诪讬讛讜 讘诪住' 转诪讜专讛 讘驻' 讻讬爪讚 (讚祝 讻讛,讗) 讗"专 讬讜讞谞谉 讛驻专讬砖 讞讟讗转 诪注讜讘专转 讜讬诇讚讛 专爪讛 讘讛 诪转讻驻专 专爪讛 讘讜诇讚讛 诪转讻驻专 讜驻讬' 讘讙诪专讗 诪砖讜诐 讚注讜讘专 诇讗讜 讬专讱 讗诪讜 讛讜讗 讜砖讬讬专讜 诪砖讜讬讬专 讜诪住拽讬谞谉 转讬讜讘转讗 讚专' 讬讜讞谞谉 转讬讜讘转讗 讗诇诪讗 诇讬转 讛诇讻转讗 讛讻讬. 讜讗讜诪专 专"转 讝"诇 砖讗讬谉 诇讞讜砖 讘讻讱 诪砖讜诐 讚讗诪专讬谞谉 讘转专 讛讻讬 诇讬诪讗 砖讬讬专讜 诪砖讜讬专 转谞讗讬 讛讬讗 讜讗注"讙 讚讚讞讬谞谉 诇讛 诪"诪 专' 讬讜讞谞谉 诪爪讬 诇诪讬诪专 讗谞讗 讚讗诪专讬 讻讬 讛谞讬 转谞讗讬.
讜讬"讗 讗注驻"讻 讻讬讜谉 讚讙诪专讗 讗住拽' 讘转讬讜讘转讗 诇讬转 讛诇讻转讗 讛讻讬 讚专讘谞谉 拽讬诐 诇讛讜 讚转谞讗讬 诇讗讜 讘讛讻讬 驻诇讬讙讬 讜讻讬讜爪讗 讘讝讛 讘驻' 讛谞讬讝拽讬' 讘驻诇讜讙转讗 讚讞讝拽讬讛 讜专' 讬讜讞谞谉 讚讗"专 讬讜讞谞谉 讛讬讝拽 砖讗讬谞讜 谞讬讻专 砖诪讬讛 讛讬讝拽 讜讗讜转讘讬' 注诇讛 讜讗住讬拽谞讗 讘转讬讜讘转讗 讜讗诪专讬' 注诇讛 诇讬诪讗 讻转谞讗讬 讜诇讗 拽讬讬诪讬 讘诪住拽谞' 讜讗砖讻讞谉 谞诪讬 讘驻' 讛砖讜诇讞 讚注讜诇讗 诪讜拽讬 驻诇讜讙转讗 讚专砖讘"讙 讜专讘谞谉 讘讛讬讝拽 砖讗讬谞讜 谞讬讻专 讜诪爪讬 讞讝拽讬讛 诇诪讬诪专 诇讱 讗谞讗 讚讗诪专讬 讻专砖讘"讙 讜讗驻"讛 讻讬讜谉 讚讙诪专' 讗住拽讛 讘转讬讜讘转讗 拽讬"诇 讻专' 讬讜讞谞谉 讜诇讬转讗 诇讞讝拽讬讛 讚专讘谞谉 讚讙诪' 拽讬讬诪讬 诇讛讜 讚专砖讘"讙 讜专讘谞谉 诇讗讜 讘讛讻讬 驻诇讬讙讬 讗诇讗 讘诇讬砖谞' 讗讞专讬谞讗 讚诪讜拽讬 诇讛讜 专讘 讛转诐 讜讛讻讗 谞诪讬 讗注"讙 讚专' 讬讜讞谞谉 诪爪讬 诇诪讬诪专 讗谞讗 讚讗诪专讬 讻讬 讛讗讬 转谞讗 讻讬讜谉 讚讙诪' 讗住拽讬讛 讘转讬讜讘转讗 讗谞谉 讗住讜讙讬' 讚讙诪' 住诪讻讬谞谉. 
讜讗讬谉 讚讘专讬' 讛诇诇讜 诪讜讻专讞讬诐, 讚讛转诐 注"讻 讗砖讻讞谉 转谞讗讬 讚住"诇 讻专' 讬讜讞谞谉 讚讛"讙 诇注讬诇 诪谞讛 诪讗讬 诇讗讜 转谞讗讬 讛讬讗 讚专"讬 讛讙诇讬诇讬 住讘专 讗诐 砖讬讬专讜 讗讬谞讜 诪砖讜讬讬专 讜专讘谞谉 住讘专讬 讚讗诐 砖讬讬专讜 诪砖讜讬讬专 讗诪专 诇讱 专' 讬讜讞谞谉 诇讻"注 讗诐 砖讬讬专讜 诪砖讜讬讬专 讜讻讜' 讗诇诪讗 讚专' 讬讜讞谞谉 转谞讗讬 讛讬讗 讜讛讗 讚讗住讬拽谞' 讘转讬讜讘转讗 诇讗讜 讚讜拽讗 讛讜讗 讗诇讗 讻注讬谉 转讬讜讘转讗 讜讗讘"讗 讗讜 砖谞讜讬 住讜讙讬讗 讘讗讜转讜 讛住讚专 讜诇讗 讛讜专讙诇 讛转诇诪讜讚 讘住讚专讬诐 讗讞专讬诐.
讜讘诪住' 讬讘诪讜转 驻' 讛注专诇 (注讞,讗) 驻专讬讱 诪讛讗 讚专' 讬讜讞谞谉 诇专讘讗 讚讗诪专 诪注讜讘专转 砖谞转讙讬讬专讛 讘谞讛 讗讬谉 爪专讬讱 讟讘讬诇讛 讗诇诪讗 讛讬诇讻转讗 讛讬讗 讜诪讚诪拽砖讬谞谉 诪专' 讬讜讞谞谉 诇专讘讗 砖"诪 讚讟注诪讗 讘讜讜诇讚 讛谞讜讙讞转 讜讜诇讚 讛谞专讘注转 诇讗讜 诪砖讜诐 讚注讜讘专 讬专讱 讗诪讜.
讜专"转 讝"诇 诇"讙 讛转诐 转讬讜讘转讗 讘讗住讜拽讬 诪诇转讗 讗诇讗 讛讻讬 讙专讬住 转讬讜讘转讗 讚专' 砖讬讬专讜 诪砖讜讬讬专 转谞讗讬 讛讬讗 讜讗"爪 诇诪讞讜拽 讛住驻专讬诐 讜讘注诇 讛讛诇讻讜转 讝"诇 讻转讘 讜转专谞讙讜诇转讗 讟专驻讛 讚讛讜转 讟注讬谞讗 砖讬讞诇讗 讜专诪讬转讬讛 诇讘转专 讚讗讬讟专讜祝 讗住讜专 讗注"讙 [讚讜诇讚 讘讛诪讛] 讻讛"讙 砖专讬 讚注讜讘专 诇讗讜 讬专讱 讗诪讜 讘讬爪讬诐 讻讬讜谉 砖诪注讜专讬谉 讘讙讜驻谉 讻讙讜驻讛 讚诪讜.





专砖讘"讗

讜砖讜讬谉 讘讘讬爪转 讟专驻讛 砖讗住讜专讛. 驻讬专砖 专砖"讬 讝"诇 讚讗驻诇讜讙转讗   讚专' 讗诇讬注讝专 讜专' 讬讛讜砖注 讘讜诇讚 讟专讬驻讛 拽讗讬. 讜诇讗 诪讬讞讜讜专 [讜]讗讬谉 讛住讜讙讬讗 诪转讬砖讘转   讻诇 讻讱 诇驻讬 驻讬专讜砖讜, 讜注讜讚 讚诪砖谞讛 讛讬讗 讘诪住' 注讚讬讜转 (驻"讛, 诪"讗) 讙讘讬 驻诇讜讙转讗 讚讘讬转   砖诪讗讬 讜讘讬转 讛诇诇, 讜讛讻讬 转谞讬谞谉 诇讛 讛转诐 讘讬爪转 谞讘诇讛 讘讝诪谉 砖讻诪讜讛 谞诪讻专转 讘砖讜拽 讘讬转   砖诪讗讬 诪转讬专讬谉 讜讘讬转 讛诇诇 讗讜住专讬谉, 讜诪讜讚讬谉 讘讘讬爪转 讟专驻讛 砖讗住专讜讛 诪驻谞讬 砖讙讚诇讛   讘讗讬住讜专, 讜讗祝 注诇 讙讘 讚讘转专转讬 诇讬砖谞讬 讚讗讬转诪专谉 讘讙诪专讗 诪讬讬转讬 诇讛 诇讛讗讬, 讜砖讜讬谉 讘住讜祝   讻诇 讞讚 诪讬谞讬讬讛讜, 诪砖讜诐 讚诇讗 诇讬拽砖讬 注诇讬讬讛讜 (讜)[诪]讛讗讬 讚讘讬转 砖诪讗讬 讜讘讬转 讛诇诇   讚讛砖讜讜 讘讛 砖谞讬讛诐, 讜注讜讚 讚专' 讗诇讬注讝专 讜专' 讬讛讜砖注 讙讜驻讬讛讜 诪讚讘讬转 砖诪讗讬 讜讘讬转 讛诇诇   谞讬谞讛讜, 讜诇讗 讙专住讬 讜砖讜讬谉 讗诇讗 讜诪讜讚讬诐, 讚讛讻讬 转谞讬谞谉 诇讛 讛转诐 讘诪住讻转 注讚讬讜转 (砖诐)   讜诪讜讚讬诐 讘讘讬爪转 讟专讬驻讛 砖讗住讜专讛, 诪讗讬 讟注诪讗 讻讬讜谉 讚讗讙讬讚讗 讘讙讜驻讛 讻讙讜驻讛 讚诪讬讗,   讜拽砖讬讗 诇谉 讛讗 讚讙专住讬谞谉 讘讘讗 拽诪讗 (诪讝, 讗) 驻专讛 砖讛讝讬拽讛 讙讜讘讛 诪讜诇讚讛, 诪讗讬 讟注诪讗   讙讜驻讛 讛讜讗. 转专谞讙讜诇转 砖讛讝讬拽讛 讗讬谞讛 讙讜讘讛 诪讘讬爪转讛, 诪讗讬 讟注诪讗 驻讬专砖讗 讘注诇诪讗 讛讜讗,   讜讛讻讬 讗诪专 讚讻讜诇讬 注诇诪讗 诪讜讚讜 讚讘讬爪讛 讻讙讜驻讛 讚诪讬讗. 讜讗讬讻讗 诇诪讬诪专 (讚住转诐) [讚讛转诐]   讘讬爪讛 砖谞讙诪专讛 讜讗讬谞讛 诪注讜专讛 讘讙讬讚讬谉 讜讻讙讜谉 砖谞讜诇讚讛 诪讬讚, 讚讗诪专讬谞谉 讻讬讜谉 讚诪转讬诇讚讗   讛讗讬讚谞讗 诪讗转诪讜诇 讙诪专讛 诇讛, 讗讬 谞诪讬 讗祝 注诇 讙讘 讚诇讗 讗讬转讬诇讚讛 诪讬讚 讚讗诪专 诇讬讛 讗讬讬转讬   专讗讬讛 讚讛讛讬讗 砖注转讗 诇讗 讙诪专讛 诇讛 讜砖拽讬诇, 讗讘诇 诇讙讘讬 讟专讬驻讛 讚讗讬住讜专讗 诇讗 驻诇讬讙 专讘谞谉   讜讗住专讜讛 讜讗驻讬诇讜 谞讜诇讚讛 诪讬讚 讙讝专讛 讗讟讜 诪注讜专讛 讘讙讬讚讬谉. 讜讗诐 转讗诪专 讘讬爪转 谞讘诇讛 诪讬讛讗 诪讗讬 讟注诪讗 讚讘讬转 讛诇诇 讚讗住专讬 讗祝 讘讝诪谉 砖讻诪讛讜 谞诪讻专转   讘砖讜拽, 砖讛专讬 讚讘专 讘专讜专 讛讜讗 砖诇讗 讙讚诇讛 讘讗讬住讜专 讻诇诇, 讗诐 讻谉 诇诪讛 讗住讜专讛, 讚讛讗   讗讬谞讛讜 诪讜讚讜 讚驻讬专砖讗 讘注诇诪讗 讛讜讗 讻讚讗诪专讬谞谉. 讜注讜讚 诪讗讬 砖谞讗 诪讘砖专 讘讞诇讘 讚转谞讬讗   讘专讬砖 诪住讻转 讘讬爪讛 (讜, 讘) 讛砖讜讞讟 讗转 讛转专谞讙讜诇转 讜诪爪讛 讘讛 讘讬爪讬诐 讙诪讜专讜转 诪讜转专   诇讗讻诇谉 讘讞诇讘, 讜讗祝 注诇 讙讘 讚驻诇讬讙 注诇讛 专' 讬注拽讘, 诇讗 讘讙诪讜专讜转 驻诇讬讙, 讗诇讗 讘诪注讜专讜转   讘讙讬讚讬谉, 讻讚转谞讬讗 (砖诐 讝, 讗) 专' 讬注拽讘 讗讜诪专 讗诐 讛谉 诪注讜专讜转 讘讙讬讚讬谉 讗住讜专讜转.   讜转讬专抓 讘讛"讙 讚讘砖专 注讜祝 讘讞诇讘 讚专讘谞谉, [讜]讘讚专讘谞谉 讛拽讬诇讜, 讗讘诇 讘谞讘诇讛 讚讗讜专讬讬转讗   讛讞诪讬专讜 讘讛. 讜专"转 讝"诇 转讬专抓 讚讗驻讬诇讜 诇诪讗谉 讚讗诪专 讘砖专 注讜祝 讘讞诇讘 讚讗讜专讬讬转讗, 诪讻诇   诪拽讜诐 诇讗 讛讞诪讬专讜 讘讛. 讜专讘讬谞讜 转诐 讝"诇 转讬专抓 讚讗驻讬诇讜 诇诪讗谉 讚讗诪专 讘砖专 注讜祝 讘讞诇讘   讚讗讜专讬讬转讗, 诪讻诇 诪拽讜诐 诇讗 讛讞诪讬专讜 讘讛, 诪砖讜诐 讚讗讬谉 讗讬住讜专讜 诪讙讜驻讜 讗诇讗 诪讞诪转   转注专讜讘转, 讚(讘)讻诇 讞讚 讜讞讚 讘讗驻讬 谞驻砖讛 砖专讬 讜转注专讜讘转谉 讗讜住专转谉, 讗讘诇 讘讬爪转 谞讘讬诇讛   讚讗住讜专讛 诪讙讜驻讛 讛讞诪讬专讜 讘讛. 讜讘转讜住' 转讬专爪讜 讚讛讬讬谞讜 讟注诪讬讬讛讜 讚讘讬转 讛诇诇 讘讘讬爪转   谞讘诇讛 讙讝专讛 诪砖讜诐 讘讬爪转 讟专讬驻讛, 讜讘讬爪转 讟专讬驻讛 诪砖讜诐 讚讙诪专讬 讘讗讬住讜专, 讜诇注谞讬谉   驻诇讜讙转讗 讚专讘讬 讗诇讬注讝专 讜专讘讬 讬讛讜砖注 讘讜诇讚 讟专讬驻讛 讗讬 讗住讜专 讗讜 诇讗, 拽讬讬诪讗 诇谉 讻专'   讬讛讜砖注. 讜讛讬讻诇讱 讜诇讚 讟专讬驻讛 诪讜转专, 讚注讜讘专 诇讗讜 讬专讱 讗诪讜 讛讜讗, 讜讛讻讬 谞诪讬 讗诪专 讘驻专拽   拽诪讗 讚讘讬爪讛 (讜, 讘) 讜讻讬 诪讛 讘讬谉 讝讛 诇注讙诇 砖谞讜诇讚 诪谉 讛讟专讬驻讛 讘讬"讟 讚砖专讬, 讜讗祝 注诇   讙讘 讚拽讬讬诪讗 诇谉 讘注诇诪讗 讚注讜讘专 讬专讱 讗诪讜 讻讚讗诪专 专讘讗 讘讘讘讗 拽诪讗 (诪讝, 讗) 驻专讛   砖讛讝讬拽讛 讙讜讘讛 诪讜诇讚讛 诪讗讬 讟注诪讗 讙讜驻讛 讛讜讗, 讜讘住谞讛讚专讬谉 (驻, 讗) 讜诇讚 谞专讘注转 讗住讜专   讜诇讚 谞讜讙讞转 讗住讜专, 诪讗讬 讟注诪讗 讛讬讗 讜讜诇讚讛 谞讙讞讜 讛讬讗 讜讜诇讚讛 谞专讘注讛, 讜拽讬讬诪讗 诇谉 讛讻讬   诪讚驻专讻讬谞谉 诪讬谞讛 讘注讘讜讚讛 讝专讛 (讻讚, 讗) 讘驻专拽 讗讬谉 诪注诪讬讚讬谉, 讜讘讙讬讟讬谉 (讻讙, 讘)   (讘住讜驻讜) 讗诪专讬谞谉 讗诐 讛讬转讛 注讜讘专讛 讝讻转讛 诇讜 讜讗讜拽讬诪谞讗 讻专讘讬 讚拽住讘专 注讜讘专 讬专讱 讗诪讜   讛讜讗, 讜讘注专讻讬谉 (讝, 讗) 驻"拽 讗诪专 讛讬讜爪讗转 诇讬讛专讙 讗讬谉 诪诪转讬谞讬谉 诇讛 注讚 砖转诇讚,   讜驻专讻讬谞谉 讘讙诪专讗 驻砖讬讟讗 讙讜驻讛 讛讬讗 讚讗诇诪讗 驻砖讬讟讗 讚注讜讘专 讬专讱 讗诪讜 讛讜讗. 转讬专爪讜   讘转讜住驻讜转 讚诇注谞讬谉 讟专讬驻讜转 砖讗谞讬, 砖转诇讜讬 讛讚讘专 讘讞讬讜转 讛讘讛诪讛, 讻讚拽讬讬诪讗 诇谉 讚讟专讬驻讛   讗讬谞讛 讞讬讛, 讜注讜讘专 讝讛 (讛讻讬) [讛专讬] 讬砖 诇讜 讞讬讜转 讘驻谞讬 注爪诪讜 讜诪转拽讬讬诐 讬讜转专 诪讬"讘   讞讚砖, 讜讗祝 注诇 驻讬 砖谞砖讘专讛 专讙诇讛 砖诇 讗诪讜 诪讛 诪讝讬拽 诇注讜讘专. 讜转讚注 讚讛讗 专讘讗 讙讜驻讬讛   讚讗诪专 讛转诐 驻专讛 砖讛讝讬拽讛 诪砖诇诐 诪讜诇讚讛 讗讬讛讜 讚讗诪专 诇拽诪谉 讘驻专拽 讘讛诪讛 讛诪拽砖讛 (讞讜诇讬谉 注讛, 讗)   讛砖讜讞讟 讗转 讛讟专讬驻讛 讜诪爪讗 讘讛 讘谉 转砖注讛 讞讬 讗祝 诇讚讘专讬 讛诪转讬专 诪讜转专, 讗专讘注讛 住讬诪谞讬谉   讗讬转 诇讬讛 诇讛讗讬, 讜拽讬讬诪讗 诇谉 讻专讘讬谞讗 讚诪转谞讬' 诪砖诪讬讛 讚专讘 讗讞讗 讗诪专 讚讟专讬驻讛 讗讬谞讛   讬讜诇讚转, 讜讛讬诇讻讱 讘讬注讬 讚住驻拽 讟专讬驻讛 诪砖讛讬谞谉 诇讛讜 讗讬 讛讚专讗 讜讟注谞讗 讗讞专讬谞讬 砖专讬讬谉,   讜讗讬 诇讗 讗住讬专讗, 讚讗讻转讬 讘住驻拽转讗 拽讬讬诪讗 注讚 讬"讘 讞讜讚砖, 讗讘诇 诇讗讞专 讬"讘 讞讜讚砖 砖专讬讬讗,   讜讻讚驻住讬拽 转诇诪讜讚讗 讛讬诇讻转讗 讘讝讻专 讻诇 砖谞讬诐 注砖专 讞讚砖 讜讘谞拽讘讛 讻诇 砖讗讬谞讛 讬讜诇讚转.   



讗诪专 专讘 驻驻讗 砖诪注 诪讬谞讛 诪讚专讘 讛讜谞讗 讛讗 讚讗诪专 砖诪讜讗诇 拽讬砖讜' 砖讛转诇讬注 讘讗讬讘讬讛   讗住讜专讛 讛谞讬 转诪专讬 讚讻讚讗 讘转专 转专讬住专 讬专讞讬 砖转讗 砖专讬讬谉. 驻讬专砖 专砖"讬 讝"诇 诇讛讗   讚砖诪讜讗诇 讛讻讗 讜讘砖讬诇讛讬 驻讬专拽讬谉 (住讝, 讘) 讚讟注诪讬讛 诪砖讜诐 讚讻讬讜谉 讚诪讛诇讻转 讛转讜诇注转   讘转讜讱 讛拽讬砖讜转 讘注讜讚讛 诪讞讜讘专转, 砖专抓 讛讗专抓 讛讬讗, 讚诪讛 砖讛讬讗 诪讛诇讻转 讘转讜讱 讛拽讬砖讜转   讻讗诇讜 诪讛诇讻转 注诇 讙讘讬 讛拽专拽注, 讜诪诇砖讜谉 专砖"讬 讝"诇 讚拽讚拽讜 专讘讜转讬谞讜 讘注诇 讛讜住驻讜转 讝"诇   讚讗讜转谉 讛转讜诇注讬诐 讘驻讜诇讬谉 砖讗讬谞谉 诪讛诇讻讬谉 讘转讜讱 讛驻专讬, 讗诇讗 砖讛转讜诇注 讙讚诇 讘转讜讻讜 讜讗讬谉   讞讜专讜 诪讞讝讬拽 讬讜转专 诪讙讜祝 讛转讜诇注转, 诪讜转专讬谉 讛谉, 砖诇讗 讗住专 砖诪讜讗诇 讗诇讗 讛转讜诇注转   讛诪讛诇讻转 讘转讜讱 讛驻专讬, 讜诇讗 诪讬讞讜讜专 讚讜讚讗讬 转讜诇注转 讛讙讚诇 讘转讜讱 讛驻专讬 讘注讜讚 砖讛驻专讬   讛诪讞讜讘专 诇拽专拽注 诇讚讘专讬 砖诪讜讗诇 讛专讬 讛讜讗 讻转讜诇注转 讛讙讚诇 注诇 讙讘讬 拽专拽注, 讜讛讛讬讗 讜讚讗讬   砖专抓 讛砖讜专抓 注诇 讛讗专抓 拽专讬谞谉 讘讬讛, 讗诇讗 讘讬谉 讻讱 讜讘讬谉 讻讱 讗住讜专讬谉, 讜诪讬讛讜 讗诐 谞讬讞讜砖   诇讘讚讬拽(转)[讛] 诪住驻拽, 谞专讗讛 诪讚讘专讬 专' 讝"诇 砖讗讬谉 讞讜砖砖讬谉 诇讛谉 诪住驻拽, 讗诇讗 讘砖讛转诇讬注讜   讜讚讗讬, 砖讻谉 驻讬专砖 专砖"讬 讝"诇 讛谞讬 转诪专讬 讚讻讚讗 砖讛转诇讬注讜 讜讗讬谉 讬讚注讜 讗诐 讘诪讞讜讘专 讜讗诐   讘转诇讜砖 诇讘转专 转专讬住专 讬专讞讬 砖转讗 砖专讬讬谉, 讚讗诇诪讗 诪砖诪注 讚讜拽讗 讘砖讬讚讜注 砖讛转诇讬注讜 拽讗诪专   砖诪讜讗诇, 讛讗 诪谉 讛住驻拽 讗讬谉 讞讜砖砖讬谉 诇讛谉. 讜诪讬讛讜 谞专讗讛 砖讗讬谉 讛诇砖讜谉 诪转讬讬砖讘 讘讝讛   讬驻讛, 讚讛讜讛 诇讬讛 诇诪讬诪专 讛谞讬 驻讬专讬 讚讛转诇讬注讜 诇讘转专 转专讬住专 讬专讞讬 砖转讗 砖专讬讬谉, 讚诪讗讬   砖谞讗 转诪专讬 讚谞拽讟 讜诇讗 谞拽讟 驻讬专讬 住转诪讗, 讜注讜讚 讚讗诪专 住转诪讗 讛谞讬 转诪专讬 讚讻讚讗, 讗诇讗   诪砖诪注 讚诪砖讜诐 讛讻讬 谞拽讟 转诪专讬 诇驻讬 砖讛转诇讬注讛 诪爪讜讬讛 讘讛谉, 讜诇讜诪专 讚讻讬讜谉 砖讛讚讘专 诪爪讜讬   讗祝 注诇 驻讬 砖讛讜讗 诪讬注讜讟 诇诪讬注讜讟 讛诪爪讜讬 讞砖砖讜, 讜讻注谞讬谉 砖讞砖砖讜 诇住讬专讻讜转 砖讘专讬讗讛,   讜讻讚讗诪专讬谞谉 诇拽诪谉 (讞讜诇讬谉 住讝, 讗) 讘砖讬诇讛讬 驻讬专拽讬谉 诇讗 诇讬砖驻讬 讗讬谞讬砖 砖讻专讗 讘诇讬诇讗 注诇 讙讘讬   爪讬讘转讗 诪讗讬 讟注诪讗 讚讬诇诪讗 驻讬专' 诇爪讬讘转谞讜 讜讛讚专 谞驻讬诇 诇讻住讗, 讗祝 注诇 驻讬 砖讗讬谞讜 讬讚讜注   砖讬砖 讬讘讞讜砖讬谉 讘转讜讱 讛砖讻专 讗诇讗 讚讘专 讛诪爪讜讬, 讜讛讻讗 谞诪讬 诇讗 砖谞讗. 讜讻谉 讻转讘 讛专诪讘"诐   讝"诇 (驻"讘 诪讛诇' 诪讗讻诇讜转 讗住讜专讜转 讛讟"讜) 讻诇 诪讬谞讬 驻讬专讜转 砖讚专讻谉 诇讛转诇讬注 讻砖讛谉   诪讞讜讘专讬谉 诇讗 讬讗讻诇 注讚 砖讬讘讚讜拽 讛驻专讬 砖诪讗 讬砖 讘讜 转讜诇注转 注"讻. 讜诪讻诇 诪拽讜诐 谞专讗讛 讚讚讜拽讗 诇讻转讞讬诇讛, 讗讘诇 讗诐 注讘专 讜讘砖诇谉 诪讜转专讬谉, 讚讗讬讻讗 诇诪讬诪专   讚讬诇诪讗 诇讗 讛讜讜 讻诇诇. 讜讗诐 转讬诪爪讬 诇讜诪专 讚讗讬讻讗, 讚讬诇诪讗 谞讬诪讜讞 讜讘讟讬诇. 讜讗讜转谉   讝讘讜讘讬谉 砖讘转讜讱 讛驻讜诇讬谉 注爪诪谉 砖拽讜专讬谉 拽讜专拽讜谞砖 讗讬谞谉 讘讗讬谉 讘诪讞讜讘专 讻诇诇, 讜拽讜讚诐   砖驻讬专砖讜 诪谉 讛驻讜诇讬谉 诪讜转专讬谉. 讜讻谉 讗讬谉 诇讞讜砖 砖诪讗 驻讬专砖讜 讜讞讝专讜 诇讞讜专谉. 砖讗讬谉 讛讚讘专   诪爪讜讬 讜讗讬谉 诇讞讜砖, 讜讻讚诪砖诪注 讘砖讬诇讛讬 驻讬专拽讬谉, 讜讗祝 注诇 驻讬 砖住讜驻谉 诇爪讗转 诪谉 讛驻专讬   讜诇讛讬讜转 驻讜专讞讬谉, 讗讬谉 谞讗住专讬谉 诪砖讜诐 砖专抓 讛注讜祝,讻讬讜谉 砖讛谉 谞讜爪专讬诐 诪谉 讛驻专讬 注爪诪讜,   讻诪讜 讝讬讝讬谉 砖讘注讚砖讬诐 讚诇讗 讗住专讬谞谉 诇讛讜 诇拽诪谉 (讞讜诇讬谉 住讝, 讘) 讗诇讗 诪砖讜诐 砖专抓 讛砖讜专抓 注诇   讛讗专抓. 讜诇注谞讬谉 诇讘砖诇 讗讜转诐 驻讜诇讬谉 讘诇讗 讘讚讬拽讛, 讬砖 诪讬 砖讗讜诪专 砖讛讜讗 讗住讜专, 砖诪讗 讬爪讗 诪谉   讛驻专讬 注诇 讬讚讬 讛诪讬诐, 讜讗讞专 砖驻讬专砖讛 讜讚讗讬 讗住讜专讛. 讜诇讻讱 谞讛讙讜 诪拽爪转 讛诪讚拽讚拽讬诐   诇讛专转讬讞 讛诪讬诐 转讞讬诇讛 讬驻讛, 讜讗讞专 讻讱 讬砖诇讬讻讜 讛驻讜诇讬谉 诇转讜讱 讛专讜转讞讬谉, 讻讚讬 砖讬诪讜转讜   诪讬讚 讘转讜讱 讛驻专讬, 讜讻砖讬驻专砖讜 诪谉 讛驻专讬 诇讗讞专 砖诪转讜 讗讬谉 讘讻讱 讻诇讜诐. 讜讝讛 讛注谞讬谉   注讚讬讬谉 讗讬谞讜 诪住驻讬拽 讻讬 讗诐 诇讙专住转 专砖"讬 讝"诇 讚讙专讬住 讘砖讬诇讛讬 驻讬专拽讬谉 驻专砖讛 讜诪转讛   诪讛讜, 讚诪砖诪注 讚诪驻砖讬讟 驻砖讬讟讗 诇讛讜 讚讗诐 驻专砖讛 讗讞专 砖诪转讛 砖讛讬讗 诪讜转专转, 讜诇讗 讗住转驻拽讗   诇讛讜 讗诇讗 讘砖驻专砖讛 讞讬讛 讜诪转讛, 讗讘诇 砖诐 讙讜专住讬谉 讘诪拽爪转 谞讜住讞讗讜转 驻专砖讛 诪转讛 诪讛讜,   讻诇讜诪专 讗诐 驻专砖讛 诇讗讞专 砖诪转讛, 讜住诇拽讗 讘转讬拽讜, 讜讛讬诇讻讱 讗祝 注诇 驻讬 砖诪转讛 讜讗讞专 讻讱   驻专砖讛 讗住讜专讛 诪住驻拽讗, 诇驻讬讻讱 爪专讬讱 诇讛讝讛专 诇砖专讜转谉 转讞诇讛 讘诪讬诐 爪讜谞谉 讻讚讬 砖讬驻专砖 砖诐   讛注转讬讚 诇驻专讜砖, 讜讗讞专 讻讱 讬砖讬诐 讘诪讬诐 专讜转讞讬谉, 讜讚讬讜 讘讻讱, 讜讗诐 谞诪爪讗转 讗讞转 讗讜 砖转讬诐   讘转讜讱 讛拽讚专讛 诪砖诇讬讻讛 讜讗讜讻诇 讗转 讛砖讗专.   



 讜讛讗 讚讗诪专 专讘 讛讜谞讗 讻诇 砖讗讬谉 讘讜 注爪诐 讗讬谉 诪转拽讬讬诐 讬"讘 讞讚砖. 诪砖诪注 讚讗讬谉   诪转拽讬讬诐 讜讗驻讬诇讜 诪转 拽讗诪专, 讛讬诇讻讱 砖专讬 讗驻讬诇讜 讘诇讗 讘讚讬拽讛, 讚讛讗 诇讗 拽讗诪专 讗讬谞讜 讞讬   讗诇讗 讗讬谞讜 诪转拽讬讬诐 讜讞讜讝专 讛讜讗 诇注驻专讜.





讛诪讗讬专讬

讘专讬讻讛 砖诇 讘讬爪讬诐 砖讛讬讜 讘诪注讬 谞拽讘转 讛注讜祝 讘砖注讛 砖谞讟专驻讛 讻诇谉 讗住讜专讜转 讜讻谉 讛转讘讗专 讘注讚讜讬讜转 讜讛诐 讛谞拽专讗讬诐 讘讬爪转 讟专驻讛 讜诪讛 砖讗诪专讜 讘讛 诪驻谞讬 砖讙讚诇讛 讘讗讬住讜专 驻讬专讜砖讜 诪驻谞讬 砖谞讙诪专转 讘讗讬住讜专 讜诪转讜讱 讻讱 讻诇谉 讗住讜专讜转 讘讬谉 讗讜转谉 砖谞讙诪专讜 诇讙诪专讬 讘讬谉 讗讜转谉 砖诇讗 谞讙诪专讜 砖讗祝 讗讜转谉 砖谞讙诪专讜 诪"诪 讻讬讜谉 讚讗讙讬讚讗 讘讙讜驻讛 讻讙讜驻讛 讚诪讬讗 讜讗驻讬' 谞讜诇讚讛 讘讬讜诐 砖谞讟专驻讛 诪"诪 讙讜讝专讬谉 讘讛 讗讘诇 讘讬爪转 谞讘诇讛 讜讛讜讗 砖谞转谞讘诇讛 讘砖讞讬讟讛 讗讜转谉 砖诇讗 谞讙诪专讜 讘拽诇讬驻转谉 讗住讜专讜转 讜讗讜转谉 砖谞讙诪专讜 讘拽诇讬驻转谉 讛讞讬爪讜谞讛 讜讛讜讗 砖谞讗诪专 注诇讬讛 讘诪住讻转 注讚讜讬讜转 讻讬讜爪讗 讘讛 讘砖讜拽 谞诪讻专转 讙讚讜诇讬 讛诪讞讘专讬诐 讻转讘讜 砖诪讜转专转 砖讛专讬 诇讗 讙讚诇讛 讜诇讗 讙诪专讛 讘讗讬住讜专 讜讗讬谞讜 谞专讗讛 砖讛专讬 讘讬转 砖诪讗讬 讜讘讬转 讛诇诇 谞讞诇拽讜 讘讛 讘诪住讻转 注讚讜讬讜转 讜讘讬转 讛诇诇 讗讜住专讬谉 讜讜讚讗讬 讛诇讻讛 讻讚讘专讬讛诐 讜讗注"驻 砖讬砖 谞住注讚讬诐 讘讛 讘诪讛 砖讗诪专讜 讛砖讜讞讟 讗转 讛转专谞讙讜诇转 讜诪爪讗 讘讛 讘讬爪讬诐 讙诪讜专讜转 诪讜转专 诇讗讻诇谉 讘讞诇讘 讗诇诪讗 讘讬爪讛 诇讗讜 讻讙讜驻讛 讛讬讗 驻讬专砖讜 讘讛诇讻讜转 讙讚讜诇讜转 砖讘砖专 注讜祝 讘讞诇讘 讛讜讗讬诇 讜诪讚讘专讬 住讜驻专讬诐 讛讜讗 讛拽诇讜 讘讛 讜拽爪转 专讘谞讬诐 讛讜住讬驻讜 砖讗祝 诇讚注转 讛住讜讘专 讚讗讜专讬转讗 讛讜讗讬诇 讜讗讬谉 讗讬住讜专讜 诪讙讜驻讜 讗诇讗 诪爪讚 转注专讜讘转讜 讛拽诇讜 讘讜 讜讘转讜住驻讜转 转讬专爪讜 砖诇注谞讬谉 讗讬住讜专 注爪诪讛 讻砖诐 砖讙讝专谞讜 讘讘讬爪转 讟专驻讛 砖谞讙诪专讛 讻讙讜谉 砖谞讜诇讚讛 讘讬讜诐 讛讟专驻讜转 讗讟讜 讗讜转讛 砖谞讙诪专讛 讘讗讬住讜专 讻讱 专讗讜讬 诇讙讝讜专 讘砖诐 谞讘诇讛 诪砖讜诐 砖诇 讟专驻讛 讜讞讚讗 讙讝专讛 讛讬讗 讜讬砖 诪驻专砖讬诐 讟注诐 讛讛讬转专 诪砖讜诐 讚讻驻讬专砖讗 讘注诇诪讗 讛讬讗 讜讗祝 讘转诇诪讜讚 讛诪注专讘 砖讘诪住讻转 讬讜诐 讟讜讘 驻专拽 专讗砖讜谉 讗诪专讜 讘讬转 讛诇诇 讻诪砖谞讛 专讗砖讜谞讛 讘讬转 砖诪讗讬 讻诪砖谞讛 讗讞专讜谞讛 讚讗诪专 专' 讬讜讞谞谉 讘专讗砖讜谞讛 诇讗 讛讬讜 诪注诪讬讚讬谉 诇讗 讘拽讬讘转 谞讘诇讛 讜诇讗 讘拽讬讘转 讛讙讜讬 讞讝专讜 诇讜诪专 讗讬谉 诪注诪讬讚讬谉 讘拽讬讘转 讛讙讜讬 讗讘诇 诪注诪讬讚讬谉 讘拽讬讘转 谞讘诇讛 诪砖讜诐 讚讻驻讬专砖讗 讘注诇诪讗 讛讬讗 讜谞诪爪讗 讘讬转 砖诪讗讬 讻诪砖谞讛 讗讞专讜谞讛 讜谞专讗讛 砖注诇 讝讜 住诪讻讜 诇讛转讬专 讗诇讗 砖讗讬谉 专讗讜讬 诇讚讞讜转 转诇诪讜讚 砖诇谞讜:



讘讬爪讬诐 砖诇 住驻拽 讟专驻讛 讻诇 砖讛诐 砖诇 讘专讬讻讛 专讗砖讜谞讛 砖讛讬转讛 砖诐 讘砖注转 讛讟专驻讜转 诪爪谞讬注讬谉 讗讜转诐 注讚 砖转讻诇讛 讛讘专讬讻讛 讗诐 讞讜讝专转 讜讟讜注谞转 讻砖专讬诐 砖讛专讬 讬爪讗讛 诪住驻拽 讟专驻讛 讜讻谉 讗诐 砖讛转讛 砖谞讬诐 注砖专 讞讚砖 讗注"驻 砖诇讗 讞讝专讛 讜讟注谞讛 (讜)诇讗 砖讛转讛 砖谞讬诐 注砖专 讞讚砖 讗住讜专讬诐:



注讙诇 砖谞讜诇讚 诪谉 讛讟专驻讛 讛讜讚讗讬转 诪讜转专 讗注"驻 砖讘讻诪讛 诪拽讜诪讜转 讗诪专讜 注讜讘专 讬专讱 讗诪讜 讛讜讗 讛讜讗讬诇 讜讘讻讗谉 讗讬谉 讗讬住讜专 讛讗诐 讗诇讗 诪讞诪转 砖讗讬谞讛 讞讬讛 讜讜诇讚 讝讛 讞讬 讛讜讗 讗讬谉 讞讬讜转讜 谞讙专专 讗讞专 讛讗诐 讻诇诇 讜讗驻讬' 诇讙讘讜讛 诪讜转专 诇讬拽专讘 讜诇诪讚转 诪诪讛 砖讻转讘谞讜 砖讛讘讬爪讛 谞讞砖讘转 讻讙讜祝 讛转专谞讙讜诇转 讜讘讜诇讚 讘讛诪讛 诇诪讚转 砖讗讬谞讜 讬专讱 讗诪讜 讜诪讛 砖讬砖 诇驻拽驻拽 讘讛 诪诪讛 砖诪爪讬谞讜 讘讛驻讱 讘诪讛 砖讗诪专讜 驻专讛 砖讛讝讬拽讛 讙讜讘讛 诪讜讜诇讚讛 转专谞讙讜诇转 砖讛讝讬拽讛 讗讬谞讛 讙讜讘讛 诪讘讬爪转讛 讻讘专 转讬专爪谞讜讛 讘讘讗 拽诪讗 驻专拽 砖讜专 砖谞讙讞 讗转 讛驻专讛:



讜讗驻专讜讞 砖谞讜诇讚 诪讘讬爪转 讛讟专驻讛 讗讬谉 讝讛 诪拽讜诐 讘讬讗讜专讜 讜讘诪住讻转 转诪讜专讛 讛转讘讗专 砖讛讜讗 诪讜转专 砖讘砖注讛 砖谞讜爪专 讻讘专 谞专拽讘讛 讛讘讬爪讛 讜谞住专讞讛 讜讗讬谉 诇讛 讗讬住讜专 讜讗驻讬' 诇讙讘讜讛 诪讜转专 讻诪讜 砖讛转讘讗专 砖诐:



讻砖诐 砖讘讬爪转 讟专驻讛 讗住讜专讛 讻讱 讞诇讘讛 讗住讜专 讜诪"诪 讻砖专讛 砖讬谞拽讛 诪谉 讛讟专驻讛 拽讬讘转讛 诪讜转专转 砖讗讬谉 讞诇讘 讛讻谞讜住 讘转讜讻讛 讗诇讗 驻专砖 讘注诇诪讗 讗讘诇 讞诇讘 讛讟专驻讛 讘注爪诪讜 讜讚讗讬 讗住讜专 讜讚讘专 讝讛 诪转讘讗专 讘诪住讻转讗 讝讜 讘驻专拽 讻诇 讛讘砖专:



讬砖 讗讜诪专讬诐 砖讻诇 住驻拽 讟专驻讛 砖注诪讚讛 讻"讗 讬讜诐 砖诇讗 讛讟讬诇讛 讘讬爪讬诐 讜诇住讜祝 讻"讗 讬讜诐 讛讟讬诇讛 砖讻砖专讛 讛讬讗 讜讘讬爪转讛 讗诇讜 讛讬讜 砖诐 讗诇讜 讘砖注转 讛讟专驻讜转 讻讘专 讬爪讗讜 讻讘专 谞讗诪专 讘诪住讻转 讘讻讜专讜转 转专谞讙讜诇转 诇讗讞讚 讜注砖专讬诐 讬讜诐:



转讜诇注讬诐 砖谞转讛讜讜 讘驻讬专讜转 讘注讜讚 砖讛谉 诪讞讜讘专讬诐 讘讗讬诇谉 讗讜 讘讗讘讬讛谉 讗住讜专讬谉 诪砖讜诐 砖专抓 讛砖讜专抓 注诇 讛讗专抓 讗注"驻 砖诇讗 砖专爪讜 诪诪砖 注诇 讛讗专抓 讛讜讗讬诇 讜砖专爪讜 讘诪讞讜讘专 诇讗专抓 讛专讬 讛讜讗 讻诪讬 砖砖专爪讜 讘讗专抓 讜讝讜 讛讬讗 砖讗诪专讜 讗诪专 砖诪讜讗诇 拽讬砖讜转 砖讛转诇讬注讛 讘讗讬讘讬讛 讗住讜专讛 讜诪"诪 讘转讜住驻讜转 讚讞讗讜讛 诪诪讛 砖讗诪专讜 注诇讬讛 诇诪讟讛 诇讬诪讗 诪住讬讬注 诇讬讛 讚转谞讬 讞讚讗 注诇 讛讗专抓 诇讛讜爪讬讗 讝讬讝讬谉 砖讘注讚砖讬诐 讜讬转讜砖讬诐 砖讘讻诇讬住讬谉 讜转讜诇注讬诐 砖讘转诪专讬诐 讜讙专讜讙专讜转 讜转谞讬讗 讗讬讚讱 注诇 讛讗专抓 诇专讘讜转 转讜诇注讬诐 砖讘注拽专讬 讝讬转讬诐 讜注讬拽专讬 讙驻谞讬诐 诪讗讬 诇讗讜 讗讬讚讬 讜讗讬讚讬 讘驻讬专讗 讗诇讗 讚讛讗 讘讗讬讘讬讛 讛讗 砖诇讗 讘讗讬讘讬讛 讜转专抓 诇讗 讗讬讚讬 讜讗讬讚讬 讘讗讬讘讬讛 讛讗 讘驻讬专讗 讛讗 讘讗讬诇谞讗 讗诇诪讗 讻诇 讚讘驻讬专讗 砖专讬 讗祝 讻砖讛转诇讬注 讘诪讞讜讘专 讜诪转讜讱 讻讱 讛拽诇讜 讘讗讻讬诇转 驻讜诇讬诐 讜讛讚讜诪讬诐 诇讛诐 讘诇讗 砖讜诐 讘讚讬拽讛 砖讗祝 讗诐 讛讬讜 砖诐 讘讜讚讗讬 诪讜转专讜转 讜讻谉 讛住讻讬诪讜 讘转讜住驻讜转 注诐 讗讞专讜谞讬 讛专讘谞讬诐 讜诪"诪 讙讚讜诇讬 讛驻讜住拽讬诐 讜讙讚讜诇讬 讛诪讞讘专讬诐 驻住拽讜 讻砖诪讜讗诇 讜诪诪讛 砖谞砖讗讜 讜谞转谞讜 讻讗谉 诇讚注转讜 讜讛讜讗 砖讗诪专讜 讗诪专 专讘 讛讜谞讗 讻诇 讘专讬讛 砖讗讬谉 讘讛 注爪诐 讗讬谞讛 诪转拽讬讬诪转 砖谞讬诐 注砖专 讞讚砖 讜讗诪专讜 注诇讬讛 砖诪注 诪讬谞讛 诪讚专讘 讛讜谞讗 讛讗 讚讗诪专 砖诪讜讗诇 拽讬砖讜转 砖讛转诇讬注讛 讘讗讬讘讬讛 讗住讜专讛 讛谞讬 转诪专讬 讚讻讚讗 诇讗讞专 砖谞讬诐 注砖专 讞讚砖 砖专讬讬谉 砖讗诐 讛转诇讬注讜 讘诪讞讜讘专 讛专讬 诪转讜 讜讗诐 讛诐 讞讬讬诐 讜讚讗讬 转讜讱 砖谞讬诐 注砖专 讞讚砖 谞讘专讗讜 讜讛专讬 诇讗 驻讬专砖讜 砖讛专讬 讘转讜讱 讛讻诇讬 注诪讚讜 讗诇诪讗 讛诇讻转讗 讛讬讗 讜讝讜 砖诇诪讟讛 讚专讱 讛转诇诪讜讚 讛讜讗 诇讚讞讜转 讜诇讜诪专 诇讗 转住讬讬注讬讛 诪讛讻讗 讜诪"诪 拽讜砖讬讗 谞诪讬 诇讬讻讗 讗诇讗 砖诇讘讬 讞讜讻讱 诇讛拽诇 诪诪讛 砖讗诪专讜 讘讛 诇诪讟讛 讚讬拽讗 谞诪讬 讚拽转谞讬 砖讘注拽专讬 讝讬转讬诐 讜注拽专讬 讙驻谞讬诐 讛讗 讻诇 砖讘驻专讬 诪讜转专 砖诪注 诪讬谞讛 讜讻诇 砖诪注诇讬谉 讻谉 讘住讜讙讬讗 讘专讜讘 驻注诪讬诐 讛诇讻讛 讛讬讗 讗诇讗 砖专讗讜讬 诇讞讜砖 讜讗祝 讘拽讚讜砖讬谉 讘注谞讬谉 拽讚讜砖讬谉 讛诪住讜专讬谉 诇讘讬讗讛 诪爪讬谞讜 砖讗诪专 讚讬拽讗 谞诪讬 讗注"驻 砖讗讬谞讛 讛诇讻讛 讜诪"诪 讗诐 讛转诇讬注讜 诇讗讞专 砖谞转诇砖讜 诪讜转专讬谉 讗讗"讻 驻讬专砖讜 诪谉 讛驻专讬 讗讘诇 讗诐 驻专砖讜 讻诇诇 讗住讜专讬谉 诪砖讜诐 砖专抓 讛讗专抓 讻诪讜 砖讬转讘讗专:

讙诪' 讗讬转讬讘讬讛 专讘 讗砖讬 诇讗诪讬诪专. 讜砖讜讬谉 讘讘讬爪转 讻讜' 诇讚讘专讬 讛转讜住' 讚拽讗讬 讜砖讜讬谉 讗驻诇讜讙转讗 讚讘"砖 讜讘"讛 讘诇讗讜 讗诪讬诪专 讛讜讛 谞讬讞讗 诇讬讛 讚驻诇讜讙转讬讬讛讜 讚专"讗 讜专"讬 讘注讜讘专 讬专讱 讗诪讜 讘注讬讘专讛 讜诇讘住讜祝 谞讟专驻讛 讜讛讗讬 讜砖讜讬谉 讘讘讬爪转 讻讜' 讚拽讗讬 讗讘"砖 讜讘"讛 诪讬讬专讬 讘谞讟专驻讛 讜诇讘住讜祝 注讬讘专讛 讚讗住讜专 诇讻"注 讚讙讚诇讛 讘讗讬住讜专 讜讝讛 讜讝讛 讙讜专诐 讗住讜专 讗讘诇 诇驻专砖"讬 诇讬讻讗 诇诪讬诪专 讛讻讬 讚讻讬讜谉 讚拽讗讬 讗驻诇讜讙转讗 讚专"讗 讜专"讬 讗诪讗讬 拽讗诪专 讜砖讜讬谉 讘讘讬爪讛 讻讜' 讚讛讗 讘讜诇讚 谞诪讬 讘讻讛"讙 讘谞讟专驻讛 讜诇讘住讜祝 注讬讘专讛 讚讗住讜专 讚讝讛 讜讝讛 讙讜专诐 讗住讜专 讗诇讗 讚爪"诇 诇驻专砖"讬 讚讘诇讗讜 讗诪讬诪专 讛讜讬 诪讜拽讬 驻诇讜讙转讬讬讛讜 讘注讜讘专 讬专讱 讗诪讜 讘注讬讘专讛 讜诇讘住讜祝 谞讟专驻讛 讜讚讜诪讬讗 讚讛讻讬 讜砖讜讬谉 讘讘讬爪转 讻讜' 谞诪讬 讘注讬讘专讛 讜诇讘住讜祝 谞讟专驻讛 讚讛讬讬谞讜 砖讬讞诇讗 拽诪讗 讜讗住讜专 讟驻讬 诪讘讜诇讚 诪砖讜诐 讚讻讙讜驻讛 讻讚诪住讬拽 诇诇讬砖谞讗 讘转专讗 讗讘诇 诪讚诪转讬专 讗诪讬诪专 诪讻讗谉 讜讗讬诇讱 注"讻 讚诇讗 住"诇 讚讻讙讜驻讛 讛讬讗 讚诪讛"讟 讚讻讙讜驻讛 讛讬讗 讬砖 诇讗住讜专 讗驻讬' 诪讻讗谉 讜讗讬诇讱 讗驻讬诇讜 诇诪"讚 讝讛 讜讝讛 讙讜专诐 诪讜转专 讜谞专讗讛 砖讝讛 讛讻专讬讞讜 诇驻专砖 讗诇讗 讛讗 讚转谞谉 讻讬讜谉 讚讗诪专转 讻讜' 讘讚住驻谞讗 诪讗专注讗 讚讞讚 讙讜专诐 讛讜讗 诪讻诇诇 讚驻诇讜讙转讬讬讛讜 讘讝讛 讜讝讛 讙讜专诐 讻讜' 讜注讬拽专 拽讜砖讬讬转诐 讛讜讗 拽讜砖讬讬转 讗讬 讛讻讬 讻讜' 讚诪讛讗 讚讗住专 讗诪讬诪专 讚砖讬讞诇讗 拽诪讗 讗讬谉 诇讛讜讻讬讞 讚诇讗 诪转讜拽诐 驻诇讜讙转讬讬讛讜 讘注讜讘专 讬专讱 讗诪讜 讚讗"讻 拽诐 诇讬讛 讗诪讬诪专 讻专"讗 讻诪"砖 讛转讜住' 讚讛讗 专讘 讗砖讬 讙讜驻讬讛 谞诪讬 讛讜讛 讗讜住专 砖讬讞诇讗 拽诪讗 诇讻"注 诪砖讜诐 讚讻讙讜驻讛 讛讬讗 诪讬讛讜 驻专砖"讬 讚讞讜拽 讜诇讗 讬讚注谞讗 诇讛讜诇诪讜 讜讻讬 诪砖讜诐 讚诪讜拽诪讬谞谉 讜砖讜讬谉 讘讘讬爪转 讻讜' 讘讚住驻谞讗 诪讗专注讗 讚讞讚 讙讜专诐 讛讜讗 诇讗 诪转讜拽诐 驻诇讜讙转讬讬讛讜 讗诇讗 讘讝讜讝"讙 讛"谞 讗讬讻讗 诇诪讬诪专 讻讬讜谉 讚诪讜拽诪讬谞谉 讜砖讜讬谉 讘讘讬爪转 讻讜' 讘讚住驻谞讗 诪讗专注讗 讘谞讟专驻讛 讜诇讘住讜祝 注讬讘专讛 诪转讜拽诐 驻诇讜讙转讬讬讛讜 讘注讬讘专讛 讜诇讘住讜祝 谞讟专驻讛 讘注讜讘专 讬专讱 讗诪讜 讜注讜讚 拽砖讛 诇驻讬专讜砖讜 讚拽讗讬 讜砖讜讬谉 讘讘讬爪转 讜讻讜' 讗驻诇讜讙转讗 讚专"讗 讜专"讬 诪讗讬 驻专讬讱 讜诇讬砖谞讬 诇讬讛 讘砖讬讞诇讗 拽诪讗 讚讛讗 注"讻 讻讬讜谉 讚诪讜拽讬 驻诇讜讙转讬讬讛讜 讘讝讛 讜讝讛 讙讜专诐 讗讬转 诇谉 诇诪讬诪专 讚讜砖讜讬谉 讘讘讬爪转 讻讜' 诪讬讬专讬 讘讞讚 讙讜专诐 讚讛讬讬谞讜 住驻谞讗 诪讗专注讗 讜诇讗 砖讬讞诇讗 拽诪讗 讚讛讜讛 讝讛 讜讝讛 讙讜专诐 讜讚讜"拽:


转讜住' 讘讚"讛 讜砖讜讬谉 讻讜' 讜讗驻讬' 专讘讬 讬注拽讘 诇讗 驻诇讬讙 讻讜' 讜讘驻"拽 讚讘讬爪讛 谞诪讬 驻砖讬讟讗 诇讬讛 诇转诇诪讜讚讗 讚砖专讬 讻讜' 讚诇讗 讛讜讬 驻诇讬讙 专讘 讻讜' 注讻"诇 讻爪"诇 讜讗讬谉 讝讛 专讗讬讛 诇驻讬' 讛"讙 讚讗讚专讘讛 诪讚驻专讬讱 讛讻讗 讘驻砖讬讟讜转 讻专讘 讜诇讗 拽讗诪专 讚专讘 住"诇 讻诪"讚 讘砖专 注讜祝 讘讞诇讘 讚讗讜专讬讬转讗 讛讜讗 诇讬转讗 诇驻讬' 讛"讙 讗诇讗 讻驻讬' 专"转 讗诇讗 讚砖讬注讜专 讚讘专讬讛诐 讻讱 讛讜讗 讚讛讗 讚驻专讬讱 讛转诐 讘驻砖讬讟讜转 诇专讘 诇驻讬' 讛"讙 注"讻 讗讬转 诇谉 诇诪讬诪专 谞诪讬 讻讚诇注讬诇 讜诪砖讜诐 讚讛诪谞讛讙 讻讱 讛讜讗 砖讛讬讜 谞讜讛讙讬谉 讛讬转专 讜讚讜"拽:


转讜住' 讘讚"讛 讘诪讗讬 拽诪驻诇讙讬 讻讜' 诪砖讜诐 讚讗住专 讗诪讬诪专 讚砖讬讞诇讗 拽诪讗 诇讗 诪讬转讜拽诐 讻讜' 注讻"诇 讜专讘 讗砖讬 讙讜驻讬讛 讚讛讜讛 讗讜住专 诇讻"注 诪讻讗谉 讜讗讬诇讱 讜讻"砖 讚住驻谞讗 诪讗专注讗 诇讗讜 诪砖讜诐 讬专讱 讗诪讜 讗诇讗 诪砖讜诐 讚讙讚诇讛 讘讗讬住讜专 讜讝讛 讜讝讛 讙讜专诐 讗住讜专 讗讘诇 砖讬讞诇讗 拽诪讗 讗讬谉 诇讗住讜专 讗讬 诇讗讜 诪砖讜诐 讬专讱 讗诪讜 讜拽"诇:


讘讗"讚 讜讗诐 转讗诪专 讜讗诪讗讬 诇讗 谞讬讞讗 诇讬讛 诇专讘 讗砖讬 讻讜' 讛讗 砖诪注讬' 诇讬讛 诇专"讗 讻讜' 注讻"诇 驻讬专讜砖 讚讛讗 诇讗诪讬诪专 注"讻 专讘讬 讬讛讜砖注 诪转讬专 讘讝讛 讜讝讛 讙讜专诐 讜专"讗 讘讛讚讬讗 讗讜住专 砖诐 讝讛 讜讝讛 讙讜专诐 讜诪讗讬 讚讜讞拽讬讛 讚专讘 讗砖讬 讚诇讗 诪转讜拽诐 驻诇讜讙转讬讬讛讜 讘讛讻讬 讜讬砖 诪拽砖讬诐 讚诪讗讬 拽讜砖讬讗 讚讗讬诪讗 讚讚讜讞拽讬讛 讚专讘 讗砖讬 诪砖讜诐 拽讜砖讬讬转 讗讬 讛讻讬 讗讚诪驻诇讙讬 讻讜' 讚讗讬 讛讜讛 驻诇讜讙转讬讬讛讜 讘注讜讘专 讬专讱 讗诪讜 讛讜讛 诪转讬讬砖讘 诇讜 讛讗 讚诪驻诇讙讬 诇讙讘讜讛 讻诪"砖 讛转讜住驻讜转 诇拽诪谉 讜讬"诇 讚诪砖诪注 诇讛讜 讚注讬拽专 拽讜砖讬讬转讜 讘诪讗讬 拽诪驻诇讙讬 讻讜' 诇讗讜 诪砖讜诐 拽讜砖讬讬转 讗讬 讛讻讬 讻讜' 讛讜讗 讚讗诐 讻谉 诇讗 讛讜讛 讗爪讟专讬讱 诇讬讛 诇诪讬讚拽 讚诇讗 诪转讜拽诐 驻诇讜讙转讬讬讛讜 讘注讜讘专 讬专讱 讗诪讜 诪讚讗住专 讗诪讬诪专 砖讬讞诇讗 拽诪讗 讻诪"砖 讛转讜住' 讚讗"谞 讚驻诇讬讙讬 讘注讜讘专 讬专讱 讗诪讜 转拽砖讬 诇讬讛 诇讗诪讬诪专 讚诪转讬专 诇专"讬 讝讛 讜讝讛 讙讜专诐 讜专"讗 讗讜住专 讘讛讚讬讗 砖诐 讜讗诐 讻谉 讗讚诪驻诇讙讬 讘注讜讘专 讬专讱 讗诪讜 讜诇讙讘讜讛 诇讛讜讚讬注讱 讻讞讜 讚专"讬 诇讬驻诇讙讬 谞诪讬 讘讝讛 讜讝讛 讙讜专诐 讜诇讛讚讬讜讟 诇讛讜讚讬注 讻讞讜 讚专"讗 讗诇讗 注"讻 讚拽讜砖讬讬转 讘诪讗讬 拽诪讬驻诇讙讬 诇讗 拽住诪讬讱 讻诇诇 讗拽讜砖讬讬转 讗讬 讛讻讬 讗诇讗 讚诇讗 讬讚注 讻诇诇 讘诪讗讬 拽诪讬驻诇讙讬 诇讗诪讬诪专 讜讗讛讗 拽砖讬讗 诇讛讜 砖驻讬专 讜讗诪讗讬 诇讗 谞讬讞讗 诇讬讛 诇专讘 讗砖讬 讚驻诇讜讙转讬讬讛讜 讘讝讛 讜讝讛 讙讜专诐 讜讚讜"拽:





诪讛专"诐

转讜住' 讚"讛 诪讻讗谉 讜讗讬诇讱 讜讻讜' 讛讬讬谞讜 讘诪诇转讗 讚砖专讬 讻诇 讞讚 讘讗驻讬 谞驻砖讬讛 讜诇讗 砖讬讬讱 讝讛 讜讝讛 讙讜专诐 讜讻讜'. 驻讬专讜砖 讚讛讜讗讬诇 讜讻诇 讞讚 讜讞讚 砖专讬 讘讗驻讬 谞驻砖讬讛 讜讻讬 诪爪讟专驻讬 讗住讜专讬诐 讛转诐 诇讗 砖讬讬讱 诇讜诪专 讝讛 讜讝讛 讙讜专诐 讚讛讬讬谞讜 砖讗讬住讜专 讜讛讬转专 讙讜专诪讬诐 砖谞讜诇讚 砖讛专讬 砖谞讬讛诐 讛讬转专 讘讗驻讬 谞驻砖讬讛 讜讻讚 诪爪讟专驻讬 砖谞讬讛诐 讗住讜专讬诐 讜讛讜讜 谞讜诇讚 讻讜诇讜 诪讗讬住讜专 讜拽"诇 讗讻诇 讛讻讗 讞讚 讗住讜专 讜讞讚 砖专讬 讗"讻 谞讜诇讚 诪讗讬住讜专 讜讛讬转专 讚讛讬讬谞讜 讝讛 讜讝讛 讙讜专诐:





讞讻诪转 砖诇诪讛

讙诪' 诇讗诪讬诪专 讜诪讜讚讬谉 讘讘讬爪转 讟专讬驻讛 讻讜' 讻爪"诇:





诪讛专"诐 砖讬祝

讙诪' 讗讬转讬讘讬' 专讘 讗砖讬 讻讜'  .   住"讚 讚驻诇讬讙讬 讘注讜讘专 讬专讱 讗诪讜 讜诪讜讚讬诐 讘砖讬讞诇讗 讘转专讗 讚讛讻讬 诪砖诪注 诇讬讛 讙讚诇讛 讘讗讬住讜专 讜讗祝 诇诪讗谉 讚诇讬转 诇讬讛 注讜讘专 讬专讱 讗诪讜 诇讜诪专 讛讜讗 讜讗诪讜 谞讟专驻讛 诪"诪 砖讬讞诇讗 讘转专讗 砖谞转讛讜讛 诪谉 讛讗讬住讜专 讜讙讚诇讛 讻诇 讙讬讚讜诇讛 诪讗讬住讜专 [讗住讜专 诇讻"注] 诪砖讗"讻 砖讬讞诇讗 拽诪讗 讚谞讙诪专讛 专拽 讘讗讬住讜专 讜讗驻砖专 讻讬讜谉 讚注讜讘专 诇讗讜 讬专讱 讗诪讜 讗驻讬诇讜 讙诪专讛 讘讗讬住讜专 诇讗 讛讜讬 [讜驻诇讬讙 专讘 讗砖讬 讗讗诪讬诪专 讘转专讜讬讬讛讜 讗砖讬讞诇讗 讘转专讗 讜讗砖讬讞诇讗 拽诪讗 讚讛讗 专"讬 住讘专 注讜讘专 诇讗讜 讬专讱 讗诪讜] 讜讛讜诪"诇 讜诪讜讚讬诐 讘讜诇讚讜转 讘讻讛"讙 讚讗"诇 诇住"讚 讜诪讜讚讬诐 讘砖讬讞诇讗 拽诪讗 [讜诇讗 讚讞讬拽 诇讬讛 诇讬砖谞讗 讚讙讚诇讛] 诪"讟 讙讜驻讬讛 讛讜讗 讟驻讬 诪讜诇讚 讜讻诪住拽谞讗 讚诇讬砖谞讗 讘转专讗 讚讗"讻 诪讗讬 诪讜转讬讘 诇讗诪讬诪专 讚讗"诇 讚诪砖诪注 诇讬讛 讜诪讜讚讬诐 诪注讬谉 讛驻诇讜讙转讗 讚诇住"讚 讚驻诇讬讙讬 讘注讜讘专 讬专讱 讗诪讜 讛讜讬 砖驻讬专 讜诪讜讚讬诐 讘讘讬爪讛 讘砖讬讞诇讗 拽诪讗 诪注讬谉 讛驻诇讜讙转讗 讗讘诇 诇讗诪讬诪专 讚驻诇讬讙讬 讘讝讜讝"讙 (*讛) [讗"讻] 拽讗讬 讜诪讜讚讬诐 讘讘讬爪讛 讘讝讜讝"讙 [讚讛讜讗 诪注讬谉 讛驻诇讜讙转讗] (*讜) 讜转讬讜讘转讗 诇讗诪讬诪专 讚讗"讻 讻讚驻专讬讱 讜诇讬砖谞讬 诇讬讛 讘砖讬讞诇讗 拽诪讗 讛讜诇"诇 讚诪砖诪注 诇讬讛 讜诪讜讚讬诐 诪注讬谉 讛驻诇讜讙转讗 讜诇诪讛 诪谞讬讞 诪诇转专抓 诇讬讛 讘砖讬讞诇讗 拽诪讗 诪砖讜诐 诇' 讙讚诇讛 诇住"讚 谞诪讬 转拽砖讬 诇' 讙讚诇讛 讗诇讗 爪"诇 [讻诪砖"诇] 讚住"讚 讜诪讜讚讬诐 讘砖讬讞诇讗 讘' 讚诇讻"注 讝讜讝"讙 讗住讜专 诪砖讜诐 讚讙讚诇讛 讘讗讬住讜专 诪砖讗"讻 讘砖讬讞诇讗 拽诪讗 驻诇讬讙讬 讜诇专"讬 砖专讬讗 讗祝 讚讙诪专讛 诇讗 讙讚诇讛 讗讜 讗驻讬诇讜 讙诪专讛 诇讗 讛讜讬 讻讬讜谉 讚注讜讘专 诇讗讜 讬专讱 讗诪讜 诪砖讗"讻 讘砖讬讞诇讗 讘' 讚讛讜讬讬转讜 诪讗讬住讜专 讜诇讗 诪砖谞讬 诇讗诪讬诪专 谞诪讬 驻诇讬讙讬 讘注讬"讗 讜诪讜讚讬诐 讘砖讬讞诇讗 讘' 诪驻谞讬 砖讙讚诇讛 讻讜' [讜讻诪讜 诇住"讚] 讜讘讚住驻谞讗 讜砖讬讞诇讗 讘' 讚讗诪讬诪专 讘讝讜讝"讙 讜讛讜讬 诪专讜讬讞讬谉 谞诪讬 (*讝) 讚讛讜爪专讱 诇注砖讜转 讜诪讜讚讬诐 讘讘讬爪讛 讚讜拽讗 诇讗 讘讜诇讚 讚讛讜讬 讝讜讝"讙 讜驻诇讜讙转讗 讘讜诇讚 专讘讜转讗 讚讗住讜专 讚讗讬诇讜 讘讘讬爪讛 讛"讗 讜诇讚 诇讻"注 砖专讬 讚讚讜拽讗 讘讬爪讛 讚讛讜讬 讟驻讬 讙讜驻讬讛 讚讗"讻 拽诐 诇讬讛 讗诪讬诪专 讻专"讗 讜讻诪"砖 讛转讜住' 讘讚"讛 讘诪讗讬 拽诪讬驻诇讙讬 讚讗"诇 讘讬爪讛 砖讗谞讬 讚讙讜驻讬讛 讛讬讗 (*讞) 讗讬谉 讝讛 住讘专讗 诇诇讬砖谞讗 拽诪讗 讻诪"砖 诇注讬诇 诪讚谞拽讬讟 讜诪讜讚讬诐 讻讜' 砖讙讚诇讛 讻讜' 讚诪砖诪注 诇讬讛 讻诇 讙讬讚讜诇讛 讜讛讜诇"诇 讜诪讜讚讬诐 讘讘讬爪讛 诪驻谞讬 砖讙诪专讛 诪注讬谉 讛驻诇讜讙转讗 讜讚讜"拽. 讜讬砖 诇专讗讜转 诪"砖 讛转讜住' 讚讗"讻 拽诐 诇讬讛 讻专"讗 讚砖诪讜转讬 讛讜讗 讻讜' 讚诇诪讗 住"诇 诇讗诪讬诪专 讻讘"讛 讚讗住专讜 讗驻讬诇讜 讘讬爪转 谞讘讬诇讛 讗祝 砖诇讗 讙讚诇讛 讗讜 讙诪专讛 讘讗讬住讜专 讜讻"砖 讘讘讬爪转 讟专讬驻讛 讚讞诪讬专讗 讟驻讬 讛讗 讜讚讗讬 讗"诇 讚诇诪讗 住"诇 讻讜诪讜讚讬诐 讻讜' 讚讗讬讬专讬 讘砖讬讞诇讗 讘转专讗 注讻"驻 诪讚谞拽讬讟 讙讚诇讛 诇住"讚 讘讝讜讝"讙 讜诇讗诪讬诪专 讘讞讚 讙讜专诐 讗讘诇 讚诇诪讗 讻讘"讛 讚讗"诇 讗诪讬诪专 注"讻 诇讗 住"诇 讻讘"讛 诪讚谞拽讬讟 砖讬讞诇讗 拽诪讗 讜诇讗 讘讬爪讬诐 讙诪讜专讜转 讚诪砖讜诐 诪讻讗谉 讜讗讬诇讱 讚讛讬讬谞讜 诇讗讞专 讻诇讜转 砖讬讞诇讗 拽诪讗 谞拽讬讟 讻谉 讜砖诪讗 讚讗"讻 讬住讘讜专 专"讬 讻讘"砖 (*讟) 讜专"讗 砖诪讜转讬 讻讘"讛 讜诇讻谉 诪讜拽讬 驻诇讜讙转讬讬讛讜 讘讝讜讝"讙 讜讻"转 诇住"讚 讚诪拽砖讛 谞诪讬 讬"诇 诇住"讚 讟注诪讗 讚讘"讛 诪砖讜诐 讙讝讬专讛 讻讜注讜讚 讬"诇 讘讚"讛 讜砖讜讬谉 讜讗讛"谞 讚讗诪讬诪专 诇讬转讗 讜讗住讜专 讗驻讬诇讜 讘砖讬讞诇讗 讘转专讗 (*讬) 讻讚诪讜转讬讘 讗讬转讬讘讬讛 讻讜' 讜讗住讜专 讘砖讬讞诇讗 讘转专讗 讗讘诇 诇讗诪讬诪专 讗"诇 讟注诪讗 讚讘"讛 诪砖讜诐 讙讝讬专讛 讚讗"讻 砖讬讞诇讗 讘' 讗讟讜 砖讬讞诇讗 拽诪讗 讜讗讟讜 讚住驻谞讗 谞讙讝讜专 (*讻) 讗诇讗 讗住讜专 诪爪讚 注爪诪讜 讻砖讗专 转讬专讜爪讬诐. 讜讻"转 诇住"讚 讘讜诇讚 讗诪讗讬 讬拽专讘 诇专"讬 谞讙讝讜专 谞诪讬 讗讜诇讬 讗讬谉 诇讙讝讜专 讘讜诇讚 讻"讻 讻讘讘讬爪讛 讜讚讜讞拽 讜爪"注: 
讜讗讜诇诐 诪驻专砖"讬 谞专讗讛 讘注"讗 讚诪驻专砖 讗诇讗 讛讗 讚转谞谉 讻讬讜谉 讚讗诪专转 讚讛讗讬 讜诪讜讚讬诐 讻讜' 诪拽砖专讜 讘砖讬谞讜讬讗 讜诇讗 诪讚讗诪讬诪专 讙讜驻讬讛 讚注"讻 讘讝讜讝"讙 驻诇讬讙讬 讚讗讬 讘注讬"讗 拽诐 诇讬讛 讻专"讗 讜讗讬 专砖"讬 诇讗 诪讞砖讬讘 讛讗讬 住讘专讗 讚转讜住驻讜转 讗"讻 讛砖转讗 谞诪讬 诪谞"诇 诪讻诇诇 讻讜' 讚诇诪讗 讗讻转讬 驻诇讬讙讬 讘注讬"讗 讜诪"诪 讘讚住驻谞讗 诪讗专注讗 讗住讜专 诪驻谞讬 砖讙讚诇讛 讘讗讬住讜专 讜讻住"讚 讛诪拽砖讛 [讚驻诇讬讙讬 讘砖讬讞诇讗 拽诪讗 讜讘注讬"讗 讜诪讜讚讬诐 讘砖讬讞诇讗 讘转专讗] 讜讗讬谉 诇讚讞讜拽 讚讛砖转讗 注"讻 驻诇讬讙讬 讘讝讜讝"讙 讚讗讬 诇讻"注 讗住讜专 转拽砖讬 诇讗诪讬诪专 讚诪转讬专 讜注讜讚 砖讛专讬 讗诪专 讜诪讜讚讬诐 讘讞讚 讙讜专诐 讗"讻 诇讬诪讗 讜诪讜讚讬诐 讗驻讬诇讜 讘讝讜讝"讙 讜讗讬 讻"注 住"诇 诪讜转专 讘讝讜讝"讙 诇讬诪讗 讙"讻 讜砖讜讬谉 诇讛讬转讬专讗 [讘讚诇讗 住驻谞讗 诪讗专注讗] 讗注"讻 驻诇讬讙讬 讘讛 讚讝讛 讚讜讞拽 专拽 诪砖诪注讜转讜 讻讬讜谉 讚讗诪专 讜诪讜讚讛 讘讞讚 讙讜专诐 诪砖诪注 讚驻诇讬讙讬 讘转专讬 讙讜专诐 讜诇讗 讘注讬"讗 讚注诇讛 讗讬谉 谞讜驻诇 砖驻讬专 讜诪讜讚讬诐 讘讞讚 讙讜专诐 讜讚讜"拽: 


诪专砖"讬 诪砖诪注 讚讛讻诇 谞诪砖讱 诇拽讜砖讬转 讗"讛 讚讜拽 讘诇讬砖谞讬' 讜诇讻讱 诪驻专砖 谞诪讬 诇讛讜讚讬注讱 讻讜'.   转讬专讜爪讗 讛讜讗 [讻讜讜谞转讜] 讜注讚 讻讗谉 谞诪砖讱 讛拽讜砖讬讗: 
诇拽砖专 讗"讛 讛专讗砖讜谉 讗驻砖专 诇讜诪专 讚讗讬谉 注讬拽专 拽讜砖讬转讜 讻驻砖讜讟讜 讚讚诇诪讗 讗讛"谞 讘讛讚讬讜讟 讻"注 砖专讬 讗诇讗 讜讚讗讬 讚诇讗 诪住转讘专 诇驻诇讜讙讬 诇注谞讬谉 讝讛 讜讝讛 讙讜专诐 讘讬谉 讛讚讬讜讟 诇讙讘讜讛 [讗"讻 诪诪讬诇讗 讗讬谞讜 拽讜砖讬讗 诇驻诇讜讙讬 讘讛讚讬讜讟 讚诪"砖] 专拽 [讛"驻] 诇驻诇讜讙讬 讘讘讬爪讛 诪注讬谉 讜诪讜讚讬诐 讜讻"转 诪砖讜诐 讬拽专讘 诇讗 砖讬讬讱 讘讘讬爪讛 讛讬讗 讙讜驻讬讛 拽砖讛 诇诪讛 谞拽讟讜 诇注谞讬谉 讛拽专讘讛 讜谞拽讬讟 讜诇讚 讬驻诇讙讜 讘讛讚讬讜讟 讜讘讘讬爪讛 讘砖诇诪讗 诇住"讚 讚驻诇讬讙讬 讘注讬"讗 讬"诇 讚讘讘讬爪讛 讗讛"谞 诇讻"注 讗住讜专 [讚讻讙讜驻讬讛] (*诇) 讗讜 讗讬 讛讜讬 驻诇讬讙讬 讘讘讬爪讛 讛"讗 讘讜诇讚 诇讻"注 砖专讬. 诪讬讛讜 讛讜诪"诇 讜诪讜讚讬诐 讘讜诇讚 讻注讬谉 讛驻诇讜讙转讗 [讜讻诪砖"诇 讜讛讜诪"诇 讻讜']: 


讘转讜住' 讘讚"讛 讜砖讜讬谉 讻讜'   讜讗"转 讚讛砖转讗 讻讜'.   诪讚讗诪讬诪专 诇讗 拽砖讛 讚诇讗 讛讜讝讻专 讘讚讘专讬讜 砖讻诪讜讛 谞诪讻专转 讘砖讜拽 [讜讗讞"讻 谞讟专驻讛] 讜诇讻讗讜专讛 诪讗讬 拽砖讛 讞诇讘 谞讘讬诇讛 讜讚讗讬 讗住讜专 讜讞诇讘 砖讞讜讟讛 诪讜转专转 讻砖讗专 讞诇讘 讜谞讗讻诇转 讘讞诇讘 讜讗讜住专转 讘讘砖专 讚讗讬谉 讚讬谞讛 讻讘砖专 讜讛"谞 讘讬爪讛 讻讞诇讘 讜注讬讬谉 (*诪): 


讘转讜住' 讘讚"讛 讗诇讗 讛讗 讚转谞讬讗 讻讜'   讜讛讜"诪 诇讗转讜讬讬 讻讜'.   讗驻"诇 讚住诪讬讱 讗拽讜砖讬转 讗"讛 诇驻诇讙讜 讘讛讚讬讜讟 讚讘讘专讬讬转讗 诇讗 讛讜讝讻专 专拽 讜诇讚 讟专讬驻讛 诪砖讗"讻 讘诪转谞讬' 讻诇 讛讗住讜专讬谉 诇讙讘讬 诪讝讘讞 讬讜爪讗 讚讜驻谉 讗转谞谉 讜诪讞讬专 诇讗 砖讬讬讻讬 讙讘讬 讛讚讬讜讟 讚驻砖讬讟讗 讚讗驻讬' 讛谉 注爪诪谉 诪讜转专讬谉 诇讛讚讬讜讟 讜拽"诇: 


讘转讜住' 讘讚"讛 讘诪讗讬 拽诪讬驻诇讙讬 讻讜'   讜讗"转 讻讜' 讜讛讗 砖诪注讬谞谉 诇讬讛 诇专"讗 讻讜'.   讜砖讜讬谉 讘砖讬讞诇讗 讘' 谞诪讬 讗讬转 诇讬讛 诇专"讗 讗住讜专 诇住"讚 [讜诇诪讛 讛讜爪专讻讜 诇专讗讬讛 讚专"讗 讗讜住专 讝讜讝"讙 讛讗 诇讚讬讚讬讛 诇讻"注 讗住讜专] 讗讘诇 诇讗诪讬诪专 讗讬讬专讬 讘讞讚 讙讜专诐. 讜谞专讗讛 注讬拽专 拽讜砖讬转诐 讗诪讗讬 诇讗 谞讬讞讗 诇讬讛 诇专讘 讗砖讬 诇讗讜拽诪讗 驻诇讜讙转讬讬讛讜 讘讝讜讝"讙 讗讬 诪砖讜诐 讚诪砖诪注 诇讬讛 诇讻"注 讗住讜专讛 讛讗 讗诪讬诪专 讗诪专 讝讜讝"讙 砖专讬讗 讗诇讗 诪砖诪注 诇讬讛 讚诇讗诪讬诪专 诇讻"注 砖专讬 讛讗 专"讗 住"诇 讘讛讚讬讗 讗住讜专 讗"讻 注"讻 讗诪讬诪专 讚诇讗 讻专"讗 讚专"讗 讗住专 讘讛讚讬讗 讜诇专"讬 注"讻 砖专讬 诇讗诪讬诪专 讚讗诇"讻 讗诪讬诪专 讚诇讗 讻诪讗谉 讜拽"诇: 


讘转讜住' 讘讚"讛 讜讛诇讻转讗 讻讜'   讜诪砖诪注 讚讗驻讬诇讜 诇讬转讗 诇驻专讛 讻讜'.   讻讚讬 诇讛拽砖讜转 讗祝 诪讙讜讘讛 诪讜诇讚讛 讚诇讗 转讬诪讗 讗祝 讚注讜讘专 诇讗讜 讬专讱 讗诪讜 诪"诪 砖谞讬讛诐 谞讙讞讜 诇讗 讬讛讗 讗诇讗 砖谞讬 砖讜讜专讬诐 砖讛讝讬拽讜 讜诇讝讛 讻转讘讜 讜诪砖诪注 讻讜' 讜讗讬诇讜 讘讘' 砖讜讜专讬诐 诇讗 讙讜讘讛 诪讗讞讚 讛讻诇 讘讚诇讬转讗 讛砖谞讬 讚砖讜专 转诐 诪砖转诇诐 诪讙讜驻讬讛 讜诇讝讛 讛讜爪专讻讜 诇住讘专讗 诇注谞讬谉 讟专讬驻讜转 砖讗谞讬 讚转诇讜讬 讘讞讬讜转 讻讜': 


讘讗"讚 讗讬讬转讬 专讗讬讛 讻讜'  .   讚讛诪诪注"讛 讜讙讘讬 讟专讬驻讛 讗住讜专 诪住驻拽 讜讘讜讚讗讬 诇讗 讗讙讬讚讗 驻砖讬讟讗 讚讗讬谞讜 讙讜讘讛. 讜诇注谞讬谉 讟专讬驻讛 讘"讛 讗讜住专讬谉 砖讻诪讜讛 谞诪讻专转 讘砖讜拽 讘谞讘讬诇讛 讗注"讙 讚讜讚讗讬 诇讗 讗讙讬讚讛 讜讛"谞 讘讟专讬驻讛 讜讗驻"诇 拽爪转 讚诇诇讬砖谞讗 讘' 讚讗诪讬诪专 讚拽讬"诇 讻讜讜转讬讛 诪驻专砖 讟注诪讗 讚讘"讛 诪砖讜诐 讙讝讬专讛 讻讜注讜讚 讬"诇 讘讚"讛 讜砖讜讬谉 讜拽"诇:





专砖"砖

讙诪专讗 讜砖讜讬谉 讘讘讬爪转 讟专驻讛 砖讗住讜专讛 讻讜'. 专砖"讬 驻讬' 讚拽讗讬 注诇 驻诇讜讙转转 专"讗 讜专"讬 (讜诪砖"讻 专"讗 讜专讘谞谉 讛讜讗 诪砖讜诐 讚讘诪砖谞讛 讚转诪讜专讛 住转诐 专讘讬 讚注转 专"讬 讘讚讘专讬 转"拽 讜讻诪讜 砖讛讘讬讗讜 讛转讜住'. 讜讘驻专讟 诇讙讬' 讛诪砖谞讬讜转 砖诐 讜讞讻"讗 讬拽专讘). 讜讛转讜住' 讛讘讬讗讜 诪砖谞讛 讚注讚讬讜转 讚拽讗讬 注诇 驻诇讜讙转转 讘"砖 讜讘"讛. 讜谞"诇 诇讛讻专讬注 讻驻专砖"讬. 讚诇驻讬' 讛转讜住' 拽砖讛 讚诇诪讗讬 诪住讬讬诐 讛砖"住 讘转专 讚讗讜拽讬诐 驻诇讜讙转讬讬讛讜 讘讝讜"讝 讙讜专诐 讜诪讜讚讬诐 讘讘讬爪转 讟专驻讛 讻讜'. 讚讘砖诇诪讗 讘诇讬砖谞讗 讚专讘讬谞讗 砖驻讬专 诪住讬讬诐 讘讜诪讜讚讬诐 讻讜'. 讻讬 讛讬讻讗 讚转讬转讜拽诐 诪讬诇转讗 讚讗诪讬诪专 讗祝 讗诇讬讘讗 讚专"讬. 讗讘诇 诇诇"拽 讚诇讗 讗讬讬专讬 讗诪讬诪专 讘讛讻讬 诇讞谞诐 讛讜讗. 讜诪诪砖谞讛 讚注讚讬讜转 讗讬谉 讛讻专注 讚讗"诇 讚讛讗 讘专讬讬转讗 讛讬讗 讚讗讬转谞讬 注诇 驻诇讜讙转转 专"讗 讜专"讬. 讜转讚注 讚讛转诐 转谞讬 讜诪讜讚讬诐 讜讛讻讗 拽转谞讬 讜砖讜讬谉. 讜谞诇注"讚 讚砖讜讬谉 驻讬' 讚诪注讜诇诐 诇讗 谞讞诇拽讜 讘讝讛. 讜诪讜讚讬诐 驻讬' 讚讘转讞诇讛 谞讞诇拽讜 讙诐 讘讝讛 讗诇讗 讚诇讘住讜祝 讞讝专讜 讜讛讜讚讜. 讜专讗讬讛 诇讝讛 讘砖诇讛讬 专"讛 (住"讚 诇讚) 诪讜讚讬诐 讞讻诪讬诐 诇专"讙 注"砖 驻专砖"讬:



砖诐 讜诇讬砖谞讬 诇讬讛 讘砖讬讞诇讗 拽诪讗 讻讜' 讙诪专讛 诪讘注"诇. (讜诇专讘讬谞讗 诪砖谞讬 诇拽诪谉 讘讗诪转 转谞讬 讙诪专讛). 讜诇讻讗讜专讛 转诪讜讛 讚转讬驻讜拽 诇讬讛 讚谞讟专驻讜 注诪讛 讚讻讙讜驻讛 讚诪讬讗 讻驻专砖"讬. 讜讻诪讜 讚诪住讬讬诐 讘诇讬砖谞讗 讚专讘讬谞讗 诪"讟 讙讜驻讗 讛讬讗 讜注讜讚 讚诇讟注诐 讝讛 讚讗祝 砖谞讜爪专讜 讘讛讬转专 讙诪讜专 拽讜讚诐 砖谞讟专驻讛 讗住讜专讜转 诪驻谞讬 砖谞讙诪专讜 讘讗讬住讜专. 讻砖"讻 讻砖谞讜爪专讜 注"讬 讗讬住讜专 讜讛讬转专 讗讬谞讜 讚讬谉 砖讬讗住专讜 诪驻谞讬 砖谞讙诪专讜 讘讗讬住讜专. 讜谞"诇 讚诇驻讬' 讛转讜住' 讚拽讗讬 注诇 讘"砖 讜讘"讛 讗"砖. 讚拽讗诪专 讚诪讜讚讛 讘"砖 讚诪转讬专讬谉 讘讘讬爪转 谞讘诇讛 砖讻诪讜讛 谞诪讻专转 讘砖讜拽. 讚讘讟专驻讛 讗驻讬' 谞讙诪专讛 讻讜诇讛 拽讜讚诐 砖谞讟专驻讛 讚诇讗讜 讻讙讜驻讗 讚诪讬讗 讜诇讗 谞讟专驻讜 注诪讛 (讜讻诪讜 讚砖专讜 讘讘讬爪转 谞讘诇讛). 讗驻"讛 讗住讜专讛. 讜讟注诪讗 讛讜讗 讚讘谞讘诇讛 讗讬谞讛 讬讻讜诇讛 诇讛讙诪专 讗讞专 砖谞转谞讘诇讛 讚砖讜讘 讗讬谉 诇讛 讞讬讜转. 讗讘诇 讘讟专驻讛 讚讬讻讜诇讛 诇讛讙诪专 讗讞专 讟专讬驻讜转讛 诇讻谉 讙讝专讬谞谉 讗讟讜 讗讜转讛 砖转讙诪专 讗讞专 讟专讬驻讜转讛 讜讘砖注转 讟专讬驻转讛 注讚讬讬谉 讛讬转讛 诪注讜专讛 讜谞讟专驻讛 注诪讛 讚讻讙讜驻讛 讚诪讬讗 讜讝讛讜 砖讗诪专 诪驻谞讬 砖讙诪专讛 讘讗讬住讜专 专"诇 砖转讜讻诇 诇讛讙诪专 讘讗讬住讜专 注讬' 讘讘"讬 住讬' 驻"讜 讜谞讻讜谉 讘住"讚:



专砖"讬 讚"讛 讜讛诇讻转讗 讘讝讻专. 讻讙讜谉 讗诐 住驻拽 讚专讜住讛. 诪砖诪注 诪讝讛 讚住"诇 讝"诇 讚讜讚讗讬 讚专讜住讛 诇讗 诪讛谞讬 讘讚讬拽讛. 讚讗讬 讛讜讛 诪讛谞讬. 讛"诇 讙"讻 转拽谞讛 讘讬"讘 讞讚砖 讻诪砖"讻 讛砖"讱 讘住讬' 谞讝 住拽诪"讘. 讜讚诇讗 讻讚诪住拽讬 讛转讜住' 诇注讬诇 (谞讙 讘) 讘讚注转讬 讝"诇:



转讚"讛 诪讻讗谉. 讛讬讬谞讜 讘诪讬诇转讗 讚砖专讬 讻讜' 讗讘诇 讛讻讗 讚讞讚 讗住讜专 讻讜'. 谞"诇 驻讬' 讚讘专讬讛诐 注驻"讬 讚讗诪专讬谞谉 讘注诇诪讗 诪讘"诪 讗讬谞讜 讞讜爪抓. 讜讛讬讬谞讜 讻讬讜谉 讚讞讚 诪讬谞讗 谞讬谞讛讜 讘讟诇 讛讟驻诇 诇讙讘讬 注讬拽专 讗讘诇 诪讬谉 讘砖讗"诪 讞砖讬讘 讛讜讗 诇讞爪讜抓 讜讗讬谞讜 讘讟诇 讗祝 讗诐 讛讜讗 讟驻诇. 讜讗讬住讜专 讜讛讬转专 谞拽专讗讬诐 诪讬谉 讘砖讗"诪 讻诪砖"讻 讛专"谉 讘谞讚专讬诐 (谞讘):



转讚"讛 讜砖讜讬谉. 讚讛讗 讚讗诪专 讘专讬砖 讛讚专 讻讜'. 讻爪"诇:



转讚"讛 讗诇讗. 专' 讗诇讬注讝专 讗讜诪专 讻讜'. 讻爪"诇 讘讬讜"讚:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 专讘讬 讗诇讬注讝专 住讘专 注讜讘专 讬专讱 讗诪讜. 注讬讬谉 专驻"讘 讚驻专讛:





讞讬讚讜砖讬 讞转"住

讘注讝讛"讬 诪讛 砖讞谞谞讬 讛讬"转 讘讞讜诇讬谉 谞"讞 住讜讙讬讗 砖讬讞诇讗 拽诪讗 注诐 讻诇 讛诪住转注祝 讘驻住拽 注讜讘专 讬专讱 讗诪讜 驻拽"拽 驻"讘 诪砖"拽 讞' 讻住诇讬讜 转拽讘"抓 诇驻"拽:





讜砖讜讬谉 讘讘讬爪转 讟专驻讛 砖讛讬讗 讗住讜专讛 诪驻谞讬 砖讙讚诇讛 讘讗讬住讜专 讻' 转讜住' 讚讗驻诇讜讙转转 讘"砖 讜讘"讛 讚诪住' 注讚讬讜转 拽讗讬 讜讘注讬 砖"住 诇讛讜讻讬讞 讚讝讛 讜讝讛 讙讜专诐 讗住讜专 讜诇讗 转讬拽砖讬 讛讗 驻诇讜讙转讗 讚转谞讗讬 讛讬讗 讘讚讜讻转讬 讟讜讘讬 讜讗诪讗讬 诇讗 诪拽砖讬 诪讘"砖 讜讘"讛 讗诪讗谉 讚诪转讬专 讬"诇 讻诪"砖 讞讬' 专"谉 讜诪讛专砖"讗 讚砖讗谞讬 讘讬爪讛 讚诪讙讜驻讬' 讚讗诪讛 拽专讘讬 讜讗讬谉 讻讗谉 讝讜讝"讙 讗讘诇 诇讗诪讬诪专 转讬拽砖讬. 讜讛住讘专讗 讘讝讛 注"讚 诪砖诇 讛注讜砖讛 注讬住讛 讻诇讜 砖诇 讞讜诇讬谉 讜诪讞诪爪讜 讘诪讬注讜讟 砖讗讜专 砖诇 转专讜诪讛 诪"诪 谞讗住专 诪砖讜诐 讚诪注讟 砖讗讜专 砖诇 转专讜诪讛 诪注诪讬讚 讻诇 讛注讬住讛 讜讚讘专 讛诪注诪讬讚 讗讬谞讜 讘讟诇 讘专讜讘 讜诇讝讛 拽讗诪专 讗诐 诪注诪讬讚讜 讘砖讗讜专 砖诇 讞讜诇讬谉 讙"讻 讛"诇 讘' 诪注诪讬讚讬谉 讗讬住讜专 讜讛讬转专 讛"诇 讝讜讝"讙 讜诪讜转专 讛注讬住讛 讻讬讜谉 砖讛讜讗 专讜讘 讗讘诇 讛注讜砖讛 注讬住讛 砖讻讜诇讜 转专讜诪讛 讜诪注诪讬讚讜 讘诪讬注讜讟 砖讗讜专 砖诇 讞讜诇讬谉 讗讬谞讜 注讜诇讛 注诇 讛讚注转 诇讛转讬专 讛注讬住讛 讛诪专讜讘讛 注"讬 讛注诪讚转 砖讗讜专 砖诇 讞讜诇讬谉 讝讛 诇讗 讗住讬拽 讗讚注转讬'. 讜讛"谞 讘讜诇讚 讘讛诪讛 讟专驻讛 砖讙讜祝 讛讜诇讚 诪讗讜讬专讗 专讘讜 讜讛讬转专 讛讬讗 专拽 砖讛转讞诇转讜 诪讞诇拽 讗诪讜 讜讛讬讗 讻注讬谉 诪注诪讬讚 诇讻诇 讬爪讬专转 讛讜诇讚 讗注"讙 砖讛讜诇讚 专讘讬' 诪讗讜讬专讗 讛专讘讛 讬讜转专 诪诪讛 砖讬砖 讘讜 诪讞诇拽 讗诪讜 诪"诪 讛讬' 专讗讜讬 诇讛讬讜转 讗住讜专 诪砖讜诐 诪注诪讬讚 诇讝讛 诪讛谞讬 诪讛 砖讛讝讻专 讙"讻 讙讜专诐 讜讝讜讝"讙 诪讜转专 诪砖讗"讻 讘讬爪讛 讚讻讜诇讬 诪讙讜驻讬' 讚讗诐 讟专驻讛 拽讗 讙讚诇 诪讛 讬讜注讬诇 诇讜 诪注讟 讙讜专诪转 讛讗讘 诇讛转讬专讜 讜讝讛 讘专讜专 讗讬 讘讬爪讛 诪讙讜驻讬' 专讘讜 诇讗 砖讬讬讱 讝讜讝"讙. 讜讗诪讬诪专 讚讗诪专 诪讻讗谉 讜讗讬诇讱 讛讜"诇 讝讜讝"讙 诇讗 住"诇 诪讙讜驻讬' 拽专讘讬' 讻谉 驻专讬讱 注诇讬讜 诪讜砖讜讬谉 讘讘讬爪转 讟专驻讛 砖讛讬讗 讗住讜专讗. 讗讘诇 讘注诇诪讗 诇讗 讛讜"诪 诇讛拽砖讜转 诪讜砖讜讬谉 讗诪"讚 讝讜讝"讙 诪讜转专:


讜讛谞讛 诇讻讗讜专讛 拽' 诇驻诪"砖 讛驻讜住拽讬诐 诇讛诪专砖"诇 讘讬砖"砖 讚讗注"讙 讚讟专驻讛 讗讬谞讜 诪讜诇讬讚 诪"诪 讟讜注谞转 讘讬爪讬诐 讗诇讗 砖讗讬谞讛 讬讻讜诇讛 诇讛讜诇讬讚诐 讗"讻 诇诇"讘 谞讬诪讗 讜砖讜讬谉 诪讬讬专讬 讘谞诪爪讗 讘诪注讬 讗诐 讚讜诪讬讗 讚讘讬爪转 谞讘诇讛 讚驻诇讬讙讬 讘讬' 讜讗住讜专 讘讬谉 砖讬讞诇讗 拽诪讗 讜讘讬谉 砖讬讞诇讗 讘转专讗 讜砖讬讬讱 砖驻讬专 讙讚诇讛 讻讬讜谉 讚讗讬讬专讬 谞诪讬 讘诪讻讗谉 讜讗讬诇讱 讜诪讗讬 爪专讬讱 诇讚讞讜拽讬 转谞讬 讙诪专讛 讘砖诇诪讗 诇专讘讬谞讗 诇讗 转讬拽砖讬 讚诇诪讗 诪讬讬专讬 讗诪讬诪专 诪讻讗谉 讜讗讬诇讱 讘谞诪爪讗 讘诪注讬 讗诪谉 讝"讗 讗"讻 讗诪讗讬 砖专讬 讜讻讬 注讚讬祝 诪讘讬爪转 谞讘诇讛 诇讘"讛 讗讘诇 讗诪讗讬 讚诪拽砖讛 诪讜砖讜讬谉 拽砖讬' 讚诇诪讗 诪讬讬专讬 讘诪注讬 讗诪谉 讘砖诇诪讗 诇专砖"讬 讚拽讗讬 讜诪讜讚讬诐 讗驻诇讜讙转转 专"讗 讜专' 讬讛讜砖注 诇拽"诪 讚注"讻 驻诇讜讙转转诐 讘讜诇讚 讘讛诪讛 诇讛拽专讘讛 诪讬讬专讬 讘谞讜诇讚 讚讗讬 讘诪注讬 讗诪谉 讘诇讗"讛 驻住讜诇 诇讛拽专讘讛 诪砖讜诐 讬讜爪讗 讚讜驻谉 讜注"讻 讘讬爪讗 诇讗讜讬专 讛注讜诇诐 讜讚讜诪讬' 讚讛讻讬 讜诪讜讚讬诐 讘讘讬爪转 讟专驻讛 讘讬爪讗 诇讗讜讬专 讛注讜诇诐 讜砖驻讬专 驻专讬讱 讗讘诇 诇讛转讜住' 讚拽讗讬 讗驻诇讜讙转转 讘"砖 讜讘"讛 讜讛诐 驻诇讬讙讜 讘诪注讬 讗诪诐 讘谞讘诇讛 讗"讻 谞讬诪讗 讜诪讜讚讬诐 谞诪讬 诪讬讬专讬 讘讛讻讬. 讜讬"诇 讚诪讗讬讝讛 讟注诐 诪讜讚讜 讻"注 诇讗住讜专 讗讬 诪砖讜诐 讚讙讝专 砖讬讞诇讗 讘转专讗 讗讟讜 砖讬讞诇讗 拽诪讗 谞讛讬 讚讘讬爪转 谞讘诇讛 讗讟讜 讘讬爪转 讟专驻讛 诇讗 讙讝专 讘"砖 讗讘诇 讟专驻讛 讗讟讜 讟专驻讛 讙讝专. 讝"讗 讚诇讗 砖讬讬讱 诪驻谞讬 砖讙讚诇讛 讘讗讬住讜专 讚讛讗 讗讚专讘讗 砖讬讞诇讗 拽诪讗 砖讙诪专讛 讘讗讬住讜专 讗住讜专 诪讚讬谞讗 讜讘转专讗 讚讙讚诇讛 讗讬谞讛 讗诇讗 诪砖讜诐 讙讝讬专讛 讚讛讱 讜讗讻转讬 讙诪专讛 诪讘注讬' 诇讬' 讜讗讬 谞讬诪讗 讚讟注诪讗 讚讘"砖 讚诪讜讚讛 讚诪讚讬谞讗 讗住讜专 讗驻讬' 诪讻讗谉 讜讗讬诇讱 诪砖讜诐 讚讝讜讝"讙 讗住讜专 讜讻讘专 讻转讘转讬 诇注讬诇 讚诇讗 谞讬讞讗 讝讛 诇讛砖"住 讻讬讜谉 讚讘注诇诪讗 驻诇讬讙讬 转谞讗讬 讘讛讻讬. 讜注讜讚 讗谞谉 拽讬讬"诇 讝讜讝"讙 诪讜转专 讗讬讱 讬讞诇拽讜 注诇 讘"砖 讜讘"讛. 讗诇讗 注"讻 讚诇讗 讻诇讬砖谞讗 讚专讘讬谞讗 讗诇讗 讻诇"拽 讚讟专驻讛 讬讜诇讚转 讜诪讬讬专讬 讘讚住驻谞讗 诪讗专注讗. 讗讘诇 诇诪"讚 讟专讬驻讛 讗讬谞讛 讬讜诇讚转 驻砖讬讟讗 讚诇讗 砖讻讬讞讗 讻诇诇 砖讬讛讬' 诇讛 讞诪讬诪讜转 讚住驻谞讗 诪讗专注讗 讜讚讬 讚谞讬诪讗 讗诐 讘讗 注诇讬' 讝讻专 注诇 讻专讞讛 转讟注讜谉 讜诇讗 转诇讚 讗讘诇 住驻谞讗 诪注爪诪讛 诪讗专注讗 讘讜讚讗讬 讗"讗 讜诇讻讛"驻 诇讗 砖讻讬讞讗 讻诇诇. 讜诇讻诪讛 驻讜住拽讬诐 讗驻讬' 讟专驻讛 讬讜诇讚转 诪"诪 讗讬谞讛 诪转讗讜讛 诇讛讝讚拽拽 诇讝讻专 诪讻"砖 诇诪"讚 讗讬谞讛 讬讜诇讚转. 诪讗讬 转讗诪专 讚诇诪讗 砖讗谞讬 讘讬注讗 讚讻讙讜驻讬' 讚诪讬'. 讗讛"谞 讚诇诪住拽谞讗 讚诪住拽讬谞谉 砖讗谞讬 讘讬注讗 讚讻讙讜驻讬' 讛讬讗 讗讛"谞 讚诇讗 爪专讬讻讬谉 转讜 诇讚讞讜拽讬 讚转谞讬 讙诪专讛 讗诇讗 讙讚诇讛 讜讻谞"诇 讚诪讬讬专讬 讘讬谉 砖讬讞诇讗 拽诪讗 讜讘讬谉 诪讻讗谉 讜讗讬诇讱 讜讛讗 讚谞讚讞拽 转谞讬 讙诪专讛 讛讬讬谞讜 诇住"讚 讚诇讗 讗住讬拽 讛讱 讚讻讙讜驻讬' 讚诪讬' 讜讛讜讛 拽砖讬' 诇讬' 讜讗专讜讜讞 诇谉 讘讝讛 讚诇诪讗讬 讚拽"诇 讻诇讬砖谞讗 讘转专讗 讗讬谉 爪专讬讱 诇讛讙讬讛 讘诪转谞讬转讬谉 转谞讬 讙诪专讛 砖讛讜讗 讚讜讞拽 讗诇讗 讬"诇 讙讚诇讛 讜讻谞"诇:


讜讛谞讛 转讜住' 住讬讬诪讜 讚讗"讗 讚讙讝专讬 讘讬爪转 谞讘诇讛 讗讟讜 讘讬爪转 讟专驻讛 讚讛讗 诇讗 讙讝专讬谞谉 砖讬讞诇讗 讘转专讗 讗讟讜 拽诪讗 讜讗讟讜 住驻谞讗 诪讗专注讗 驻讬' 讗注"讻 讘讬爪讛 讗讟讜 讘讬爪讛 诇讗 讙讝专讬谞谉 讗诇讗 讘讬爪讛 讗讟讜 讘砖专 讛注讜祝 注爪诪讜 讗诪谞诐 讘诪住' 讘讬爪讛 讜讬"讜 注"讘 讚"讛 讘讬爪讬诐 讜讻讜' 诪住拽讜 讻"注 讚讛讙讝讬专讛 讛讬' 讘讬爪讛 讗讟讜 讘讬爪讛 讜诇讗 讞砖讜 讜拽' 讚讗"讻 诇讙讝讜专 诪讻讗谉 讜讗讬诇讱 讗讟讜 砖讬讞诇讗 拽诪讗 讜讗讟讜 住驻谞讗 诪讗专注讗, 讜讬"诇 讚住"诇 诇诇"拽 讚讗诪讬诪专 讚讟专驻讛 讬讜诇讚转 讜专讜讘 讘讬爪讬诐 谞讜诇讚讬诐 讚讘诪注讬 讗诪讜 诇讗 砖讻讬讞讗 讻讚讗诪专讬谞谉 讘驻"拽 讚讘讬爪讛. 讜诇讬讻讗 诇诪讬讙讝专 讘讬爪转 谞讘诇讛 讗讬 砖专讬转 诇讛谞讬 讗转讬 诇诪讬砖专讬 讙诐 讘讬爪转 讟专驻讛 讛谞讜诇讚讬诐 讚讝讛 诇讗 讙讝专讬谞谉 讜诪诪讬诇讗 讻讬讜谉 砖讬谞讛讙讜 讗讬住讜专 讘讘讬爪转 讟专驻讛 讛谞讜诇讚讬诐 转讜 诇讗 讬讟注讜 诇讛转讬专 讗讜转谉 砖谞诪爪讗 讘诪注讬 讟专驻讛 讻讬讜谉 砖讬讚注讜 讘讬爪转 讟专驻讛 讗住讜专讛 讜诇讗 讬转讞诇祝 诇讛诐 讘讬爪转 谞讘诇讛 讘讘讬爪转 讟专驻讛, 讜讗"讻 注"讻 诪讛 砖讗住专讜 讘"讛 讘讬爪转 谞讘诇讛 讛讜讗 诪砖讜诐 讘砖专讛 讜诇讗 讘讬爪讛 讗讟讜 讘讬爪讛. 讜讗"讻 讗谞谉 谞诪讬 诇讗 谞讙讝专 讙讝讬专讛 讘讬爪转 讟专驻讛 讗讟讜 讘讬爪转 讟专驻讛 讜注"讻 诪讻讗谉 讜讗讬诇讱 砖专讬讬谉 讜诇讗 谞讜讻诇 诇讛拽砖讜转 诇讛讗讬 诇讬砖谞讗 诪"砖 讘讬爪转 谞讘诇讛 讚讙讝专讬谞谉 讗讟讜 讘砖专 讜诇讗 讙讝专讬谞谉 讘讘"讞, 讬"诇 讻讛"讙 诪砖讜诐 讘砖专 注讜祝 讘讞诇讘 讚专讘谞谉 讜诇讛讗讬 诇讬砖谞讗 讘讗诪转 讗讬谉 专讘讜转讗 讚讘讬注讗 讘讻讜转讞讗 诇讗 诇讬砖专讬 讘诪拽讜诐 专讘讬' 讗讱 诪讗讬 讚讗诪专讬谞谉 专讘讜转讗 讗驻讬' 讘讬注讗 讘讻讜转讞讗 讛讬讬谞讜 诇诇"讘 讚讗诪讬诪专 讚诇讬讻讗 砖讬讞诇讗 讛谞讜诇讚讬诐 讗诇讗 讛谞诪爪讗讬诐 讘诪注讬 讗诪诐 讜诇讛讗讬 诇讬砖谞讗 讬"诇 砖驻讬专 讚诇诪住拽谞讗 讚讘讬注讗 讚讻讙讜驻讬' 讚诪讬讗 讜讛谞诪爪讗讬诐 讘诪注讬 讗诪诐 诪讚讗讜专讬讬转讗 讗住讜专讗 讬"诇 讙讝专讜 讘讬爪转 谞讘诇讛 讗讟讜 讛谞讬 讜诇注讜诇诐 诇讗 讙讝专讬 讘讬爪讛 讗讟讜 讘砖专 讜诇拽"诪 诪讘讘"讞 讜讘讬注讗 讘讻讜转讞讗 驻砖讬讟讜转 讛讜讗 诇讛转讬专 讜砖驻讬专 拽讗诪专 讗驻讬' 讘讬注讗 讘讻讜转讞讗 讜讻讜':


讜讛谞讛 爪专讬讱 诇讘讗专 诪"砖 转讜住' 讗驻讬' 讘讛"讙 讚诪讗讬 驻砖讬讟讜转 讚讘讬注讗 讘讻讜转讞讗 讛讗讬讻讗 诪"讚 讘砖专 注讜祝 讘讞诇讘 讚讗讜专讬讬转讗 拽' 诇讻讗讜专讛 讛讗 讻' 转讜住' 诇拽诪谉 拽讬"讚 注"讗 讚讻讜转讞 讗讬谞讜 讗诇讗 讚专讘谞谉 讜讚诇讗 讻讛专讗"砖 讚驻诇讬讙 讜讗讜住专 注"砖 讜讗"讻 讗讚专讘讗 诪讚砖谞讬 砖"住 诇砖讜谉 讘专讬讬转讗 讚诪住' 讘讬爪讛 讚转谞讬' 诪讜转专 诇讘砖诇谉 讘讞诇讘 讜讚拽讚拽 讜讗诪专 讗驻讬' 讘讬注讗 讘讻讜转讞讗 讜诇讗 讗诪专 讗驻讬' 讘讬注讗 讘讞诇讘讗 砖"诪 讻驻讬' 讘讛"讙 讜讘讬注讗 讘讞诇讘讗 诇讗 讛讜"诪 诇诪讬诪专 诪砖讜诐 讚讗讬讻讗 诇诪"讚 讘砖专 注讜祝 讘讞诇讘 讚讗讜专讬讬转讗 讜诇讗 驻砖讬讟 讻讜诇讬 讛讗讬 讗讘诇 讘讬注讗 讘讻讜转讞讗 驻砖讬讟 诇讛转讬专 讜诇讗 驻诇讬讙讬 讘砖"住 讘谞住讬讜讘讬 讚讞诇讘讗 讚砖专讬 诪谉 讛转讜专讛 讜爪"注 诇讻讗讜专讛 讜讬"诇 讚诇拽诪谉 拽讬"讘 注"讗 讙讘讬 讛讛讜讗 讘专 讙讜讝诇讗 讚谞驻诇 诇讻讚讗 讚讻诪讻讗 讜讻讜' 诪讘讜讗专 讚讗驻讬' 诇诪讗讬 讚拽讬讬"诇 讘砖专 注讜祝 讘讞诇讘 讚专讘谞谉 诪"诪 讛讞诪讬专讜 讘讻讜转讞 讗注"讙 讚讛"诇 转专讬 讚专讘谞谉 讗"讻 讬"诇 讛"讛 诇诪"讚 讘砖专 注讜祝 讘讞诇讘 讚讗讜专讬讬转讗 讜谞讛讬 讚讘讬爪讛 诪讚专讘谞谉 诪"诪 讬砖 诇讛讞诪讬专 讘讬爪讛 讘讻讜转讞 讜讗驻讬' 谞讬诪讗 讚讬砖 诇讞诇拽 讘讬谉 讛谞讜砖讗讬诐 讚讬讜转专 讬砖 诇讙讝讜专 注讜祝 讙讜驻讬' 讗讟讜 讘砖专 讘讛诪讛 讗诪讗讬 讚谞讙讝专 讘讬爪讛 诇讗讜住专讜 讘讻讜转讞 诪"诪 讗讬谉 讝讛 驻砖讜讟 讻"讻 诇讜诪专 讗驻讬' 讘讬注讗 讘讻讜转讞讗 讜诪讗讬 专讘讜转讗 讚讘讬注讗 讘讻讜转讞讗 诪砖讗专讬 讛讜专讗讜转:


讜讗诪谞诐 专砖"讬 住"诇 讚讛讗讬 讜砖讜讬谉 讘专讬讬转讗 讛讬讗 讗驻诇讜讙转转 专"讗 讜专' 讬讛讜砖注 讜拽爪转 讬砖 诇讛讘讬讗 专讗讬' 讚讛讗 讘诇"讘 砖驻讬专 讛砖拽诇讗 讜讟专讬' 爪"诇 讘砖诇诪讗 讗讬 驻诇讬讙讬 讘讝讜讝"讙 讗"砖 讚驻诇讬讙讬 讘诇讙讘讜讛 讗讘诇 讛砖转讗 讚驻诇讬讙讬 讘注讜讘专 讬专讱 讗诪讜 讗讚诪讬驻诇讙讬 诇讙讘讜讛 诇驻诇讙讬 诇讛讚讬讜讟 讜谞讚讞拽 讘讝讛 讘砖"住. 讜拽' 诇讬诪讗 讚讻"注 注讜讘专 讬专讱 讗诪讜 讜注讬讘专讛 讜诇讘住讜祝 谞讬讟专祝 讗住讜专 讜诪讝讛 诇讗 诪讬讬专讬. 讗讱 讛讜诇讚 砖诇 讝讛 讛讜诇讚 讚讛专讬 讜诇讚 讟专驻讛 讗注驻"讬 砖讗住讜专 诪砖讜诐 注讜讘专 讬专讱 讗诪讜 诪"诪 讻' 讻诇 讛驻讜住拽讬诐 砖讬砖 诇讜 讞讬讜转 讘驻"注 讜讞讬 讜诪讜诇讬讚 讜讗"讻 讬诇讚讜 砖诇 讝讛 讛讜"诇 讝讜讝"讙 讜讘讛讗 驻诇讬讙讬 诇讙讘讜讛 讜诇讗 诇讛讚讬讜讟 讜讗讬谉 讝讛 讚讜讞拽 讚讛讗 讘诇讗"讛 爪专讬讱 诇讛讘讬谉. 诇诪讛 砖讛注诇讜 转讜住' 讘转诪讜专讛 讚诇专讘讗 讜诇讛诇讻转讗 讗讬讬专讬 诪转谞讬转讬谉 讛转诐 讘转专讬 讙讜谞讬. 讜诇讚 谞专讘注 讜谞讜讙讞转 诪讬讬专讬 讘谞专讘注讛 讜诇讘住讜祝 谞转注讘专讛, 讜诇讚 讟专驻讛 诪讬讬专讬 谞转注讘专讛 讜诇讘住讜祝 谞讟专驻讛. 讜爪专讬讱 诇讛住讘讬专 讛注谞讬谉 讻讬 诇砖讜谉 讜诇讚 谞专讘注转 讗讜 谞讙讞转 诪讘讜讗专 砖讛讜诇讚 诇讗 谞专讘注 讜诇讗 谞讙讞 讗诇讗 讛讬讗 讜诇讚讛 砖诇 谞讬讙讞转 讜谞专讘注转 讜讗"讻 诪讜讘谉 讚诪讬讬专讬 砖谞转注讘专讛 讗讞"讻 讚讗讬 拽讜讚诐 诇讻谉 讛专讬 讛讜诇讚 注爪诪讜 谞专讘注 讜谞讙讞 讜讻谉 讘谞注讘讚 讜诪讜拽爪讛 讛讜讗 注爪诪讜 谞注讘讚 讜讛讜拽爪讛 诇注"讝 讚谞讬讞讗 诇讬' 讘谞驻讞讬' 讜讗讬谞讬谞讜 讜诇讚 讗注"讻 诪讬讬专讬 砖谞转注讘专讛 讗讞"讻 讗诪谞诐 讜诇讚 讟专驻讛 诪讘讜讗专 讘讛讬驻讜讱 讻讬讜谉 讚诇讬讻讗 讜诇讚 讟专驻讛 讚讛讗 讟专驻讛 讗讬谞讬谞讛 讬讜诇讚转 注"讻 诪讬讬专讬 讘谞讟专驻讛 讗讞"讻 讻谞"诇 讜诇驻"讝 拽' 讻谞"诇 讚诇诪讗 注讜讘专 讬专讱 讗诪讜 讜诇讬讻讗 讜诇讚 讟专驻讛 讻讬 讛讜讗 注爪诪讜 谞讟专祝 注诐 讗诪讜 讜诇讬讻讗 讜诇讚 讟专驻讛 讗诇讗 讜诇讚讜 砖诇 讗讜转讜 讟专驻讛 讜驻诇讬讙讬 讘讝讜讝"讙 讜诇讙讘讜讛 讜诪讗讬 驻专讬讱 砖"住 讗注"讻 讻驻讬专砖"讬 讚拽讗讬 讗驻诇讜讙转转 专"讗 讜专"讬 讜讗"讗 诇讜诪专 讚诪讬讬专讬 讘讜诇讚 讜诇讚 讚讗"讻 讜诪讜讚讬诐 讘讘讬爪讛 谞诪讬 拽讗讬 讻注讬谉 驻诇讜讙转转诐 讘讜诇讚 讜诇讚 讛讬讬谞讜 讗驻专讜讞 讘讬爪转 讟专驻讛 讜讛专讬 讗住拽讬谞谉 讘转诪讜专讛 讚诇讻"注 讗驻专讜讞 砖专讬 讗讬诪转 拽讗 讙讘讬诇 诇讻讬 诪讬住专讞 注驻专讗 讘注诇诪讗 讛讜讗 讜讗"砖 诇专砖"讬 讗讱 诇讛转讜住' 讚诪讜讚讬诐 诇讗 拽讗讬 讗专"讗 讜专"讬 拽砖讛:


讜诪讬讜砖讘 拽' 转讜住' 讚转诪讜专讛 讛谞"诇 讚专讘讗 住"诇 注讜讘专 讬专讱 讗诪讜 讜诇诪讗讬 讚拽讬讬"诇 讟专驻讛 讗讬谞讛 讬讜诇讚转 住"诇 诇专' 讬讛讜砖注 注讜讘专 诇讗讜 讬专讱 讗诪讜 注"砖 讜诇讛谞"诇 谞讬讞讗 专讘讗 诇讟注诪讬' 讚住"诇 讗驻专讜讞 讘讬爪转 讟专驻讛 讚诇讗 讻诪住拽谞转 讗讘讬讬 砖诐. 讬"诇 讻"注 注讜讘专 讬专讱 讗诪讜 讜驻诇讬讙讬 讘讜诇讚 讜诇讚 讟专驻讛 讘讝讜讝"讙 讚讜诪讬' 讚驻诇讜讙转转 讘谞专讘注 讜谞讙讞 讚驻诇讬讙讬 讘讝讜讝"讙 诇专讘讗 讛"谞 讘讟专驻讛. 讜诪讬讜砖讘 谞诪讬 诪讛 砖驻专砖"讬 讘转诪讜专讛 讚讜诇讚 讟专驻讛 诇讗 谞讗住专 诇讛讚讬讜讟 讛讬讬谞讜 诇住讜讙讬讗 讚讛转诐 诇专讘讗 驻诇讬讙讬 讘讜诇讚 讜诇讚 讜讝讜讝"讙 讜讗讬谞讜 讗住讜专 讗驻讬' 诇专"讗 讗诇讗 诇讙讘讜讛 讜诇讗 诇讛讚讬讜讟. 讻诪讘讜讗专 讘诇讬砖谞讗 讘转专讗 讜讻诪"砖 讘讞讬' 专"谉 讚砖诪注转讬谉 讜讬讘讜讗专 注讜讚 诇驻谞讬谞讜 讗讬"讛. 讜讚讜讞拽 拽爪转 讘讻讜讜谞转 专砖"讬 讜讬讘讜讗专 诇拽诪谉 讗讬"讛. 讜爪注"讙 诇专砖"讬 讛讗 讚讗诪专 专"讛 讛转诐 讘转诪讜专讛 讜诪讜讚讬诐 讘讗驻专讜讞 讘讬爪转 讟专驻讛 讜讻讜' 讜拽' 诪讗讬 讞讚讬转 诇谉 专"讛 讛讗 讘讘专讬讬转讗 转谞讬 诇讛讚讬讗 讚诪讜讚讬诐 讘讘讬爪讛 诪砖讜诐 讚讙讜驻讬' 讛讜讗 讜讛"讛 讗驻专讜讞 讚讛讗 专"讛 诇讗 讗转讬 诇讗砖诪注讬谞谉 讚讗驻专讜讞 诇讗讜 注驻专讗 讛讜讗 讚诇讗 住"讚 讻诇诇 注讚 讚讗转讬 讗讘讬讬 讗讘诇 专"讛 诇讗 讗诪专 讗诇讗 讙讜驻讬' 讛讬讗 讜讝讛 讚讘专 谞讬砖谞讬转 讘讘专讬讬转讗 讘砖诇诪讗 讗讬 诇讗 谞讬砖谞讬转 讘讘专讬讬转讗 讗讚专"讗 讜专"讬 讗转讗 专"讛 诇讗砖诪注讬谞谉 讗诇讬讘讬讬讛讜 讛讱 讚讙讜驻讬' 讛讬讗 讜讛"讛 讚讛讜"诪 诇讗砖诪注讬谞谉 讘讘讬爪讛 讗诇讗 谞拽讟 讗驻专讜讞 诪砖讜诐 讚讗讬谞讛讜 讗讬讬专讬 诇讙讘讜讛 讗讬讬专讬 讛讜讗 谞诪讬 讘讗驻专讜讞 转讜专讬诐 讜讘谞讬 讬讜谞讛 诇讙讘讜讛 讗讘诇 讗讬 讘专讬讬转讗 讗讚专"讗 讜专"讬 拽讗讬 讜拽讗诪专 讗注"讙 讚驻诇讬讙讬 讘讜诇讚 讘讛诪讛 诇讙讘讜讛 诪"诪 讘讘讬爪讛 谞讗住专 讗驻讬' 诇讛讚讬讜讟 诪砖讜诐 讚讙讜驻讬' 讛讜讗 讗"讻 诪讗讬 讛讜住讬祝 专"讛 讗驻专讜讞 讟驻讬 诪讘讬爪讛 讚讘专讬讬转讗 讜讻谉 拽砖讛 诪讗讬 诪讬讬转讬 专讘讗 转"讻 诪讘专讬讬转讗 讚专讬诪讛 讚讗诪专讬谞谉 讻讙讜驻讬' 诪讗讬 讗讜诇诪讬' 讘专讬讬转讗 讚专讬诪讛 诪讘专讬讬转讗 注爪诪讛 讚转谞讬 讘讛 诪讜讚讛 讘讘讬爪转 讟专驻讛:


讜讛谞诇注"讚 讚拽诪"诇 专"讛 住讚"讗 讚讟注诪讗 讚讘专讬讬转讗 讚诪讜讚讬诐 讘讘讬爪讛 诪砖讜诐 讚住"诇 讟专驻讛 讬讜诇讚转 讜讘砖讬讞诇讗 讘转专讗 讜讘讚住驻谞讗 诪讗专注讗 讚讞讚 讙讜专诐 讗讘诇 讝讜讝"讙 诇讻"注 砖专讬' 讚诇讗讜 讙讜驻讬' 讛讜讗 讜讗驻讬' 砖讬讞诇讗 拽诪讗 谞诪讬 砖专讬 诇讞讻诪讬诐 讚诇讗讜 讙讜驻讬' 讛讜讗 拽诪"诇 专"讛 讚诪讜讚讬诐 谞诪讬 讘讗驻专讜讞 讘讬爪转 讟专驻讛 讚讜讚讗讬 诇讗讜 住驻谞讗 诪讗专注讗 讚讗讜转讜 讗讬谞讜 诪讙讚诇 讗驻专讜讞讬诐 讗驻"讛 诪讜讚讬诐 诪砖讜诐 讚讻讙讜驻讛 讛讜讗. 讜讛谞讛 驻讬专砖"讬 驻讬' 讛砖谞讬 砖诐 讛讛讻专讞 讚讘讬爪讛 诪讙讜驻讗 讙讚诇 讚讛专讬 讞讝讬谞谉 讗讞专 砖谞讜诇讚讛 讛专讬 讛讜讗 讻讚讜诪讬诐 讜讗讬谞讜 讙讚诇 注讜讚 砖"诪 讘诪注讬 讗诪讛 诪讙讜驻讛 讙讚诇 讜诇讗 诪讗讜讬专讗 讜注"讝 诪讬讬转讬 专讘讗 转"讻 讚住讘专讗 诪注诇讬讗 讛讜讗 砖讛专讬 专讬诪讛 讛驻讜专砖 诪讗讚诐 讞讬 诇讬讻讗 诇诪讬诪专 讚专"讗 诪讟诪讗 诇讬' 诪砖讜诐 注讜讘专 讬专讱 讗诪讜 讚讜讚讗讬 诇讗 讬注诇讛 注诇 讛讚注转 讚砖讬讬讱 讘讝讛 讬专讱 讗诪讜 讗讱 讟注诪讬' 讚专"讗 诪砖讜诐 讙讜驻讬' 讜讛讬讬谞讜 讻讟注诐 讛谞"诇 讚讻讬讜谉 砖讛专讬诪讛 讙讚诇 讘讞讬讜转讜 砖诇 讗讚诐 诪讻讬讜谉 砖驻讜专砖 诪讗讚诐 讛讜讗 诪转讛 砖驻讬专砖讛 诪诪拽讜诐 讞讬讜转讛 讜诇讗 讚诪讬 诇转讜诇注讛 砖讙讚诇 诪讘砖专 诪转 讻讬 讻讱 讬爪讬专转讛 讗讘诇 专讬诪讛 砖讬爪讬专转讛 诪讘砖专 讞讬 诪讻讬讜谉 砖驻讬专砖讛 诪转讛 讻讚拽讬讬"诇 诇注谞讬谉 讟专驻讜转 讘诪讜专谞讗 砖讘专讬讗讛 讜转讜诇注讬诐 讘诪讜讞 讜讻讚讜诪讛, 谞诪爪讗 讛专讬诪讛 讛讬讗 讻诪讜 讘讬注讗 讛谞"诇 砖讗讬谞讛 讙讚诇讛 讗诇讗 诪讙讜驻讛 讜诪砖讜"讛 诪讟诪讗 专"讗 讜诇讗 诪砖讜诐 注讜讘专 讬专讱 讗诪讜 讜专讘谞谉 讚驻诇讬讙讬 讛讬讬谞讜 诪砖讜诐 讚驻讬专砖讗 讘注诇诪讗 讛讜讗. 讗讘诇 讘讙讜祝 讛住讘专讗 诇讗 驻诇讬讙讬. 讗"讻 讛"谞 讬砖 诇讜诪专 讘讘讬注讗 讚诪讜讚讬诐 诇讗讜 讘讚住驻谞讗 诪讗专注讗 讚讜拽讗 讜砖讬讞诇讗 讘转专讗 讗诇讗 诪砖讜诐 讚讙讜驻讬' 讛讬讗 讜讗讬谉 诇讜诪专 讗"讻 诇讬驻诇讙讬 谞诪讬 专讘谞谉 讗讘讬爪讛 诪砖讜诐 讚驻讬专砖讗 讘注诇诪讗 讛讜讗 讻讚讗诪专 专讘讗 讘讘"拽 转专谞讙讜诇转 砖讛讝讬拽讛 讗讬谞讜 讙讜讘讛 诪讘讬爪转讛 讚驻讬专砖讗 讘注诇诪讗 讛讜讗, 讝"讗 讚讗讬谉 驻讬专砖讗 讚讛讻讗 讚讜诪讛 诇讚讛转诐 讛讻讗 专"诇 驻专砖 讜诪注诪驻砖 诪诪谞讜 讜讗讬谞讜 专讗讜讬 诇讛讞砖讘 讘砖专 讗讚诐 诇注谞讬谉 讟讜诪讗讛. 讜讛转诐 讛专讬 讘讬爪讛 讗讬谞讜 驻专砖 讜讛讜讗 诪讗讻诇 讞砖讜讘 讗讱 住讬讜注 谞讙讬讞讛 讜讞讬讜转 讛讜"诇 诪谞驻专砖 讘驻"注 讜讗讬谉 讘讜 讻讞 诇住讬讬注 讘谞讙讬讞讛 讜驻砖讜讟:


讜讗诪谞诐 诇砖讬讟转 转讜住' 讚诇讗 转谞讬 讜诪讜讚讬诐 讘驻诇讜讙转讗 讚专"讗 讜专"讬 讗"讻 专"讛 讚讗诪专 讜诪讜讚讬诐 讘讗驻专讜讞 讛"讛 讚拽诪"诇 讘讘讬爪讛 讚注讚讬讬谉 诇讗 砖诪注讬谞谉 讜谞拽讟 讗驻专讜讞 诪砖讜诐 讚砖讬讬讱 讘讬' 讛拽专讘讛 讜讻谞"诇 诇讝讛 讬"诇 讚讛讱 住讘专讗 讚讙讜驻讬' 讛讜讗 驻砖讜讟 诪讘讞讜抓 讜诇讗 爪专讬讱 专讗讬' 诪专讬诪讛 讗讱 讛讜讛 住讚"讗 讻讬讜谉 砖谞砖转谞讛 爪讜专转讜 讜砖诪讜 诪注讬拽专讗 转专谞讙讜诇转 讜讛砖转讗 讘讬注讗 诪注讬拽专讗 讘讬注讗 讜讛砖转讗 讗驻专讜讞 讜谞讬诪讗 讘讛讬驻讜讱 注"讻 诇"驻 讗诇讗 讘讜诇讚 讘讛诪讛 讚诪注讬拽专讗 讘讛诪讛 讜讛砖转讗 讘讛诪讛 讗讘诇 讘讘讬爪讛 讗驻讬' 专"讗 诪讜讚讛 诇讛转讬专 诪砖讜"讛 诪讬讬转讬 转"讻 诪专讬诪讛 讚诪注讬拽专讗 讗讚诐 讜讛砖转讗 专讬诪讛 讜讗驻"讛 诪讟诪讗 专"讗 讜注"讝 讚讞讬 讗讘讬讬 讘' 讚讞讬讜转 讗' 讛转诐 讗讚诐 谞诪讬 诪拽专讬 专讬诪讛 讜诇讗 讗砖转谞讬 砖诪讜 诪砖讗"讻 讘讬爪讛 讜讗"讻 讬"诇 讗驻讬' 讘讬爪讛 诪讜转专转 讜讗转"诇 谞诪讬 讗讚诐 诇讗 诪拽专讬 专讬诪讛 讜讗驻"讛 诪讟诪讗 讜讛"讛 讘讬爪讛 诪"诪 讛讗驻专讜讞 诪讜转专 讚讗讬诪转 拽讗 讙讘讬诇 讜讻讜'. 讜诇砖讬讟讛 讝讜 诪砖诪注 拽爪转 讚诇诪住拽谞转 讗讘讬讬 讘讬爪讛 谞诪讬 诪讜转专转 讚谞砖转谞讛 爪讜专转讜 讜砖诪讜 讜砖讗谞讬 讗讚诐 讚讗讬拽专讬 专讬诪讛, 讗讱 讝讛讜 讬"诇 诇砖讬讟转 转讜住' 讚住"诇 讚诇讗 砖讬讬讱 讗讬诪转 拽讗 讙讘讬诇 讗诇讗 讘讗驻专讜讞 讜诇讗 讘砖讗专讬 诪讬诇讬 讚注诇诪讗. 讗讱 讘驻' 讗讬谉 诪注诪讬讚讬谉 讗诪专讬谞谉 讚讘砖 砖诇 讙讜讬诐 诪讜转专 讚诇诪讗讬 谞讬讞讜砖 诇讛 讗讬 诪砖讜诐 讗讬注专讜讘讬 诪讬住专讞 拽讗 住专讬讞 讚专砖"讬 讜转讜住' 诪驻专砖讬 诇讬' 诇注谞讬谉 谞讟诇"驻 注"砖. 讜讛专"谉 讘砖诐 专' 讬讜谞讛 诪驻专砖 讗讬 诪砖讜诐 讗讬注专讜讘讬 驻讬' 砖专讙讬诇讬诐 诇注专讘 讘砖专 谞讘诇讛 讘讚讘砖 讜讛讟讘注 诪讛驻讱 讛讘砖专 诇讚讘砖 讜谞注砖讛 诪讘砖专 讚讘砖 诪"诪 诇讬讻讗 诇诪讬讞砖 讚诪住专讬 住专讬 驻讬' 讗讬诪转 拽讗 讙讘讬诇 诇讻讬 诪住专讞 讜注驻专讗 讘注诇诪讗 讛讜讗 注"砖 讜谞注诇诐 讝讛 诪诪讙"讗 住讬' 专讬"讜 住拽"讙 讘住讜驻讜 讜讻讘专 谞转注讜专专 讘讝讛 讘住' 砖讻讛"讙 注"砖 讜讛谞讛 住"诇 诇讛专"谉 讜住讬讬注转讜 讚讻诇 讚讘专 砖讘注讜诇诐 砖驻讜砖讟 爪讜专转讜 讜诪诇讘砖 爪讜专讛 讗讞专转 讛讛注讚专 拽讜讚诐 诇讛讜讬' 讜讘讬谞讬 诇讘讬谞讬 讛"诇 注驻专讗 讘注诇诪讗 讗注驻"讬 砖讬讚讜注 砖讘砖专 砖谞转讛驻讱 诇讚讘砖 诇讗 诪讜住专讞 讜诇讗 讛讜讛 注驻专讗 诪"诪 讛讛注讚专 诪拽专讬 注驻专讗 讜住专讜讞 讜驻谞讬诐 讞讚砖讜转 讘讗讜 诇讻讗谉. 讜讛砖转讗 讗讬住"讚 讚住讘专讜 讝讜 诇讞讜讚讗 诪讜注讬诇 诇讛转讬专 讗"讻 讗讬谉 诇讱 讚讘专 砖谞砖转谞讛 砖诇讗 讬讛讬' 诪讜转专 讗驻讬' 讜诇讚 讘诪注讬 讗诪讜 讛讝专注 诇讛讚诐 诪转讛驻讻转 诇讘砖专 讜谞砖转谞讬诐 诪讛讛注讚专 诇讛讜讬' 讜诪讻"砖 专讬诪讛 砖讘讘砖专 讗讚诐 砖谞转注驻砖 讟专诐 谞注砖讛 诪诪谞讜 专讬诪讛. 讗诇讗 转专讜讜讬讬讛讜 讘注讬谞谉 砖讬拽讘诇 爪讜专讛 讜砖诐 讞讚砖讜转 讗讬诪转 拽讗 讙讘讬诇 讜转专讜讜讬讬讛讜 爪专讬讻讬诐 诇讛讚讚讬 讚专讬诪讛 讗注"讙 讚拽讗 讙讘讬诇 诇讻讬 转住专讞 诪"诪 砖诪讜 注诇讬讜 诪砖讗"讻 讗驻专讜讞 转专讜讜讬讬讛讜 讗讬转 讘讬' 讗讘诇 讘讬爪讛 谞讛讬 讗讬谉 砖诐 转专谞讙讜诇转 注诇讬讜 讗讘诇 诇讗 诪住专讞 讜诇讗 讛讜讛 注驻专讗 讚讙讜驻讬' 诪诪砖 讛讜讗 讘诪注讬 讗诪讜 讜讻讱 讛讜讗 爪讜专转讜 讘转讞诇转 讛讜讬讬转诐 诪诪砖 讘砖诇诇 砖诇 讘讬爪讬诐 讜讻' 讞拽 讬注拽讘 住讬' 转专"讝 讚讚诐 谞注讻专 讜谞注砖讛 讞诇讘 讗注"讙 讚谞砖转谞讛 诇诪讬诇转讗 讗讞专讬转讬 诪"诪 诇讗 谞砖转谞讛 诇讚讘专 讛诪讜转专 讘砖诇诪讗 讚讘砖 讘注诇诪讗 诪讜转专 讜讛讗讬 讘砖专 谞砖转谞讛 诇讚讘专 讛诪讜转专 讜讻谉 讛讗讬 讘讬爪讛 谞砖转谞讛 诇讗驻专讜讞 讛诪讜转专 讘注诇诪讗 讗讘诇 讚诐 砖谞注砖讛 诇讘谉 讜注讚讬讬谉 诇讗 谞诪爪讗 讞诇讘 讘砖讜诐 诪拽讜诐 砖讗讬谞讜 诪讚诐 讜专讗讜讬 砖讛讻诇 讗住讜专 讜讗驻"讛 讛转讬专讛 转讜专讛 讜讛"诇 讞讬讚讜砖 注"砖 讜讚驻讞"讞 讜讘诪拽讜诐 讗讞专 讛讗专讻谞讜 讘讝讛 诇讚讬谞讗 讜讗讬谉 讻讗谉 诪拽讜诪讜:


专' 讬讛讜砖注 讗讜诪专 讬拽专讘 讛谞讛 讘住讚专 诪砖谞转讬谞讜 砖讘诪砖谞讬讜转 转诪讜专讛 讙专住讬谞谉 讜讞讻"讗 讜诇讗 专' 讬讛讜砖注 讜转讜住' 讚砖诪注转讬谉 讻转讘讜 诪砖讜"讛 诪讬讬转讬 讛讱 讘专讬讬转讗 讚谞讝讻专 专' 讬讛讜砖注 讘讛讚讬讗. 讜诇讜诇讬 讚讘专讬讛诐 讛讬讬转讬 讗讜诪专 讘诇"拽 讗"砖 讚讛讜讛 住讚"讗 谞讛讬 讘注诇诪讗 住"诇 诇专"讗 讝讜讝"讙 讗住讜专 诪"诪 讘讘注诇讬 讞讬讬诐 住"诇 诇专"讗 讜诪讞诇讜拽转讜 讝讜讝"讙 诪讜转专 讚讙诇讬 拽专讗 砖讛 讻砖讘讬诐 讜砖讛 注讝讬诐 讚拽讗诪专 砖"住 讘讘讻讜专讜转 讝' 注"讗 讘注诇诪讗 住"诇 诇专"讗 讝讜讝"讙 讗住讜专 讜砖讗谞讬 讛讻讗 讚讙诇讬 拽专讗 讜讛"讗 讘讻诇 讘注"讞 拽讗诪专. 讜讛讻讗 驻诇讬讙讬 讘诇讙讘讜讛. 专"讗 住"诇 诇讛讚讬讜讟 砖专讬 专讞诪谞讗 讜诇讗 诇讙讘讜讛 讜讞讻诪讬诐 住"诇 诇讙讘讜讛 谞诪讬 砖专讬 讜诇拽"诪 拽讜' 讛砖"住. 讗讱 诪讚转谞讬 专' 讬讛讜砖注 讗诪专 讬拽专讘 讜讛讗 专' 讬讛讜砖注 讘专 驻诇讜讙转讬' 讛转诐 讘讘讻讜专讜转 讜拽讗诪专 砖"住 讘注诇诪讗 住讘专 专"讬 讝讜讝"讙 诪讜转专 讜砖讗谞讬 讛讻讗 讚讙诇讬 拽专讗 砖讛 讻砖讘讬诐 讜讗住"讚 讚拽专讗 讚砖讛 讻砖讘讬诐 讗转讬 诇讙诇讜讬 讗讻诇 讚讬谞讬 讘注"讞 讗"讻 诇专' 讬讛讜砖注 讗驻讬' 诇讛讚讬讜讟 讗住讜专 诪讻"砖 诇讙讘讜讛 讜讗讬讱 讗诪专 讬拽专讘 讗注"讻 讗讬谉 讘拽专讗 讗诇讗 讞讬讚讜砖讜 讟诪讗 讛谞讜诇讚 诪谉 讛讟讛讜专 讜诇讗 诇砖讗专讬 讚讬谞讬诐 讜讛"讛 诇专"讗 讚讘讛讗 诇讗 驻诇讬讙 注"讻 驻专讬讱 砖驻讬专 讜讗讬讬讚讬 讚诪讬讬转讬 讛讱 讘专讬讬转讗 讘诇"拽 诪讬讬转讬 谞诪讬 讘诇"讘:


讜讛谞讛 诇专砖"讬 拽' 讛砖"住 讘谞讜讬 讜谞诪砖讻转 讗拽' 讗讬 讛讻讬 讜讛讻讬 拽讗诪专 讻讬讜谉 讚诪讜拽诪转 讛讜诪讜讚讬诐 讘讚住驻谞讗 诪讗专注讗 注"讻 驻诇讬讙讬 讘诇讘住讜祝 谞转注讘专讛 讜讘讝讜讝"讙 讗"讻 诇驻诇讜讙讬 诇讛讚讬讜讟 讜驻讬' 讞讬' 专"谉 讜讗讜住祝 谞讜驻讱 讘注讝讛"讬 讚讘砖诇诪讗 讗讬 驻诇讬讙讬 讘注讜讘专 讬专讱 讗诪讜 讬"诇 诇讙讘讜讛 讛讜讗 讚讗住讜专 讜诇讗 诇讛讚讬讜讟 讗驻讬' 讘谞转注讘专讛 诇讘住讜祝 讚转讞诇转 讙讚讜诇讜 讘讗讬住讜专 诪"诪 诇讗讜 讬专讱 讗诪讜 讚讛讗 注"讻 讘讛讻讬 诪讬讬专讬 讚讜诪讬讗 讚诪讜讚讬诐 讚诪讬讬专讬 讘讙讬讚讜诇讜 讘讗讬住讜专 讜讛"谞 驻诇讜讙转讬讬讛讜 讘讙讬讚讜诇讜 讘讗讬住讜专 讜讗驻"讛 诇讙讘讜讛 讗住讜专 讜诇讗 诇讛讚讬讜讟 讜讗"谞 讬"诇 诪讬讬专讬 讘讬谉 讘谞讟专驻讛 转讞诇讛 讘讬谉 讘住讜祝 讜讘谞讟专驻讛 讘住讜祝 讗讬谞讜 讗住讜专 讗诇讗 诇讙讘讜讛 注"讻 谞拽讟 诇讙讘讜讛 讗注"讙 讚谞讟专驻讛 讘转讞诇讛 讗住讜专 讗驻讬' 诇讛讚讬讜讟:


讜诪讜讚讬诐 讘讘讬爪讛 讙"讻 讘讬谉 讘砖讬讞诇讗 拽诪讗 讘讬谉 诪讻讗谉 讜讗讬诇讱 讚诇注讜诇诐 讗住讜专 诇讛讚讬讜讟 诪砖讜诐 讚讻讙讜驻讛 讚诪讬' 讜谞拽讬讟 砖讙讬讚讜诇讛 讘讗讬住讜专 诪砖讜诐 讚诪讬讬专讬 谞诪讬 诪讻讗谉 讜讗讬诇讱. 讗讱 诇讗诪讬诪专 讚讗诪专 诪讻讗谉 讜讗讬诇讱 砖专讬 诪砖讜诐 讝讜讝"讙 讜注"讻 诇讬转 诇讬' 讻讙讜驻讬' 讚诪讬' 讚讗诇"讛 讗驻讬' 讝讜讝"讙 讗住讜专 讻诪"砖 诇注讬诇 讘转讞诇转 讚讘专讬谞讜 讜讗"讻 讛砖转讗 讻讬讜谉 讚讘讬爪讛 诇讗讜 讻讙讜驻讬' 诪"讟 讗住讜专 砖讬讞诇讗 拽诪讗 注"讻 诪砖讜诐 注讜讘专 讬专讱 讗诪讜 讗驻讬' 讘诪讬讚讬 讚诇讗讜 讻讙讜驻讬' 讗"讻 诪"讟 讚专"讬 诇讛转讬专 讛讜诇讚 注"讻 诇讗 驻诇讬讙讬 讗诇讗 讘讝讜讝"讙 讜讘谞讟专驻讛 诇讘住讜祝 讜讗"讻 拽砖讛 讛专讬 砖诪注谞讜 诇专"讗 讘注诇诪讗 讘砖讗讜专 砖诇 转专讜诪讛 讚讝讜讝"讙 讗住讜专 讗驻讬' 诇讛讚讬讜讟 讗"讻 诇驻诇讙讜 讘讛讚讬讜讟 讝讛讜 诇诇讬砖谞讗 拽诪讗 讜讻"讻 讞讬' 专"谉 讜讛讜讛 讚专讱 诪专讜讜讞:


讗讱 讘诇讬砖谞讗 讘转专讗 讚专讱 讙"讻 讘讚专讱 讛讝讛 讘讚讜讞拽 诪讗讜讚 讜讗诪专 讘砖诇诪讗 讘诇"讝 讛"讗 讟专驻讛 讬讜诇讚转 讜驻诇讬讙讬 讘谞转注讘专讛 诇讘住讜祝 讜讘讝讜讝"讙 讜专"讗 住"诇 讘注诇诪讗 讝讜讝"讙 讗住讜专 讗驻讬' 诇讛讚讬讜讟 讗讘诇 讘注讬讘讜专讜 砖诇 讘注"讞 住"诇 讛讝讻专 注讬拽专 讜讝讜讝"讙 诪讜转专 诇讛讚讬讜讟 专拽 诇讙讘讜讛. 讗讱 讛砖转讗 讚讟专驻讛 讗讬谞讜 诪讜诇讬讚 讜驻诇讬讙讬 注"讻 讘谞转注讘专讛 转讞诇讛 讜讘注讜讘专 讬专讱 讗诪讜 讜讻讘专 讬讚注谞讜 讚讗讬驻诇讙讜 转谞讗讬 讘注诇诪讗 讘注讜讘专 讬专讱 讗诪讜 诇讛讚讬讜讟 讗"讻 诇驻诇讙讜 诇讛讚讬讜讟 讗诇讜 讚讘专讬讜 讬"诇 诇讻讗讜专讛 爪专讬讱 诇讬讬砖讘 讗讬 诪讻讞 驻诇讜讙转讗 讚转谞讗讬 注讜讘专 讬专讱 讗诪讜 讘注诇诪讗 驻砖讬讟讗 诇讬 讚讬讗住专 专"讗 讗祝 诇讛讚讬讜讟 讗"讻 诪"讟 驻砖讬讟 诇讬' 诇讬砖谞讗 拽诪讗 讚注讜讘专 讬专讱 讗诪讜 讛讜讛 诇讙讘讜讛 讜诇讗 诇讛讚讬讜讟 讜讛讬' 谞"诇 诇驻讬 砖诇讗 诪爪讗转讬 转谞讗讬 驻诇讬讙讬 讘注讜讘专 讬专讱 讗诪讜 诇注谞讬谉 讗讬住讜专 讜讛讬转专 诇讛讚讬讜讟 讚诪讗讬 砖讗诪专 专讘讬 讛讗讜诪专 诇砖驻讞转讜 讗转 砖驻讞讛 讜诇讚讱 讘谉 讞讜专讬谉 诇讗 诪拽专讬 讛讚讬讜讟 讚讛讜讛 讻拽讚讜砖转 讛讙讜祝 讜讻"讻 诪讜专讬 讘讛驻诇讗讛 讻转讜讘讜转 讬"讗 注"砖 讜诇讗 诪爪讗转讬 讗诇讗 讘住谞讛讚专讬谉 驻' 注"讘 讚诪讜拽讬 专讘讬谞讗 讘专讬讬转讗 讚讗讜住专 讛注讜讘专 讘讛谞讗讛 诪讟注诐 注讜讘专 讬专讱 讗诪讜 讗讘诇 诪讗谉 讚诪讜拽讬 讛转诐 讘讝讜讝"讙 诇讗 诪讬讬专讬 诪注讜讘专 讬专讱 讗诪讜 讻诇诇. 讜讛讗"砖 讚诇"拽 讛讜讛 谞讬讞讗 诇讬' 讚注讜讘专 讬专讱 讗诪讜 诇讙讘讜讛 讗住讜专 诪砖讜诐 讚诇讗 讗砖讻讞 注讚讬讬谉 砖讜诐 转谞讗 讚讗讜住专 诇讛讚讬讜讟 讜讘专讬讬转讗 讚住谞讛讚专讬谉 诪讬讬专讬 讘谞讙诪专 讚讬谞讜 讜讗讞"讻 谞转注讘专讛 讜讝讜讝"讙 讗住讜专 讜诇讗 诪砖讜诐 注讜讘专 讬专讱 讗诪讜 讚讛专讬 讙讬讚讜诇讜 讘讗讬住讜专. 讗讘诇 诇讬砖谞讗 讘转专讗 专讘讬谞讗 讛讜讗 诪专讗 讚砖诪注转讗 讜讗讬讛讜 住"诇 讛转诐 讚讘专讬讬转讗 讘谞转注讘专讛 讜诇讘住讜祝 谞讙诪专 讚讬谞讜 讜诪砖讜诐 注讜讘专 讬专讱 讗诪讜 讜讗住讜专 讗驻讬' 诇讛讚讬讜讟 砖驻讬专 拽讗诪专 讗讬 诪砖讜诐 注讜讘专 讬专讱 讗诪讜 诇驻诇讙讜 诇讛讚讬讜讟 讜讗"砖:


讘专诐 诪"砖 讚诇"讘 讛讜讛 住"诇 讚讝讜讝"讙 讚注讜讘专 讘注诇 讞讬 拽讬诇 诪砖讜诐 砖讛讝讻专 注讬拽专 谞专讗讛 专讞讜拽 拽爪转, 讗讘诇 注讬讬谉 专诪讘"谉 讘讞讜诪砖 驻' 转讝专讬注 转诪爪讗 讚讬注讜转 讘讝讛. 讜讘住讜讙讬讗 讚讞讜砖砖讬谉 诇讝专注 讛讗讘 讛讗专讻转讬 讜讘讗专转讬 讝讛 讘注讝讛"讬:


诪"诪 诇讜诇讬 讚讘专讬 讛专"谉 讛"讗 讻驻砖讜讟讜 讚讛谞讛 讘转诪讜专讛 转谞谉 讘专讬砖讗 讻诇 讛讗住讜专讬谉 诇讙讘讬 诪讝讘讞 讜诇讚讜转讬讛谉 诪讜转专讬诐 讘诇讬 砖讜诐 讞讜诇拽 讗诇讗 专讘 讘讙诪专讗 诪讬讬转讬 讘专讬讬转讗 转谞讬 注诇讛 讜专"讗 讗讜住专. 讗讘诇 专讘讬 讘诪转谞讬转讬谉 讛砖诪讬讟 讚讘专讬 专"讗. 讗讱 讘讜诇讚 讟专驻讛 转谞谉 讘诪砖谞转讬谞讜 驻诇讜讙转讬讬讛讜. 讜诇讻讗讜专讛 谞专讗讛 讚讜讚讗讬 专"讗 讜诪讞诇讜拽转讜 讘讞讚讗 诪讞转讗 诪讞转讬谞讛讜 讻诇 讛讗住讜专讬谉 诇诪讝讘讞 讜讟专驻讛 讘讻诇诇 专"讗 讗诪专 诇讗 讬拽专讘 讜讞讻"讗 讬拽专讘 讜讗讛"谞 讚诇专"讗 讟专驻讛 讗驻讬' 诇讛讚讬讜讟 讗住讜专 讗讱 诪砖讜诐 讗讬谞讱 谞拽讬讟 诇讗 讬拽专讘 讜讗讱 专讘讬 讘诪砖谞转讬谞讜 讞诇拽讜诐 诇讘' 讘讘讜转 讚讘砖讗专 讜诇讚讜转 专爪讛 诇住转讜诐 讻讞讻诪讬诐 讜讘讟专驻讛 诇讗 专爪讛 诇住转讜诐 讜转谞讬 驻诇讜讙转讗 诪"诪 诇讗 砖讬谞讛 诪诇砖讜谞诐 讜谞拽讟 驻诇讜讙转转诐 讘讛拽专讘讛 讜讛"讛 诇讛讚讬讜讟 讜诇拽"诪 讗讱 讛砖转讗 讚讟专驻讛 讗讬谞讛 讬讜诇讚转 注"讻 讘讘讜转 讞诇讜拽讜转 讛谉 讗讞转 诪讬讬专讬 诪注谞讬谉 讗讞专 讚讘讘讗 讚讻诇 讛讗讬住讜专讬谉 诇诪讝讘讞 讛讬讬谞讜 诪讬讬专讬 讘谞专讘注讜 讜诇讘住讜祝 谞转注讘专讜 讚讘谞转注讘专讛 转讞诇讛 诪讜讚讬诐 讞讻诪讬诐 讚讛讬讗 讜讜诇讚讛 谞专讘注讜. 讜诇讚 讟专驻讛 诪讬讬专讬 讘讛讬驻讜讱 讚讛专讬 讟专驻讛 讗讬谞讛 讬讜诇讚转 讜讗"讻 注"讻 诇讗 讘讞讚讗 讘讘讗 讻讬讬诇讬谞讛讜 专"讗 讜专"讬 讗"讻 拽砖讛 砖驻讬专 讗讚诪讬驻诇讙讬 诇讙讘讜讛 讘讟专驻讛 诇驻诇讙讜 诇讛讚讬讜讟 讜谞讚讞拽 专"讗 谞拽讬讟 诇讛拽专讘讛 讗讬讬讚讬 讚专' 讬讛讜砖注 讜注转讬"讟 讚讗砖讻讞谉 讟讜讘讗 讻讛"讙 讚谞拽讬讟 讛转谞讗 讗讬讬讚讬 讚讞讬讘专讜:


讜讛谞讛 讛转诐 讘转诪讜专讛 拽讗诪专 诇专"谞 驻诇讜讙转转诐 讘注讘专讜 讜诇讘住讜祝 谞专讘注讜 讗讘诇 诇讻"注 讝讜讝"讙 砖专讬 讗"讻 讗转讬' 诪转谞讬转讬谉 讚转诪讜专讛 讻驻砖讜讟讜 讚谞讛讬 讚驻诇讜讙转讗 讚讘专讬讬转讗 诇讗 诪讬讬专讬 讘谞专讘注讜 讜诇讘住讜祝 注讬讘专讜 讚讗"讻 诇讗 讛讜讛 驻诇讬讙 专"讗. 讗讘诇 诪转谞讬转讬谉 讚谞拽讟 住转诪讗 讘诇讬 诪讞诇讜拽转 讻诇 讛讗讬住讜专讬谉 诇讙讘讬 诪讝讘讞 讜诇讚讜转讬讛谉 诪讜转专讬谉 讗讬讬专讬 讘谞专讘注讜 讜谞讙讞讜 讜谞注讘讚讜 讜讛拽爪讜 转讞诇讛 讜住转诐 诇讛转讬专讗 讚讝讜讝"讙 诪讜转专 诇讻"注 讜砖讜讘 讘讜诇讚 讟专驻讛 讻讛"讙 砖谞讟专祝 讜诇讘住讜祝 注讬讘专讛 驻诇讬讙讬 讘讝讜讝"讙 讜专"讗 诇讟注诪讬' 讚讗讜住专 讘注诇诪讗 讝讜讝"讙 讘砖诇诪讗 讘专讬砖讗 专讜讘注 讜谞讜讙讞 讜诪讜拽爪讛 讜谞注讘讚 砖讗讬谞讜 讗住讜专 讗诇讗 诇讙讘讜讛 讘讛讗 诇讻"注 讝讜讝"讙 诪讜转专 讗讘诇 讘讟专驻讛 讚讛讜讛 讗住讜专 诇讛讚讬讜讟 讗讝讬诇 专"讗 诇讟注诪讬' 讜讗讜住专 讝讜讝"讙 讜讛讜诇讚 讗住讜专 讗驻讬' 诇讛讚讬讜讟 讜讗讬讬讚讬 讚谞拽讟讜 讞讻诪讬诐 诇讛拽专讘讛 谞拽讬讟 讛讜讗 讙"讻 诇讛拽专讘讛 讜讻谞"诇 讜讗讬谉 讻讗谉 讚讜讞拽. 讗讘诇 诇专讘讗 讚诇讬讻讗 砖讜诐 讙讜讜谞讬 砖讬讛讬' 诪讜转专 诇讻"注 讚讘谞专讘注讜 转讞诇讛 驻诇讬讙讬 讜讘注讬讘专讛 转讞诇讛 诇讻"注 讗住讜专讬 注"讻 专讬砖讗 讚诪转谞讬转讬谉 讚诪转讬专 讛讬讬谞讜 讘谞专讘注讜 转讞诇讛 讜住转诐 诪砖谞转讬谞讜 讻诪"讚 讚讝讜讝"讙 诪讜转专 讜住讬驻讗 讚讟专驻讛 讗讬 讟专驻讛 讗讬谞讛 讬讜诇讚转 注"讻 诪讬讬专讬 讘谞讟专驻讛 讗讞"讻 讜讻讛转讜住' 讚砖讗谞讬 讟专驻讜转 砖讬砖 诇讜 讞讬讜转 讘驻"注 讜讗讬谞讜 转诇讜讬 讘讞讬讬 讗诪讜 诇讗 讗诪专讬谞谉 讛讬讗 讜讜诇讚讛 谞讟专驻讜. 讜诇专"转 诇讗 爪专讬讻讬谉 诇讛讗 讗诇讗 住"诇 诇专讘讗 注讜讘专 诇讗讜 讬专讱 讗诪讜 讜讛讗 讚讗诪专 讛讜讗 讜讗诪讜 谞专讘注讜 讛讬讬谞讜 砖谞讛谞讛 讙"讻 诪讛专讘讬注讛 讜诪住讬讬注讬诐 诇谞讙讬讞讛 讜诪讜注讬诇 诇注"讝 讜讛讛拽爪讗讛 注"讬 谞讬讞讗 诇讬' 讘谞驻讞讬' 讜诇注讜诇诐 注讜讘专 诇讗讜 讬专讱 讗诪讜:


讜爪"注 诇讛转讜住' 诪讗讬 拽讗诪专 诇注讬诇 讗讘诇 诪讜拽爪讛 讜谞注讘讚 诪讜转专 讜讗"讚 讗住讜专 讚谞讬讞讗 诇讬' 讘谞驻讞讬' 讜拽' 讗讬 注讜讘专 讬专讱 讗诪讜 转讬驻讜拽 诇讬' 讛讬讗 讜讗诪讜 谞注讘讚讜 讜讛讜拽爪讜. 讛谉 讗诪转 讗驻讬' 讗讬 注讜讘专 诇讗讜 讬专讱 讗诪讜 谞诪讬 拽砖讛 讛讗 讗专"讬 讞讟讗转 诪注讜讘专转 讗讬 讘注讬 诪转讻驻专 讘讛 讗讬 讘注讬 讘讜诇讚讛 讗诇诪讗 讗注"讙 讚注讜讘专 诇讗讜 讬专讱 讗诪讜 讜诇讗 讛讜讛 讜诇讚 讞讟讗转 诪"诪 讻砖诪拽讚讬砖 住转诐 砖谞讬 讛讙讜驻讬诐 讛讜拽讚砖讜 讛讗诐 讜讛注讜讘专 讜谞讛讬 讗诐 砖讬讬专讜 讘驻讬专讜砖 诪砖讜讬专 诪砖讜诐 讚注讜讘专 诇讗讜 讬专讱 讗诪讜 诪"诪 讘住转诐 讞诇讛 拽讚讜砖讛 注诇 砖谞讬讛诐 讜讗"讻 讛"谞 诪"讟 诇讗 谞讬诪讗 讞诇讛 讛讛拽爪讗讛 讜注讘讜讚讛 注诇 砖谞讬讛诐 诇讝讛 讬"诇 讛拽讚砖 砖讗谞讬 讚拽讚讜砖转 讛讙讜祝 讗诇讬诐 讟驻讬 讜住' 讝讜 讻' 驻"讬 讘拽讬讚讜砖讬谉 住"讙 讜拽讘注 讘讛 诪住诪讜专转 诪"讜 讘讛驻诇讗讛 讻转讜讘讜转 讬"讗 讗诇讗 诪讛 砖讛拽砖讛 诇讜 诪诪讞诇讬祝 驻专讛 讘讞诪讜专 讜讬诇讚讛 诪砖诪注 讚讬砖 拽谞讬谉 讘注讜讘专 讗驻讬' 讘讛讚讬讜讟 诇讗 注讬讬谞讜 讘砖讟讛 诪拽讜讘爪转 讘"诪 拽' 讘砖诐 专诪"讱 讚讛转诐 驻诇讬讙讬 诪讜讻专 讜诇讜拽讞 讘诪讬诇转讗 讗讞专讬转讬 砖诪讻专 诇讜 讘驻讬' 驻专讛 诪注讜讘专转 讜注讻砖讬讜 讬诇讚讛 讜讟讜注谉 诪讜讻专 讘专砖讜转讬 讬诇讚讛 讜讗转谉 诇讱 诪注讜讘专转 讗讞专转 转讞转讬' 讻讬 诪注讜讘专转 诇拽讞转 诪诪谞讜 讜讛诇讜拽讞 讟讜注谉 讘专砖讜转讬 讬诇讚讛 讜讻砖诇拽讞转讬 讛讬转讛 诪注讜讘专转 注"砖 谞诪爪讗 诇讗 驻诇讬讙讬 讘注爪诪讜转 讛拽谞讬谉 讻诇诇 讜讻诇 讗' 专讜爪讛 诇拽讬讬诐 诪拽讞讜 讗讘诇 诪讜讻专 驻专讛 讗讬 谞讬拽讞 讘拽谞讬谉 讗' 讛驻专讛 注诐 讛注讜讘专 讬"诇 诇诪"讚 注讜讘专 诇讗讜 讬专讱 讗诪讜 诇讗 拽谞讛 讚讜拽讗 讘讛拽讚砖 讘注讬 砖讬讜专 诇讛讚讬讗 讗讘诇 讘注诇诪讗 诇讗 讜讗"砖 讛讱 讚谞注讘讚 讜诪讜拽爪讛 讚诇住"讚 讗讬谞讜 谞讗住专转 注诐 讛讗诐 讜诇讗讬讻讗 讚讗诪专讬 谞诪讬 诪砖讜诐 讚谞讬讞讗 诇讬' 讘谞驻讞讬' 讗讘诇 讘诇讗"讛 诇讗 讜注讬讬谉 拽爪讛"讞 住讬' 讻"讘 诇讗 注讬讬谉 讘讙诪专讗 讛谞"诇 讜诪砖讜"讛 诇讗 谞讬讞讗 诇讬' 诇讞诇拽 讘讬谉 讛拽讚砖 诇讛讚讬讜讟 讜诇讛谞"诇 诪讜讻专讞 诪砖诪注转讬谉 讜讝讛 讘注爪诪讜 住讘专转 专"转 讘住谞讛讚专讬谉 驻' 注"讘 讚讙诪专 讚讬谉 讚住谞讛讚专讬谉 讗讜住专 讛注讜讘专 讗驻讬' 诇讗讜 讬专讱 讗诪讜 诪砖讜诐 讚驻住拽 住谞讛讚专讬谉 诪驻拽讬注 诪讬讚讬 砖讬注讘讜讚 讻诪讜 拽讜谞诪讜转 讜讛讜讛 讻拽讚讜砖转 讛讙讜祝 讜讻诪讜 砖讛住讘讬专 讘讛驻诇讗讛 讛谞"诇. 讜讻注讬谉 讛讻专讞 诇砖讬讟讛 讝讜 诪讚驻专讬讱 住驻"拽 讚注讬专讜讻讬谉 讘驻砖讬讟讜转 驻砖讬讟讗 讙讜驻讗 讛讜讗 讜讗住"讚 转诇讬' 讘驻诇讜讙转讗 讚注讜讘专 讬专讱 讗诪讜 讗讬讱 驻专讬讱 驻砖讬讟讗 讗注"讻 讗驻讬' 讗讬 诇讗讜 讬专讱 讗诪讜 诪"诪 驻住拽 住谞讛讚专讬谉 讗住讜专 讞讜抓 诪讬砖讘讛 注诇 讛诪砖讘专 讗讱 讻诇 讝讛 诇专"转 讚住"诇 诇专讘讗 注讜讘专 诇讗讜 讬专讱 讗诪讜 讜砖谞讬 讙讜驻讬诐 讛诐 讜谞讛讬 诪"诪 谞讛谞讛 讘专讘讬注讛 讜住讬讬注讜 讘谞讙讬讞讛 诪"诪 诇讗 讛讜讛 谞讗住专 讘诪讜拽爪讛 讜谞注讘讚 讗讬 诇讗讜 讚谞讬讞讗 诇讬 讘谞驻讞讬' 讗讘诇 诇讛转讜住' 讚住"诇 诇专讘讗 注讜讘专 讬专讱 讗诪讜 讜讛讜讛 讻专讙诇讛 讜砖讗专 讗讘专讬 讙讜驻讛 讗"讻 拽砖讛 诪"砖 谞专讘注 讜谞讜讙讞 诪诪讜拽爪讛 讜谞注讘讚:


讜讛谞讛 注讬讬谉 讘诪住' 注"讝 驻' 讻诇 讛爪诇诪讬诐 讚讗讬讻讗 转专讬 诇讬砖谞讬 诇讞讚 诇讬砖谞讬 讗讬谉 砖讬谞讜讬 诪讜注讬诇 诇讙讘讜讛 诪讚讗诪专 专讘讗 讛讬讗 讜讜诇讚讛 谞专讘注讜 讜诇讗讬讚讱 诇讬砖谞讗 砖讗谞讬 讛转诐 讚诇讗 讛讜讛 砖讬谞讜讬 讚讚砖讗 讗讞讬讚 讘讗驻讬'. 讜谞专讗讛 讚讛谞讬 诇讬砖谞讬 驻诇讬讙讬 讘住讘专转 转讜住' 讜专"转 讚诇诇讬砖谞讗 拽诪讗 住"诇 诇专讘讗 注讜讘专 讬专讱 讗诪讜 讜讛讜讛 讜诇讚 讘诪注讬 驻专讛 讻住讜诇转 讘诪注讬 讞讟讛 讜诇讻砖讬讜诇讚 讛讜诇讚 讛"诇 讻谞讟讞谉 讛讞讟讛 讜讬爪讗 讛住讜诇转 讚讛"诇 砖讬谞讜讬 讜诇诇讬砖谞讗 讘转专讗 住"诇 讻专"转 讚诇专讘讗 注讜讘专 诇讗讜 讬专讱 讗诪讜 讜讛"诇 讘' 讙讜驻讬诐 讗诇讗 砖谞讛谞讛 诪专讘讬注讛 讜讻讬讜谉 砖讙诐 讘诪注讬 讗诪讜 讛讜讗 讙讜祝 讘驻"注 讗"讻 讚砖讗 讗讞讬讚讗 讘讗驻讬' 讜讗讬谉 讻讗谉 砖讬谞讜讬:


讜讛谞讛 讘砖诪注转讬谉 诇诇讬砖谞讗 讘转专讗 驻诇讬讙讬 专"讞 讗专"谞 讗讬 谞专讘注讜 讻砖讛谉 讞讜诇讬谉 讗讜 讻砖讛谉 诪讜拽讚砖讬谉 讜诪砖讜诐 讘讬讝讜讬 诪诇转讗 讬"诇 讛讱 诇讬砖谞讗 住"诇 讻诇讬砖谞讗 讛转诐 讘注"讝 讚诇讻"注 注讜讘专 讬专讱 讗诪讜 讜讝讜讝"讙 讙"讻 讗住讜专 诇讙讘讜讛 专拽 注"讬 砖讬谞讜讬 砖谞讜诇讚 讛讜转专 诇讞讻诪讬诐 讜专"讗 住"诇 诪"诪 讘讝讬讜谉 诪讬诇转讗 讜专"讞 讗专"谞 住"诇 驻诇讬讙讬 讘谞专讘注讜 讻砖讛诐 诪讜拽讚砖讬诐 住"诇 讘砖讛谉 讞讜诇讬谉 驻诇讬讙讬. 讜讛讗"砖 住讜讙讬讗 讚诇注讬诇. 讚专讘讗 诇讗 讗诪专 讗诇讗 讜诇讚 谞专讘注转 讜谞讜讙讞转 讗驻专讛 讜转诇"诪 讜住转诪讗 讚转诇诪讜讚讗 拽讗讬 诇讛讱 诇讬砖谞讗 讚砖讬谞讜讬 诪讜注讬诇 专拽 诪砖讜诐 讘讝讬讜谉 拽讚砖讬诐 诪讬讛讗 讛讜讬. 讗讘诇 诪讜拽爪讛 讜谞注讘讚 讻讬讜谉 砖谞砖转谞讛 诇讗 讙专注 诪诪砖转讞讜讛 诇拽诪讛 讚讞讟讬诐 诪讜转专 诇住讜诇转 讜诇诪谞讞讜转. 讜讗"讚 讛"谞 讘讝讬讜谉 诪讬诇转讗 讚讛讬讗 注爪诪讛 谞注讘讚讛 讜讛讜拽爪讛 讚谞讬讞讗 诇讬' 讘谞驻讞讬'. 讜诇注讜诇诐 讗讬 诇讗讜 诪砖讜诐 砖讬谞讜讬 讗讬谉 诇讞诇拽 讘讬谉 诪讜拽爪讛 讜谞注讘讚 讜讘讬谉 谞专讘注 讜谞讜讙讞 讻讬讜谉 讚注讜讘专 讬专讱 讗诪讜:


讗讘诇 诇诪"讚 诇专讘讗 注讜讘专 诇讗讜 讬专讱 讗诪讜 诇讬讻讗 诇诪讬诪专 讻谞"诇 讚讛讟注诐 诪砖讜诐 砖讬谞讜讬 讚讝"讗 讚诇讛讱 诪"讚 诇讬讻讗 砖讬谞讜讬 讗诇讗 讚砖讗 讗讞讬讚 讘讗驻讬' 讜注"讻 爪专讬讱 诇讞诇拽 讘讬谉 拽讚讜砖转 讛讙讜祝 讞诇 注诇 讛注讜讘专 讘讻诇诇 讛讗诐 讜诇讗 诪讬诇转讗 讗讞专讬转讬:


讜讛谞讛 讬"诇 讛专诪讘"诐 驻"讙 诪讗讬' 诪讝讘讞 讛诇' 讬"讘 讗讞专 砖讻' 诇驻讬 讝讛 讛讗讬住讜专讬诐 诇讙讘讬 诪讝讘讞 讻讙讜谉 讘注诇 诪讜诐 讜诪讞讜住专 讗讘专讬诐 讻' 讜讻讜诇谉 讜诇讚讜转讬讛谉 诪讜转专讬诐 讞讜抓 诪讜诇讚 谞专讘注讜转 讜谞注讘讚讛 讜诪讜拽爪讛 讜砖讛诪讬转 讗讚诐 讜讻讜' 讘讚"讗 讻砖谞注讘讚讛 讘讛 注讘讬专讛 讗讜 砖讛诪讬转讛 诪注讜讘专转 砖讛专讬 讜诇讚 诪爪讜讬 注诪讛 讘注转 砖谞驻住诇讛 讜讛讜讛 讻讗讘专 诪讗讘专讬讛 讗讘诇 讗诐 谞转注讘专讛 讗讞专 砖谞注讘讚讛 讘讛 注讘讬专讛 讛专讬 讜诇讚讛 讻砖专 诇诪讝讘讞 讗驻讬' 谞专讘注讛 讻砖讛讜讗 诪讜拽讚砖转 讜讗讞"讻 谞转注讘专讛 讜讻讜' 讛诪砖转讞讜讛 诇拽诪讛 讞讟讬诐 诪讜转专讬诐 诇诪谞讞讜转 砖讛专讬 谞砖转谞讜 讜谞讚诪讜 诇讜诇讚讜转 砖诇 讗讬住讜专 诪讝讘讞 砖讛谉 诪讜转专讬诐 注讻"诇 诇注谞讬谞讬谞讜:


讛谞讛 诪诪"砖 讛讜讗讬诇 讜讛讬讗 讗讘专 诪讗讘专讬讛 讜砖讬谞讛 诇砖讜谉 专讘讗 讛讬讗 讜讜诇讚讛 谞专讘注讜 诪砖诪注 讚住"诇 讚诇讗 讻专"转 讗诇讗 诪讟注诐 注讜讘专 讬专讱 讗诪讜 谞讗住专讛. 讜讻"讻 诇讛讚讬讗 注讜讘专 讬专讱 讗诪讜 驻讬"讗 诪谞讝拽讬 诪诪讜谉 讛诇' 讬"讗 讜讻讬讜谉 讚讻讬讬诇 诪讜拽爪讛 讜谞注讘讚 注诐 谞专讘注 讜谞讜讙讞 砖"诪 诇讗讜 诪讟注诐 谞讬讞讗 诇讬' 讘谞驻讞讬' 讗诇讗 诪讟注诐 注讜讘专 讬专讱 讗诪讜 谞讗住专讜 讜讛讗 讚讻' 诇拽诪谉 拽诪转 讞讟讬诐 谞砖转谞讜 讻诪讜 讜诇讚讜转 拽讚砖讬诐 专"诇 讜诇讚 谞注讘讚 讜诪讜拽爪讛 砖谞转注讘专讜 讗讞"讻 砖诪讜转专讬诐 讻住转诐 诪转谞讬转讬谉 讜诇讚讜转讬讛诐 诪讜转专讬诐 讜讛转诐 诇讗讜 诪砖讜诐 讝讜讝"讙 讚拽讬讬"诇 讘注"讝 讝讜讝讝"讙 讗住讜专 讜注"讻 诪砖讜诐 砖讬谞讛 讛讜转专讜 讜诇讗 诪砖讜诐 讝讜讝"讙:


讜讛专砖讘"讗 讘诪砖诪专转 讛讘讬转 讛拽砖讛 讗砖讬讟转 专"转 砖讻' 讛专讗"讛 讘讘讚"讛 砖诐 讚讗注"讙 讚诇讗讜 讬专讱 讗诪讜 讛讜讗 诪"诪 讛讬讗 注爪诪讛 谞讛谞讛 讘专讘讬注讛. 讜讛拽砖讛 诪讛 讘讻讱 讛讗 诇讗 谞讛谞讛 讗诇讗 讚专讱 讗讘专讬诐 讜诇讗 讘诪拽讜诐 专讘讬注讛 讜讛讙注 注爪诪讱 讗诇讜 讛讬讜 诇驻谞讬讜 讘' 讙讜驻讬诐 讜专讘注 讗' 讜讘砖注转 专讘讬注讛 砖诇 讝讛 谞讛谞讛 讙诐 讚专讱 讗讬讘专讬诐 诪讘讛诪讛 讛砖谞讬' 讜讻讬 谞讗住专讛 讘砖讘讬诇 讝讛 讜讛"谞 讻讬讜谉 讚诇讗讜 讬专讱 讗诪讜 讜讻讙讜祝 讗讞专 谞讛讬 讚谞讛谞讛 诪专讘讬注转 讛讗诐 诪"诪 诪"讟 讬讗住专 讛专讬 谞讛谞讛 讘讚专讱 讗讘专讬诐. 讗诪谞诐 讛诪注讬讬谉 讛讬讟讘 讘砖讬讟转 专"转 讜讘专"谉 讜专讗"讛 讜专讗讘"讚 讘砖讬讟讛 诪拽讜讘爪转 讚讘讘"拽 讜转讜住' 住谞讛讚专讬谉 驻' 注"讘 讬讘讬谉 诇讗砖讬专讜 讚住"诇 谞讛讬 砖讛诐 砖谞讬 讙讜驻讬诐 诪"诪 讞讬讜转讜 转诇讜讬 讘讞讬讜转讛 砖诇 讗诐 讜讻诇 讗讘专讬讜 讻讞 讞讬讜转诐 讘讻讞 讞讬讜转 讗讘专讬诐 讜讘讝讛 注讚讬祝 诇讗讜 讬专讱 讗诪讜 诪讬专讱 讗诪讜 讚讗讬 注讜讘专 讬专讱 讗诪讜 讗讬谞讜 讗诇讗 讻专讙诇 诪专讙诇讬 讛讘讛诪讛 讗讘诇 诇诪"讚 诇讗讜 讬专讱 讗诪讜 讜讬砖 诇讜 诪爪讬讗讜转 讘驻"注 讗讱 讻诇 讞讬讜转讜 诪注讜专讘 讜诪诪讜讝讙 讘诪讝讙 讗讘专讬 讗诪讜 讜诪讬讜砖讘 拽' 转讜住' 讙讟讬谉 砖讛拽砖讜 谞讛讬 讛诪砖转讞专专 讞爪讬 注讘讚讜 拽谞讛 讗讘诇 讛诪砖转讞专专 讞讜抓 诪专讙诇讜 诇讗 拽谞讛 讜讛讻讗 砖砖讬讬专 讛砖驻讞讛 讜砖讞专专 专讙诇讛 讛讬讬谞讜 讛注讜讘专 讗讬讱 拽谞讛 注爪诪讜 讘谉 讞讜专讬谉 讜诇专"转 讗"砖 讚注讜讘专 诇讗讜 讬专讱 讗诪讜 讛讜讗 讜讬砖 诇讜 诪爪讬讗讜转 讘驻"注 讗讱 讻讞 讬讚讜 诪诪讜讝讙 讘讻讞 讬讚 讗诪讜 注"讻 讻砖谞讜转谉 讙讟 讘讬讚 讗诪讜 诪砖讞专专 讞爪讬讛 讜诪砖注讘讚 讞爪讬讛 诪诪砖 讻讬 讛讬讗 诪诪讜讝讙 讘讻诇 讛讗讘专讬诐 讜注"讻 讛专讜讘注 讛讘讛诪讛 讜讘转讜讱 讘讬转 专讞诪讛 诪诪讜讝讙 讘讬转 专讞诪讜 砖诇 注讜讘专 讜讛"诇 讻专讜讘注 砖谞讬讛诐 讜诇拽"诪 拽讜' 讛专砖讘"讗, 讜诇驻"讝 讛讗 讚驻住拽 讛专诪讘"诐 讜诪讘讬讗讜 讘砖"注 讗讛"注 住讬' 讝' 住讬"讞 讻讛谉 砖讘讗 注诇 讙专讜砖讛 诪注讜讘专转 讛讜诇讚 讻砖专 砖讛专讬 讘讗 诪讟驻讛 讻砖专讛 讜拽' 讛专讬 讛讬讗 讜讜诇讚讛 谞讘注诇讛 讜讚讜讞拽 诇讜诪专 砖讛讜诇讚 讛讬讗 讻驻讞讜转 诪讙' 砖谞讬诐 砖讗讬谞讜 专讗讜讬 诇讘讬讗讛 诪讬讛讜 诇诪讗谉 讚住"诇 注讜讘专 讬专讱 讗诪讜 讛讜讗 讗"砖 讚讗讬谞讜 讗诇讗 讬专讱 讗诪讜 讜诇讗 谞讘注诇 讗诇讗 讚专讱 讗讘专讬诐 讜讻谉 讗讞"讻 诇讻砖讬讜诇讚 讗讬谞谞讜 讗诇讗 讗讘专 诪讗诪讜, 讗讘诇 讛讘讗 注诇讬讜 讗讬谞讜 讗诇讗 讻讘讗 注诇 专讙诇 砖诇 讞诇诇讛 讜诪讛 讘讻讱 讗讘诇 诇专"转 讛"谞 讗驻砖专 讚讗住讜专 讚讛讜讛 诪诪砖 讗讘专 讻讗讘专 讜诪讻"砖 讘讗"讗 诪注讜讘专转 砖讝讬谞转讛 讚讗住讜专 讛讜诇讚 诇讻讛讜谞讛:


讜讛谞讛 讘驻"讝 诪讛' 注讘讚讬诐 讛' 讛' 讻' 讛专诪讘"诐 讛讻讜转讘 诇砖驻讞转讜 诪注讜讘专转 讛专讬 讗转 讘转 讞讜专讬谉 讜诇讚讱 注讘讚 讚讘专讬讜 拽讬讬诪讬谉 讗转 砖驻讞讛 讜诇讚讱 讘谉 讞讜专讬谉 诇讗 讗诪专 讜诇讗 讻诇讜诐 讚讛"诇 讻诪砖讞专专 讞爪讬讛 驻讬' 讜讗谞谉 拽讬讬"诇 讛诪砖讞专专 讞爪讬 注讘讚讜 诇讗 讬爪讗 讘"讞. 讜讛拽砖讛 专讗讘"讚 讗"讻 讘专讬砖讗 谞诪讬 讗诪讗讬 讚讘专讬讜 拽讬讬诪讬谉 讻讬讜谉 讚住"诇 诇专诪讘"诐 注讜讘专 讬专讱 讗诪讜 讜讛"诇 诪砖讞专专 讞爪讬讜 讗"讻 讘专讬砖讗 谞诪讬 诇讬讛讜讬 讻诪砖讞专专 讞爪讬 注讘讚讜 讜注讬讬谉 诇讞"诪 砖讛讗专讬讱. 讜诇驻注"讚 诇讬讬砖讘 讛讗 讚拽讬讬"诇 讛讱 讚讗讬谉 讬讻讜诇讬谉 诇砖讞专专 讞爪讬 注讘讚讜 讘砖讟专 讛讬讬谞讜 诪砖讜诐 讚讬诇驻讬谞谉 诇讛 诇讛 诪讗砖讛 诪讛 讗砖讛 讗讬谞讛 诪转讙专砖转 诇讞爪讗讬谉 讗祝 注讘讚 讗讬谞讜 诪砖转讞专专 诇讞爪讗讬谉 讜讛讛"谞 讗转 砖驻讞讛 讜诇讚讱 讘"讞 讝讛 诇讗 谞诪爪讗 讻诪讜转讜 讘讗砖讛 讜讻诇 讚诇讗 砖讬讬讱 讘讙讟 讗砖讛 诇讗 诪讛谞讬 讘砖驻讞讛. 讗讘诇 讗转 讘转 讞讜专讬谉 讜诇讚讱 注讘讚 砖诇讗 讬讛讬' 讛讜诇讚 讘讻诇诇 砖讞专专 讛讗诐 讝讛讜 讘讙讟 讚诪注讜诇诐 诇讗 注诇讛 注诇 讚注转 砖讛诪讙专砖 讗砖转讜 诪注讜讘专转 砖转讜驻住诇 讛讜诇讚 诇讻讛讜谞讛 诪砖讜诐 讬专讱 讗诪讜 讜谞讙注讛 讛讙讬专讜砖讬谉 讘讜诇讚 讜讛讬讗 讜讗诪讛 谞转讙专砖讜 讝讛 诇讗 注诇讛 注诇 讚注转 讜讗"讻 讛"讛 讗转 讘"讞 讜诇讚讱 注讘讚 讛讜讛 讚讜诪讛 讚讗砖讛 讗讘诇 讘讛讬驻讜讱 讗转讛 砖驻讞讛 讜诇讚讱 讘"讞 讝讛 讗"讗 讘讗砖讛 注"讻 讙诐 讘砖驻讞讛 讗讬谞讜:


讜注讬讬谉 讞讜诇讬谉 注"讚 注"讗 讘注讬 专' 讛讜砖注讬' 讛讜砖讬讟 讬讚讜 诇诪注讬 讘讛诪讛 讜砖讞讟 讘讛 讘谉 讟' 讞讬 讗讬 讚' 住讬诪谞讬诐 讗讻砖专 讘讛 专讞诪谞讗 讜砖诐 注"讛 注"讗 驻砖讬讟讗 诇讬' 诇专讘讗 注讜讘专 砖谞诪爪讗 讘诪注讬 讟专驻讛 讚' 住讬诪谞讬诐 讗讻砖专 讘讬' 专讞诪谞讗. 讜谞专讗讛 讗驻讬' 诇专讘讗 诇讗 谞驻砖讟讛 讗讘注讬' 诇专' 讛讜砖注讬' 诇专"转 讚讘砖诇诪讗 讟专驻讛 砖谞砖讞讟讛 讜驻住拽讛 讞讬讜转讗 讚讗诐 诪注转讛 讬砖 讞讬讜转 诇住讬诪谞讬 讜诇讚 讜讻讬讜谉 讚讚' 住讬诪谞讬诐 讗讻砖专 专讞诪谞讗 砖讜讞讟 讛讜诇讚 讜砖驻讬专 讚诪讬 讗讘诇 专' 讛讜砖注讬' 诪住讜驻拽 讘讛讜砖讬讟 讬讚讜 诇诪注讬 讘讛诪讛 讞讬 讜注讚讬讬谉 讞讬讜转讜 砖诇 注讜讘专 讜住讬诪谞讬讜 诪诪讜讝讙讬诐 讘住讬诪谞讬 讛讗诐 讗"讻 讬"诇 讻诇 讝诪谉 砖诇讗 谞讞转讻讜 住讬诪谞讬 讛讗诐 诇讗 讬讜注讬诇 讞转讬讻转 住讬' 讛注讜讘专 讜讗注"讙 讚拽讬讬"诇 讻专讘讗 讗驻砖专 讚讗讬转讬' 讚专' 讛讜砖注讬' 讜诪讬讜砖讘 拽' 转讜住' 讘诪住' 讘讬爪讛 讙讘讬 注讙诇 砖谞讜诇讚 诪谉 讛讟专驻讛 讘讬"讟 注"砖 讜拽"诇:


讜讛谞讛 诪讙"讗 住讬' 砖诪"讙 讛拽砖讛 注诇 讛专讜拽讞 讚讗讜住专 讗砖转 讻讛谉 诪注讜讘专转 诇讻谞讜住 诇讗讜讛诇 讛诪转 讜讛拽砖讛 诪讙"讗 讛讗 讛"诇 讟讛专讛 讘诇讬注讛 讜讗讬谞讜 诪拽讘诇 讟讜诪讗讛 讻讚诪讜讻讞 讘讗讛诇讜转 注"砖 讜诇讻讗讜专讛 诇拽"诪 讻讬讜谉 讚注讜讘专 讬专讱 讗诪讜 讛讜讗 讜讗讬谉 诇讜 诪爪讬讗讜转 讘驻"注 讛"诇 讻讞转讬讻讛 注讘讛 讜诇讗 讟讛专讛 讘诇讬注讛 讗讘诇 讘讗讛诇讜转 诪讬讬专讬 讘讬砖讘讛 注诇 讛诪砖讘专 讚谞注拽专 讛讜诇讚 讜讛"诇 讙讜祝 讘驻"注 讻诪讘讜讗专 住驻"拽 讚注讬专讜讻讬谉 砖驻讬专 讛"诇 讻讙讜祝 讘转讜讱 讙讜祝 讜讛"诇 讟讛专讛 讘诇讬注讛 讗诇讗 诇驻"讝 诪讜讻讞 讗注"讙 讚注讜讘专 讬专讱 讗诪讜 讜讛"诇 讻讞转讬讻讛 注讘讛 诪"诪 讗讬谞讬谞讜 讻谞拽讘讛 讗诇讗 讻讝讻专 讚讗诇"讛 讗讬谞讜 诪爪讜讜讛 注诇 讛讟讜诪讗讛 讟讜诪讗转 讻讛谞讬诐 讚讘谞讬 讗讛专谉 讜诇讗 讻讘谞讜转 讗讛专谉 诪"诪 讛"诇 讻讝讻专:


讗诇讗 诇驻"讝 转讬拽砖讬 讘讙讬讜专转 诪注讜讘专转 砖讟讘诇讛 讚诪讬讬转讬 讘讬讘诪讜转 讚注诇转讛 讟讘讬诇讛 诇讜诇讚 讜讛拽砖讛 诪讜专讬 讘讛驻诇讗讛 讻转讜讘讜转 讬"讗 讛讗 诇讗 诪诇 讜转讬' 讚讛"诇 讻讙专 砖谞讞转讻讛 注专诇转讜. 讜诇讛谞"诇 诇讬转讗 砖讗讬谞讜 讻谞拽讘讛 讗诇讗 讻讝讻专 讜诪讻"砖 讗讬 注讜讘专 诇讗讜 讬专讱 讗诪讜 讬砖 诇讜 诪爪讬讗讜转 讘驻"注 讜讚砖讗 讗讞讬讚 讘讗驻讬'. 讜诇驻注"讚 讚拽讬"诇 专"驻 讛注专诇 注专诇转 砖诇讗 讘讝诪谞讜 讗讬谞讜 诪注讻讘 诇注谞讬谉 驻住讞讬诐. 讜谞"诇 诇注谞讬谉 讙讬专讜转 讗诐 讗诪讜 讛讘讬讗转讛 注诇 讻转讬驻讛 讗驻讬' 讘谉 讬讜诐 讗' 诇讗 讛讜讛 注专诇转 砖诇讗 讘讝诪谞讜 讚讻诇 砖讗讬谉 讗诪讜 讟诪讗讛 诇讬讚讛 谞讬诪讜诇 诇讬讜诐 讗' 讗讘诇 讝讜 砖诪讙讬讬专转 注诐 注讜讘专 讜诇讻砖转诇讚 转讛讬讜 讟诪讗讛 诇讬讚讛 讛专讬 讝诪谉 诪讬诇转讜 诇砖诪谞讛 讜注转讛 讛"诇 注专诇转 砖诇讗 讘讝诪谞讜 讜讗讬谞讜 诪注讻讘 讻谞诇注"讚:


注讬讬谉 讘讘"拽 注"讞 注"讘 讘注讬 专' 讬专诪讬' 拽讟注 讜讻讜' 讞讜抓 诪注讜讘专讛 注"砖. 讜注讬讬谉 专诪讘"诐 驻"讘 诪讙谞讬讘讛 讛诇' 讬"讗 诇讗 诪讬讬转讬 讛讱 讚讞讜抓 诪注讜讘专讛 讜讛讬讬谞讜 诪砖讜诐 讚住"诇 注讜讘专 讬专讱 讗诪讜 讜诇讬讻讗 诇诪讘注讬' 诪讬讚讬. 讗诪谞诐 爪"注 讘驻专拽 讙' 诪讟讜诪讗转 诪转 讛诇' 讛' 驻住拽 拽讘专讜 讗砖讛 诪注讜讘专转 讜注讜讘专讛 注诪讛 讗讬谉 诇讛诐 专拽讘 讜讛讬讬谞讜 诪砖讜诐 讚驻专砖讬' 诪讬谞讬' 讻诪"砖 讻"诪 砖诐 讜讛诐 讚讘专讬 专' 讬专诪讬' 讘谞讝讬专 讚祝 谞"讗 讜爪注"讙 讗专' 讬专诪讬' 讙讜驻讬' 诪"砖 讘讘"拽 讚讗讬 注讜讘专 讬专讱 讗诪讜 驻砖讬讟讗 诇讬' 讚诇讗 讗诪专讬谞谉 诪讚驻专讬砖 诪讬谞讛 讜讻讜' 讜讚讜拽讗 讗讬 注讜讘专 诇讗讜 讬专讱 讗诪讜 诪住讜驻拽 讘讛讗 讜讘谞讝讬专 驻砖讬讟讗 诇讬' 讘讗转"诇 讗驻讬' 讗讬 注讜讘专 讬专讱 讗诪讜 诪讬驻专砖 驻专讬砖 诪讬谞讛, 讜爪"诇 讻砖讛讗诐 讞讬 讜讛讜诇讚 讬讜谞拽 讞讬讜转讜 诪讗诐 讗讝 诇诪"讚 注讜讘专 讬专讱 讗诪讜 讗诇讬诐 诇讬' 讞讬讜转讬' 讜诇讗 讗诪专讬谞谉 注转讬讚 诇驻专讜砖讬 讜讛讜讬 砖讬讜专 讘诪讻讬专讛 诪砖讗"讻 讘谞讝讬专 砖讛讗诐 诪转讛 讜驻住拽讛 诇讞讬讜转讛 讚讜诇讚 诇讗 注讚讬祝 讜讗讚专讘讗 讙专讜注 注讜讘专 讬专讱 讗诪讜 讻砖诪转讛 诪注讜讘专 诇讗讜 讬专讱 讗诪讜 讻砖讛讬讗 讞讬讛 讜讬讜谞拽 讞讬讜转讛 诪诪谞讛:


讜注讬讬谉 讻转讜讘讜转 讬"讗 诪讛 砖讛拽砖讛 诪讜专讬 讘讛驻诇讗讛 砖诐 讗住"讚 讬砖 诪爪讬讗讜转 诇注讜讘专 诇拽谞讜转讜 讗诪讗讬 拽讬讬"诇 讛诪讝讻讛 诇注讜讘专 诇讗 拽谞讛 专拽 讚注转讜 砖诇 讗讚诐 拽专讜讘讛 讗爪诇 讘谞讜 讜诇驻注"讚 讛转诐 诇讝讻讜转 诇注讜讘专 讛诇讗 讗驻讬' 讬爪讗 诇讗讜讬专 讛注讜诇诐 讗讬谉 砖诇讬讞讜转 诇拽讟谉 讜专拽 讝讻讬' 诪讚专讘谞谉 讗讬转 诇讬' 讜讬"诇 诇注讜讘专 诇讗 转讬拽谞讜 讞讻诪讬诐 讗诇讗 诇讗讘讬讜 砖讚注转讜 拽专讜讘讛 讗爪诇 讘谞讜 诇讗 讗讚诐 讗讞专 讜讗驻讬' 讛驻讜住拽讬诐 讚住"诇 诪讚讗讜专讬讬转讗 讝讜讻讬谉 诇拽讟谉 诪谞砖讬讗讬 讞诇讜拽转 讗专抓 专驻"讘 讚拽讬讚讜砖讬谉 讜讛讜讜 讘讛讜 讻诪讛 讬讜谞拽讬 砖讚讬诐 诪"诪 讬"诇 讚注讜讘专 诇讗 讛讜讜 讘讛讜 讚讬讜爪讗讬 诪爪专讬诐 砖诪转讜 讘诪讚讘专 讘讟"讘 讘砖谞转 诪' 讗驻讬' 讛谞讬讞讜 诪注讜讘专转 诪"诪 讬诇讚讛 拽讜讚诐 讞讬诇讜拽 讛讗专抓 讜诇讗 诪爪讬谞讜 讗驻讟专讜驻住 诇注讜讘专 诪讚讗讜专讬讬转讗 讜讗"砖:


诪"砖 注讜讚 砖诐 诪讜专讬 讘讛驻诇讗讛 讘诪拽讚讬砖 注讜讘专 注"讻 拽讚讜砖 诪讬讚 讚讗诇转"讛 讗"讻 拽讚讜砖转讜 讜讘讻讜专转讜 讘讗讬' 讻讗' 讜讚讘专讬 讛专讘 讜讚讘专讬 讛转诇诪讜讚 讚讘专讬 诪讬 砖讜诪注讬' 讬"诇 讚讗讬谞讜 诪讜讻专讞 讚讬"诇 注转讛 讗讬谞讜 转讜驻住 拽讚讜砖讛 注讚 砖转砖讘 注诇 讛诪砖讘专 讜谞注拽专 诇爪讗转 讛"诇 转专讬 讙讜驻讗 讜讞诇 拽讚讜砖讛 拽讜讚诐 拽讚讜砖转 讘讻讜专 讚讘专讞诐 转诇讛 专讞诪谞讗:


讛注转拽 诪讞讬' 砖讘转 拽诇"讛 注"讘. 讻讬爪讚 诇拽讞 砖驻讞讛 诪注讜讘专转 讜讻讜' 驻讬专砖"讬 讛专讬 讝讛 诪拽谞转 讻住祝 讚讙讜祝 砖诇诐 讛讜讗 讘诪注讬 讗诪讜 讜拽谞讗讜 讜讻讜' 专爪讛 讘讗专讬讻讜转 讛诇讝讛 讚诇讗 谞讬诪讗 讚注讜讘专 讬专讱 讗诪讜 讜讛"诇 讛拽讜谞讛 讛讗诐 讻拽讜谞讛 讙讜祝 讗' 注讘讛 讜诪注讜讘讛 讜诇讗 讛讜讛 讛讜诇讚 拽谞讬谉 讻住驻讜 讗诇讗 讬诇讬讚 讘讬转讜 诇讻谉 讻' 专砖"讬 讚诇讗 讻谉 讛讜讗 讗诇讗 讛"诇 讙讜祝 砖诇诐 讘驻"注 讜讻讗诇讜 拽谞讛 讘' 讙讜驻讬诐 谞驻专讚讬诐 讜讝讛 诪讘讜讗专 讻谉 讘讬讘诪讜转 注"讞 注"讗 讜注"砖 讙诐 讙讘讬 讛驻专讬砖 讞讟讗转 诪注讜讘专转 讜讬诇讚讛 注"砖 讜转讘讬谉:


诪讬讛讜 诪讗谉 讚驻诇讬讙 讛转诐 爪"诇 讚诪讜拽讬 讛讻讗 讘诇讜拽讞 注讜讘专 讘驻"注 讜讗诐 讘驻"注 讻诪"砖 专诪讘"诐 讘讛诇' 诪讬诇讛 驻"讗 讛诇' 讚' 讜诇诪讗讬 讚拽讬讬"诇 讗讬谉 讗讚诐 诪拽谞讛 注讜讘专 爪"诇 讚拽谞讛 转讞诇讛 砖驻讞讛 诇注讜讘专讛 讜砖讜讘 拽谞讛 讛砖驻讞讛 讙"讻 注讬讬谉 专诪讘"诐 讛谞"诇 讜讛讗"砖 讚诇讗 诪砖讻讞转 诪拽谞转 讻住祝 诇讬讜诐 讗' 讗诇讗 讘砖驻讞讛 讜讜诇讚讛. 讗讘诇 诇讚专讱 讛专讗砖讜谉 诪砖讻讞转 诇讬' 谞讬诪讜诇 诇讞' 讘诇讜拽讞 砖驻讞讛 诪注讜讘专转 住转诐 讜讛讜讛 讛讜诇讚 诪拽谞转 讻住祝 讻驻讬专砖"讬 讜谞讬诪讜诇 诇讞' 砖讛专讬 讙诐 讛讗诐 拽谞讛 诪讬讚 讜讛"诇 讚讜诪讬讗 讚诇讻诐 讜谞讬诪讜诇 诇讬讜诐 讗' 讻砖拽谞讛 诇注讜讘专 讘驻"注 讜讗讞"讻 讛讗诐 讚讻讬讜谉 砖拽谞讛 讛注讜讘专 讘驻讬专讜砖 讘诇讬 讗诐 讛"诇 诪拽谞转 讻住祝 讙诪讜专 讜诪讛 砖拽谞讛 讛讗诐 讗讞"讻 讗讬谞讜 诪讜爪讬讗讜 诪讬讚讬 诪拽谞转 讻住祝 讛谞讬诪讜诇 诇讬讜诐 讗' 讜诪讚讚讞讬拽 讛砖"住 诇讜诪专 讜诇讚讛 注诪讛 砖"诪 讚拽讗讬 讛砖转讗 诇讛讱 砖讬讟讛 讚讗讬谉 拽谞讬谉 诇注讜讘专 讘驻"注 讗诇讗 注"讬 讛讗诐 讜注"讻 诇讜拽讞 砖驻讞讛 诪注讜讘专转 砖诇讜拽讞 讛注讜讘专 讘驻"注 砖驻讞讛 诇注讜讘专讛 讗讘诇 砖驻讞讛 诪注讜讘专转 住转诐 讗讬谉 讛注讜讘专 讻讙讜祝 砖诇诐 讘驻"注 讜讗"讻 诇讗 诪砖讻讞转 谞讬诪讜诇 诇讬讜诐 讗' 讗诇讗 讘讜诇讚讛 注诪讛 讗诇讗 诇驻"讝 讛讜诪"诇 诇专讘谞谉 讬诇讬讚 讘讬转 诇讬讜诐 讗' 砖诇拽讞 砖驻讞讛 诪注讜讘专转 住转诐 讜讬诇讚讛 讗爪诇讜 讜砖驻讞讛 专讬拽谞讬转 讜谞转注讘专讛 讜讬诇讚讛 讚讛讜讛 讛讜专转讜 讜诇讬讚转讜 讘讘讬转 讬砖专讗诇 谞讬诪讜诇 诇砖诪讜谞讛 讜爪"诇 讚讗"讗 诇讜诪专 讛讻讬 砖讬讛讬' 诇讜拽讞 讘驻"注 讜讗诐 讘驻"注 谞讬诪讜诇 诇砖诪讜谞讛 诪讟注诐 诪拽谞转 讻住祝 诇讞' 讜诇拽讞 砖驻讞讛 诪注讜讘专转 讜讬诇讚讛 讘讘讬转讜 谞讬诪讜诇 诇讬讜诐 讗' 诪讟注诐 讬诇讬讚 讘讬转 谞讬诪讜诇 诇讬讜诐 讗' 讗"讗 诇讜诪专 讻谉 讚讬爪讬讘讗 讘讗专注讗 讜讙讬讜专讗 讘砖诪讬 砖诪讬讗 讜讗诐 讗讜诇讬 讗驻砖专 诇讜诪专 讻谞"诇 爪"诇 讚讛讜诪"诇 讛讻讬 诇讛讱 诪"讚 讗诇讗 讚砖"住 诇讗 谞讞讬转 诇驻诇讜讙转讗 讜讛谞讬讞 讚讘专讬 专讘谞谉 讘讬诇讬讚 讘讬转 讘诇讬 驻讬专讜砖 讜诇诪"讚 讗讬谉 诇注讜讘专 拽谞讬谉 讘驻"注 讬"诇 讻谞"诇 讜诇诪"讚 讬砖 诇讜 拽谞讬谉 讘驻"注 爪"诇 讻讚诪驻专砖 专讘讗 讘砖"住 讜讗"讻 诇驻"讝 注"讻 专' 讞诪讗 讚讚讞讬拽 诇诪讜拽讬 拽专讗 讗讞专 诪"转 讜诇讗 诪讻讘专 拽讜讚诐 拽讜讚诐 诪"转 讜讻谞"诇 注"讻 住"诇 讚注讜讘专 讬砖 诇讜 拽谞讬谉 讘驻"注 讜诪讬讜砖讘 拽' 住' 诪讞谞讛 讗驻专讬诐 讚诪讬讬转讬 讘砖注专 讛诪诇讱 驻讬"讘 诪谞讚专讬诐 讛诇' 讬讜"讚 讚"讛 注讜讚 讛拽砖讛 讜讻讜' 注"砖 砖讛拽砖讛 诇驻住拽 讛专诪讘"诐 讜讟讞"诪 住讬' 专"讟 讚讗讬谉 诇拽谞讜转 注讜讘专 讗讗"讻 拽谞讛 砖驻讞讛 诇注讜讘专讛 讗"讻 诇专' 讞诪讗 讚诪讜拽讬 诇讬' 讘讝讛 砖驻讞讛 讜讝讛 注讜讘专讛 注"讻 讛砖驻讞讛 诇注讜讘专讛 讜讛讜"诇 诇诪讬诪专 讛谞讬讞讗 诇诪"讚 拽谞讬谉 驻讬专讜转 诇讗讜 讻拽谞讬谉 讙讜祝 讚诪讬. 讜诪讛 砖转讬' 砖注讛"诪 讘讝讛 讘' 转讬专讜爪讬诐 讞讚讗 讚诇诪讗 专' 讞诪讗 住"诇 讗讚诐 诪拽谞讛 讚砖诇讘"诇 讜注讜讚 讛讗 驻讬专砖"讬 讚讛诪"诇 砖讬诇讚讛 拽讜讚诐 砖讟讘诇讛 注"砖. 诇讗 谞讛讬专讗 诇讬 讚注讻"驻 讛讬讗 讙讜驻讗 拽砖讬' 讗讛砖"住 诪"讟 拽讗诪专 讝讛 砖驻讞讛 讜讝讛 注讜讘专讛 讜讬爪讟专讱 诇讜诪专 专"讞 讻专"诪 诇讜拽诪讗 拽讜讚诐 砖讟讘诇讛 讜讻讛诇讻转讗 讚讗讬谉 讗讚诐 诪拽谞讛 讚砖诇讘"诇 讜讙诐 讚讜讞拽 讙讚讜诇 讚专' 讗住讬 讚住"诇 讻专' 讞诪讗 讬住讘讜专 讻专"诪 讜注讬讬谉 讬讘诪讜转 爪"讙 讜诪讬讛讜 讛谞讛讜 讗诪讜专讗讬 讚驻诇讬讙讬 讘砖转讬 注专诇讜转 讞讚 诪讬谞讬讛讜 专' 讛讜谞讗 讚住"诇 讘注诇诪讗 讻专"诪 注"砖 讘讬讘诪讜转 诪"诪 诇注谞讬谉 拽' 诪讞谞讛 讗驻专讬诐 爪"诇 讻诪"砖 诇注讬诇 谞讛讬 讚诇讛诇讻转讗 住"诇 诇专诪讘"诐 讜讟讞"诪 讚讗讬谉 诇注讜讘专 拽谞讬谉 讘驻"注 诪"诪 诇专' 讞诪讗 注"讻 谞拽谞讛 讘诇讬 讛讗诐 讚讗诇"讛 诇讗 讛讜讛 爪专讬讱 诇讗讜拽诪讗 拽专讗 讘诇讗讞专 诪"转 讜诇讞诇拽 讘讬谉 诇驻谞讬 讟讘讬诇讛 讜讘讬谉 诇讗讞专 讟讘讬诇讛 讗诇讗 讛"诇 诇讞诇拽 讘讬谉 诇拽讞讛 诪注讜讘专转 讜讘讬谉 诇拽讞讛 专讬拽谞讬转 讚转专讜讜讬讬讛讜 讬诇讬讚 讘讬转 讛讜讛 讜诪拽谞转 讻住祝 讛讜讛 诇拽讞 注讜讘专 讘驻"注 讜砖驻讞讛 讘驻"注 谞讬诪讜诇 诇讞' 讜砖驻讞讛 讜诇讚讛 谞讬诪讜诇 诇讗' 讗注"讻 讚住"诇 诇专' 讞诪讗 讚讬砖 拽谞讬谉 诇注讜讘专 讘驻"注 讗讱 讻讘专 讻转讘转讬 砖讗"讗 诇讜诪专 讻谉 砖讬讛讬' 诇讜拽讞 砖驻讞讛 讜注讜讘专 讘驻"注 谞讬诪讜诇 诇讞' 讜诇讜拽讞 砖驻讞讛 诪注讜讘专转 住转诐 谞讬诪讜诇 诇讬讜诐 讗' 讗诇讗 讘诇讗"讛 诇拽"诪 拽' 诪讞谞讛 讗驻专讬诐 讗诇讗 诇讙讬' 专砖"讬 讗讘诇 转讜住' 讙讜专住讬诐 讻砖讗诇转讜转 讚专' 讗讞讗讬 讙讗讜谉 诇拽"诪 拽' 讛谞"诇:





爪诇"讞

讙诪专讗 讛谞讬 讘讬注讬 讚住驻拽 讟专驻讛 讻讜' 讛谞讛 诪讚谞拽讟 讗诪讬诪专 讛谞讬 讘讬注讬 讚讟专驻讛 讜诇讗 谞拽讟 讚讬谞讜 讘讜诇讚 讟专驻讛 砖讜诇讚 专讗砖讜谉 讗住讜专 诪讻讗谉 讜讗讬诇讱 讝讜讝"讙 讜诪讜转专 讜爪专讬讱 诇讜诪专 讗讜 讚住"诇 讘讜诇讚 讗驻讬诇讜 讜诇讚 讛专讗砖讜谉 诪讜转专 讚讘讬爪讛 诪讞砖讘 讙讜驻讛 讬讜转专 诪讜诇讚 讗讜 讚拽诪"诇 专讘讜转讗 讚诪讻讜"讗 讗驻讬诇讜 讘讬爪讛 诪讜转专 讚诇讗 转讬诪讗 讘讘讬爪讛 讗驻讬诇讜 诪讻讜"讗 讛讜讛 诇讬讛 讙讜驻讛 讜讗"讻 诇讻诇 讛谞讱 转专讬 住讘专讜转 注讻"驻 诪讜讻讞 讚讬砖 住讘专讗 讘讘讬爪讛 讬讜转专 诇讜诪专 讙讜驻讛. 讜讗"讻 讗讬 讗驻砖专 诇讜诪专 讚诇诇讬砖谞讗 讚专讘讬谞讗 讛讜讗 砖讛诪爪讬讗 住讘专讗 讝讜 讗讘诇 诇专讘 讗讞讗 讛讜讛 住"讚 砖讗讬谉 诇讞诇拽 讻诇诇 讘讬谉 讘讬爪讛 诇讜诇讚 讜诇驻讬 讝讛 讛讚专讗 拽讜砖讬讬转 讛转讜住' 讘讚"讛 讘诪讗讬 拽诪驻诇讙讬 诇讚讜讻转讗 讚诪讛 注谞讬谉 拽讜砖讬讗 讝讜 诇讗诪讬诪专 讜讗讬 讘诇讗讜 讗诪讬诪专 讛讜讛 谞讬讞讗 诇讬讛 讚驻诇讬讙讬 讘注讬"讗 讗"讻 讙诐 讛砖转讗 谞讬诪讗 讻谉 讜诪讛 砖讻转讘讜 讛转讜住' 讚讗"讻 拽诐 诇讬讛 讗诪讬诪专 讻讘"砖 讝讛 讗讬谞讜 砖讛专讬 讻讘专 诪讜讻讞 讙诐 诇诇讬砖谞讗 讚讗 讚讘讬爪讛 诪讞砖讘 讬讜转专 讙讜驻讛 诪讜诇讚:


讜谞诇注"讚 讚讛谞讛 讝讛 讘专讜专 讚讘讬爪讛 砖讻诪讜讛 谞诪讻专转 讘砖讜拽 讗讬谞讛 诪讞砖讘 讙讜驻讛 讗驻讬诇讜 讻诪讜 讜诇讚 讜讻诪讜 砖讻转讘讜 讛转讜住驻讜转 讘讚"讛 讜讛诇讻转讗 讘讛讜讻讞讛 讙诪讜专讛 砖讛专讬 驻专讛 砖讛讝讬拽讛 讙讜讘讛 讛讻诇 诪讜诇讚讛 讜转专谞讙讜诇转 砖讛讝讬拽讛 讗讬谞讜 讙讜讘讛 诪讘讬爪转讛. 讜诇驻讬 讝讛 讗诐 谞讬诪讗 讚驻诇讬讙讬 专"讗 讜专"讬 讘注讬"讗 讜专"讬 砖讛讜讗 诪转诇诪讬讚讬 讘"讛 诪转讬专 讗驻讬诇讜 诇讙讘讜讛 讜拽砖讛 讛专讬 讘"讛 诪讞诪讬专讬谉 讘讘讬爪转 谞讘讬诇讛 讗驻讬诇讜 讻诪讜讛 谞诪讻专转 讜讝讛 讜讚讗讬 诇讗 诪讞砖讘讬 讬专讱 讗诐 讻诪讜 讜诇讚 讜讘讬谉 砖转讗诪专 讟注诐 讛谞"诇 讜讘讬谉 砖转讗诪专 讟注诐 专"转 讗讻转讬 拽砖讛 砖讛专讬 讙诐 讟专驻讛 讗住讜专讛 诪讚讗讜专讬讬转讗 讜讗住讜专讛 讘驻"注. 讜爪专讬讱 注诇 讻专讞讱 诇讜诪专 讟注诐 砖诇讬砖讬 砖诇 转讜住' 讚讙讝专讬谞谉 讘讬爪转 谞讘讬诇讛 讗讟讜 讘讬爪转 讟专驻讛 讜讘讟专驻讛 讘砖注讛 砖诪注讜专讛 讘讙讬讚讬谉 讗住讜专 诪谉 讛转讜专讛. 讜诇驻讬 讝讛 讙"讻 讙讝专讬谞谉 砖"讘 讗讟讜 砖"拽 讻诪"砖 讛转讜住' 讜拽砖讬讗 诇讗诪讬诪专 砖讛转讬专 讜诪讜讻讞 讚诇讗 讙讝专讬谞谉 讜讗注驻"讻 讗住讜专讛 讘讬爪转 谞讘讬诇讛 讜拽"讜 讚讗住讜专 讜诇讚 诪砖讜诐 注讬"讗. 讜讗"讻 注"讻 讘谞讟专驻讛 讜讗讞"讻 注讬讘专讛 驻诇讬讙讬 讘讝讜讝"讙. 讜讗讜诇讬 讝讛 注爪诪讜 讻讬讜讜谞讜 讛转讜住' 讘诪"砖 讚讗"讻 拽诐 诇讬' 讗诪讬诪专 讻专"讗. 诪砖讜诐 讚讻专"讗 讗转讬 砖驻讬专 讚诇讚讬讚讬' 讜诇讚 讘讛诪讛 讗住讜专 讜讛讟注诐 讚注讬"讗 讜讗"讻 讙诐 讘讬爪转 谞讘讬诇讛 讛讟注诐 诪砖讜诐 注讬"讗 讗讘诇 诇讗 诪砖讜诐 讙讝讬专讛 讜诇讻谉 讙诐 砖"讘 诇讗 讙讝专讬谞谉 讗讟讜 砖"拽 诪砖讗"讻 诇专"讬 讚住讜讘专 注诇讬"讗 讜讗"讻 拽"讜 讚讘讬爪转 谞讘讬诇讛 砖讻诪讜讛 谞诪讻专转 讚诇讗 讗诪专讬谞谉 讙讜驻讛 讜讛讟注诐 诪砖讜诐 讙讝专讛 讻谞"诇:


讜诇驻讬 讝讛 诇诇讬砖谞讗 讘转专讗 讚讛讜讗 注讬拽专 讚讛专讬 拽讬讬"诇 讚讟专驻讛 讗讬谞讛 讬讜诇讚转 讗"讻 讗讬 讗驻砖专 诇驻专砖 讘讘讬爪转 谞讘讬诇讛 诇讗 讟注诪讜 砖诇 讛"讙 讜诇讗 讟注诪讜 砖诇 专"转 讻讬 讗诐 讛讟注诐 讛砖诇讬砖讬 诪砖讜诐 讚讙讝专讬谞谉 讜诇讛讗讬 诇讬砖谞讗 诇讗 拽砖讛 讻诇诇 拽讜砖讬讬转 讛转讜住' 讚讛专讬 诇讗 讙讝专讬谞谉 砖"讘 讜讻讜' 讗讟讜 砖"拽 讜诇讗 讗讟讜 住驻谞讗 诪讗专注讗 讚讛专讬 诇讛讗讬 诇讬砖谞讗 诇讬讻讗 砖讜诐 讘讬爪转 讟专驻讛 讛诪讜转专转 讚诇讗 诪砖讻讞转 专拽 砖"拽. 讜讗转诪讛讛 砖讬讛讬讛 驻讬专讜砖 讛"讙 讜驻讬专讜砖 专"转 讚诇讗 讻讛诇讻讛 讜讘砖诇诪讗 讘砖诪注转讬谉 讗讬讻讗 诇诪讬诪专 讚讘讗诪转 诇讗 讻转讘 专"转 讜讛"讙 转讬专讜抓 讝讛 专拽 诇诇讬砖谞讗 拽诪讗 讗讘诇 讘注讬专讜讘讬谉 (讚祝 住讘 注"讘) 诇讗 讛讘讬讗讜 讛转讜住' 专拽 转讬专讜抓 讛"讙 讜转讬专讜抓 专"转 讜诇讗 讛讘讬讗讜 讻诇诇 讛转讬专讜抓 讛砖诇讬砖讬 讜讛专讬 讻讗砖专 讛讜讻讞谞讜 诇讛诇讻转讗 讛转讬专讜抓 讛砖诇讬砖讬 注讬拽专 讗诪谞诐 讘诪住' 讘"拽 (讚祝 诪讝 注"讗) 讘讚"讛 诪"讟 讘讗诪转 讻转讘讜 讛转讜住' 专拽 讟注诐 讝讛 讚讘讬爪转 谞讘讬诇讛 讗住讜专讛 诪砖讜诐 讘讬爪转 讟专驻讛:


讜诪讛专砖"讗 驻讬专砖 讚讘专讬 讛转讜住驻讜转 讚讗讬 诇讗讜 讚讗诪讬诪专 讛讜讛 讗诪讬谞讗 讚驻诇讬讙讬 讘注讬"讗. 讜讛讱 讜砖讜讬谉 讘讘讬爪讛 诪讬讬专讬 讘砖"讘 讜讗住讜专 诪砖讜诐 讝讜讝"讙. 讜讛谞讛 讗诐 讝讛 讛讬讛 讚注转讜 讚专讘 讗砖讬 讗"讻 诪讗讬 诪拽砖讛 注诇 讗诪讬诪专 讜讗讟讜 诪讬 诇讬讻讗 住转诐 诪砖谞讛 讘注专诇讛 讚诪转讬专 讝讜讝"讙. 讜讛专"谉 讘讞讬讚讜砖讬讜 讛讬讛 拽砖讛 诇讬讛 讝讛 讜诇讻谉 驻讬专砖 讚讚注转 专讘 讗砖讬 讛讬讛 讚讗驻讬诇讜 诇诪"讚 讝讜讝"讙 诪讜转专 讘讬爪讛 讗住讜专讛 讚讻讙讜驻讛 讚诪讬. 讜讘讝讛 讗诪专转讬 讟注诪讬讛 讚专砖"讬 讚驻讬专砖 讚讛讱 讜砖讜讬谉 讛讬讬谞讜 专"讗 讜专"讬 讜诇讗 驻讬专砖 讚讛讬讬谞讜 讘"砖 讜讘"讛 砖讛讜讗 诪砖谞讛 讘注讬讚讬讜转 讜讗驻讬诇讜 讗诐 谞讬诪讗 讚专砖"讬 讚讬讬拽 诪讚诪住讬讬诐 讘住讜祝 讚讘专讬 专"讗 讜专"讬 讛讱 讜诪讜讚讬谉 诪讻诇诇 讚注诇讬讬讛讜 拽讗讬 讜讻诪讜 砖讻转讘 讛专"谉 讟注诪讬讛 讚专砖"讬 诪"诪 注诇 讛讙诪专讗 讙讜驻讛 谞砖讜讘 诇讛拽砖讜转 诇诪讛 讛谞讬讞 诪诇讛拽砖讜转 诪诪砖谞讛 诪驻讜专砖转 讘注讬讚讬讜转 讜驻专讬讱 诪讜砖讜讬谉 讚专"讗 讜专"讬 砖讗讬谞讛 诪砖谞讛. 讗讻谉 诇驻讬 讛谞"诇 谞讬讞讗 讚诪诪砖谞讛 讚注讬讚讬讜转 诇讗 讛讬讛 讬讻讜诇 诇讛拽砖讜转 讚讗讜诇讬 专' 讬讛讜讚讗 砖讛讜讗 诪专讗 讚讛讱 诪砖谞讛 砖诐 住"诇 讝讜讝"讙 讗住讜专 讜诇讻谉 讗住专 讘讬爪转 讟专驻讛 讜讗诪讬诪专 驻住拽 诇驻讬 讛讛诇讻讛 砖讝讜讝"讙 诪讜转专. 讜诇讜诪专 讚讟注诪讬讛 讚诪转谞讬转讬谉 讛讜讗 诪砖讜诐 讚讘讬爪讛 讻讙讜驻讛 讛讬讗 讙讜驻讛 诪谞"诇 诇驻专砖 讻谉 讜诇讛拽砖讜转. 讜诇讻谉 讛讘讬讗 诪讛讱 讚专"讗 讜专"讬 讜诪讚讛转讬专 专"讬 讜诇讚 讘讛诪讛 诪讻诇诇 讚住"诇 讝讜讝"讙 诪讜转专 讜讗驻"讛 讗住专 讘讘讬爪讛 砖"诪 讚讘讬爪讛 讻讙讜驻讜 讜讗驻讬诇讜 诇诪"讚 讝讜讝"讙 诪讜转专 讘讬爪讛 讗住讜专讛 讜讗讬谉 诇讜诪专 讗讻转讬 诪讗讬 拽讜砖讬讗 讚诇诪讗 驻诇讜讙转讬讬讛讜 讘讜诇讚 专讗砖讜谉 讜砖讜讬谉 讘讘讬爪讛 砖讗住讜专讛 讚讘讬爪讛 讻讙讜驻讜 讬讜转专 诪讜诇讚 讝讛 讗讬谞讜 砖讛讬讛 住讘讜专 诪讚讗诪专 砖讙讚诇讛 讘讗讬住讜专 砖"诪 讚诇讗 讗讬讬专讬 讘砖"拽 讚讗"讻 讙诪专讛 诪讘注讬讗 诇讬讛:


讜讛谞讛 诇诪讛专砖"讗 讘驻讬专讜砖讜 诇转讜住' 拽砖讛 讻讬讜谉 砖讙诐 诇讚注转讜 讚专讘 讗砖讬 注诇讛 砖讝讜讝"讙 讗讜住专 讗"讻 诪讛 讛拽砖讛 讘诪讗讬 拽诪讬驻诇讙讬 讜诇讬讻讗 诇诪讬诪专 砖讛讬讛 住讘讜专 砖讘讜讚讗讬 讝讜讝"讙 讗住讜专 讜诇讗 讛讬讛 讬讜讚注 讟注诪讬讛 讚专' 讬讛讜砖注 砖讛专讬 砖诪注 讘驻讬专讜砖 诪讗诪讬诪专 讚讝讜讝"讙 诪讜转专 讜注讜讚 诪砖谞讛 讘注专诇讛 诪讬 讗讬讻讗 诇诪讬诪专 讚诇讗 砖诪注 讜讗讬谉 诇讜诪专 讚讛讬讛 住讘讜专 砖讗讬谉 砖讜诐 住讘专讗 砖讬讛讬讛 驻诇讜讙转讗 讘讝讜讝"讙 讜讛讬讛 住讘讜专 讗讜 讚讻"注 砖讜讬诐 诇讗讬住讜专 讗讜 讚讻"注 砖讜讬诐 诇讛讬转专. 讜讗"讻 讘诇讗 讗诪讬诪专 讛讜讛 谞讬讞讗 诇讬讛 讚驻诇讜讙转讬讬讛讜 讘讜诇讚 专讗砖讜谉 讘注讬"讗 讜砖讜讬谉 讚讘"砖 讜讘"讛 讛讬讬谞讜 讘砖"讘 讜讝讜讝"讙 诇讻"注 讗住讜专 讗讘诇 诪讚讗住专 讗诪讬诪专 砖"拽 诪讻诇诇 讚驻诇讬讙讬 讘讜诇讚 砖谞讬 讗"讻 讘诪讛 驻诇讬讙讬 讜讛讬讛 讚讜讞拽 讘注讬谞讬讜 砖讬讛讬讛 驻诇讜讙转讗 讘讝讜讝"讙. 讚诇驻讬 讝讛 讛讚专讗 拽讜砖讬讗 专讗砖讜谞讛 砖讛拽砖讬转讬 诇注讬诇 诇驻讬专讜砖讜 砖诇 诪讛专砖"讗 诇讚讜讻转讗 砖讛拽砖讬转讬 讻讬讜谉 讚讚注转讜 砖诇 专讘 讗砖讬 讛讱 讜砖讜讬谉 讚讘"砖 讜讘"讛 诪砖讜诐 讝讜讝"讙 讘砖"讘 讗"讻 诪讗讬 诪拽砖讛 诇讗诪讬诪专 砖讛专讬 讬砖 诪砖谞讛 讘注专诇讛 讚诪转讬专 讝讜讝"讙. 讘砖诇诪讗 讘诇"讝 讛讬讬转讬 讗讜诪专 诇转专抓 砖讘讗诪转 拽讜砖讬讬转 专讘 讗砖讬 讛专讗砖讜谞讛 诇讗 讛讬转讛 诇住转讜专 讚讘专讬 讗诪讬诪专 诪讛 砖讛转讬专 砖"讘 讗诇讗 诇住转讜专 讚讘专讬 讗诪讬诪专 诪讛 砖讗住专 砖"拽 讜讻讱 讛讬讗 拽讜砖讬讬转讜 讜砖讜讬谉 讘"砖 讜讻讜' 讚讝讜讝"讙 讗住讜专 讜讗"讻 讗祝 砖讗诪讬诪专 讬讻讜诇 诇讜诪专 讗谞讗 讻诪砖谞讛 讚注专诇讛 住"诇 诪"诪 专"讗 讜专' 讬讛讜砖注 砖讛诪讛 转诇诪讬讚讬 讘"砖 讜讘"讛 讚专"讗 砖诪讜转讬 讜专"讬 诪转诇诪讬讚讬 讘"讛 讜讛诪讛 讜讚讗讬 诇讗 讬讞诇拽讜 注诇 讘"砖 讜讘"讛 讜讗"讻 驻诇讜讙转讬讬讛讜 讘讜讚讗讬 讘讜诇讚 专讗砖讜谉 讜砖专讬 专"讬 讜讗"讻 拽砖讬讗 诇讗诪讬诪专 讚讗住专 砖"拽 讜诇驻讬 讝讛 注讬拽专 拽讜砖讬讬转讜 诪讻讞 专"讗 讜专"讬 讜诇讗 诪讻讞 讜砖讜讬谉 注爪诪讜 讚讘"砖 讜讘"讛. 讜讛讬讬谞讜 谞诪讬 讛讱 拽讜砖讬讗 讘转专讗 注爪诪讛 砖讛拽砖讛 讘诪讗讬 拽诪讬驻诇讙讬 诇驻讬专讜砖 诪讛专砖"讗 讻驻讬 砖驻讬专砖转讬 砖诇讗 注诇讛 注诇 讚注转讜 砖讬讛讬讛 砖讜诐 驻诇讜讙转讗 讘讝讜讝"讙 讗"讻 诇讞谞诐 讛讘讬讗 讻诇诇 讛讱 讜砖讜讬谉 讜转讻祝 讛讬讛 诇讜 诇讛拽砖讜转 诪讚驻诇讬讙讬 专"讗 讜专"讬 讜讘讝讜讝"讙 讗讬谉 住讘专讗 砖讬讛讬讛 驻诇讜讙转讗 讜驻诇讬讙讬 讘讜诇讚 专讗砖讜谉 讗"讻 诇诪讛 讗住专 讗诪讬诪专 砖"拽:


讗诪谞诐 讗讬谉 讗谞讜 讗讞专讗讬谉 诇讚讘专讬 讛诪讛专砖"讗 讚讬砖 诇讜诪专 驻讬专讜砖 讗讞专 砖讬转驻专砖讜 讚讘专讬 讛讙诪专讗 讘住讬讙谞讜谉 讗讞讚 讘讬谉 诇专砖"讬 讜讘讬谉 诇转讜住驻讜转. 讜讛谞讛 讻讘专 讚拽讚拽转讬 讘转讞诇转 讚讘专讬 讚诇诪讛 谞拽讟 讗诪讬诪专 讘讬爪讛 讜诇讗 谞拽讟 讜诇讚 讘讛诪讛 讜讗讚拽讚拽 注讜讚 诪讛 讚住讬讬诐 讗诪讬诪专 诪讻讜"讗 讛讜讛 诇讬讛 讝讛 讜讝讛 讙讜专诐 讜诪讜转专. 讛谞讛 讗讜诪专讜 讛讜讛 诇讬讛 讝讜讝"讙 诪讬讜转专 讚讗讟讜 讬砖 砖讜诐 讛讜讛 讗诪讬谞讗 砖诇讗 讬讜讞砖讘 讝讛 讝讜讝"讙 讚讛讗 讜讚讗讬 讛转专谞讙讜诇转 讜讛转专谞讙讜诇 讙专诪讬 讜诇讗 讛讜讛 诇讬讛 诇诪讬诪专 专拽 诪讻讗谉 讜讗讬诇讱 讝讜讝"讙 讛讜讗 讜诪讜转专 讗讘诇 讗讜诪专讜 讛讜讛 诇讬讛 讝讜讝"讙 诪砖诪注 讚讛讬讗 讙讜驻讛 拽诪"诇 讚讝讛 诪讞砖讘 讝讜讝"讙 讜谞专讗讛 诪砖讜诐 讚讛砖"讱 讘住讬诪谉 驻"讝 住"拽 诇"讜 驻住拽 讚诇讗 诪拽专讬 讝讜讝"讙 讗诇讗 讗诐 讗讬谉 讘讗讬住讜专 诇讘讚讜 讻讚讬 诇讞诪抓 注"砖 讜讻谉 驻住拽 讛讟"讝 砖诐 讜讗谞讬 讗讜诪专 讚讗驻讬诇讜 诪讬 砖驻讜住拽 讻专' 砖诪注讜谉 讚住讜讘专 讚讘讝讛 诇讘讚讜 讻讚讬 诇讞诪抓 讜讘讝讛 诇讘讚讜 讻讚讬 诇讞诪抓 讙"讻 诪讜转专 讛讬讬谞讜 砖讙诐 讛讛讬转专 诇讘讚讜 讬讻讜诇. 讗讘诇 讛讬讻讗 砖讛讗讬住讜专 诇讘讚讜 讬讻讜诇 讜讛讛讬转专 诇讘讚讜 讗讬谞讜 讬讻讜诇 讘讜讚讗讬 诇讗 诪拽专讬 讝讜讝"讙 砖讛讛讬转专 讛讜讗 专拽 诪住讬讬注 讜讗讬谉 讘讜 诪诪砖 讜诇驻讬 讝讛 讬砖 住讘专讗 诇讜诪专 讘讘讛诪讛 讜讚讗讬 诪拽专讬 讝讛 讜讝"讙 砖讛谞拽讘讛 诇讘讚讛 讘诇讬 讛讝讻专 讗讬谞讛 讬讻讜诇讛 诇讛讜诇讬讚 讗讘诇 讘转专谞讙讜诇转 讛讬讗 诇讘讚讛 讬讻讜诇讛 诇讛讟讬诇 讘爪讬诐 讘诇讬 讝讻专 砖讛专讬 转讜讻诇 诇讛讬讜转 住驻谞讗 诪讗专注讗. 讜讛讝讻专 讘诇讬 讛谞拽讘讛 讗讬谞讜 讬讻讜诇 讜讗"讻 诇讗 诪拽专讬 讻诇诇 讝讜讝"讙 拽诪"诇 讗诪讬诪专 讚讛讜讛 诇讬讛 讝讜讝"讙 诇驻讬 砖爪专讬讻讬谉 讟驻讬 讛讘讬爪讬诐 讛讘讗讬诐 诪讝讻专. 讜讝讛 讛讬讛 拽讜砖讬讬转 专讘 讗砖讬 讜砖讜讬谉 讘讘讬爪讛 砖讗住讜专讛 讜诇讗 砖注诇讛 注诇 讚注转 专讘 讗砖讬 砖讬砖讜讜 诇讗住讜专 讝讜讝"讙 讗诇讗 讚砖讜讬诐 讘讘讬爪讛 讚诇讗 诪拽专讬 讝讜讝"讙 讚讛转专谞讙讜诇转 诇讘讚讛 讬讻讜诇讛 讜讛讝讻专 讗讬谞讜 讬讻讜诇:


讜诇驻讬 讝讛 讘讬谉 诇专砖"讬 讜讘讬谉 诇转讜住' 谞讬讞讗 讚讛讜讛 住讘专 讘诇讬 讗诪讬诪专 讚驻诇讜讙转讬讬讛讜 讘讜诇讚 专讗砖讜谉 砖注讬讘专讛 拽讜讚诐 砖谞讟专驻讛 讜驻诇讬讙讬 讘注讬"讗 讜讛讬讛 谞讬讞讗 诇讬讛 驻诇讜讙转讬讬讛讜 讜讘讜诇讚 砖谞讬 讛讜讛 住讘专 诇讻"注 诪讜转专 诪砖讜诐 讚讘讘讛诪讛 讜讚讗讬 讝讜讝"讙 讛讜讗 讜诇讗 讛讬讛 讬讜讚注 砖专"讗 讗讜住专 讝讜讝"讙 讻诇诇 讜砖讜讬谉 讘讘讬爪讛 讘砖"讘 砖讗住讜专讛 砖讙讚诇讛 讘讗讬住讜专 讜讞讚 讙讜专诐 诪拽专讬 砖讛转专谞讙讜诇转 注讬拽专 砖讛讬讗 讬讻讜诇讛 诇讘讚讛 讜诇驻讬讻讱 诇讗 讛讬讛 讬讻讜诇 诇讜诪专 讛讱 讜砖讜讬谉 注诇 讜诇讚 讙讜驻讛 讘讜诇讚 砖谞讬 砖讘讜诇讚 砖驻讬专 讛讜讛 讝讜讝"讙:


讜诪讛 诪讗讚 谞讬讞讗 讘讝讛 讚注转 专砖"讬 砖驻讬专砖 讜砖讜讬谉 讛讬讬谞讜 专"讗 讜专"讬 讜诇讗 谞讬讞讗 诇讬讛 讚讛讬讬谞讜 讘"砖 讜讘"讛 诪砖讜诐 讚讗"讻 拽砖讛 讛讬讗 讙讜驻讛 诪谞"诇 诇专讘 讗砖讬 砖讗讬谉 讛讟注诐 诪砖讜诐 讚住讘专讬 讝讜讝"讙 讗住讜专 讜诪谞"诇 诇讛拽砖讜转 注诇 讗诪讬诪专 讗讘诇 诪专"讗 讜专"讬 砖驻讬专 诪讜讻讞 诪讚诇讗 拽讗诪专 讛讱 讜砖讜讬谉 注诇 讜诇讚 注爪诪讜 讚讗讬讬专讬 讘讬讛 专"讗 讜专"讬 讜砖讘讬拽 讜诇讚 讜谞拽讟 讘讬爪讛 讗诇讗 讜讚讗讬 讚讘讜诇讚 讗讬谞诐 诪讜讚讬诐 诪砖讜诐 讚讛讜讛 讝讜讝"讙 讜讘讘讬爪讛 诪讜讚讜 诪砖讜诐 讚诇讗 讛讜讛 讝讜讝"讙. 讜讘讝讛 谞诇注"讚 讚专砖"讬 讜转讜住' 诇砖讟转讬讬讛讜 讚讛谞讛 专砖"讬 诪驻专砖 讚讘诪讗讬 拽诪讬驻诇讙讬 诇讗讜 拽讜砖讬讗 讘驻"注 讛讬讗 讗诇讗 注拽专讜 住讜讘专 诇讛拽砖讜转 讗"讛. 讜讛转讜住' 驻讬专砖讜 砖讛讬讗 拽讜砖讬讗 讘驻"注 讜讛讬讬谞讜 讚专砖"讬 诇砖讟转讜 讚讜砖讜讬诐 讛讬讬谞讜 专"讗 讜专"讬 讜讛讬讛 诪讜讻讞 讝讛 诇专砖"讬 诪讚谞拽讟 讘讙诪专讗 诇讬砖谞讗 讜砖讜讬诐 讜讗讬 注诇 诪砖谞讛 讚注讬讚讬讜转 讘讘"砖 讜讘"讛 讻讬讜谉 砖诐 讛诇砖讜谉 讜诪讜讚讬诐 讜讗"讻 拽砖讛 注诇 讛讙诪专讗 注爪诪讜 专讘 讗砖讬 诇诪讛 砖讘讬拽 诪转谞讬' 讚注讬讚讬讜转 讜诪拽砖讛 诪讘专讬讬转讗 砖诇讗 讬讚注谞讜 诪拽讜诪讛 讗诇讗 爪"诇 讻谞"诇 砖专讘 讗砖讬 诇讗 讛讬讛 讬讻讜诇 诇讛拽砖讜转 诪讘"砖 讜讘"讛 砖讬砖 诇讚讞讜转 砖讛讟注诐 诪砖讜诐 讝讜讝"讙 讗"讻 诪讜讻讞 砖讻讘专 注诇转讛 住讘专转 讗讬住讜专 讝讜讝"讙 注诇 讚注转 专讘 讗砖讬. 讜住讘专转 讛讛讬转专 砖诪注 诪讗诪讬诪专 讜讗"讻 讗讬讱 讬讜讻诇 诇讛拽砖讜转 讘诪讗讬 拽诪驻诇讙讬 讗驻讬诇讜 讗诐 诇讗 讬讚讜注 诇讬讛 讘专讬讬转讗 讚驻住讞讬诐 砖专"讗 讗讜住专 讝讜讝"讙 讜诇讻谉 驻讬专砖 专砖"讬 砖注讬拽专 讛讜讗 拽讜砖讬讬转 讗讬 讛讻讬 讜讚讜拽讗 注诇 讗诪讬诪专 诪砖讜诐 讚讘诇讗 讗诪讬诪专 讛讜讛 讗诪讬谞讗 讚驻诇讬讙讬 讘注讬"讗 讜专"讗 专拽 诇讙讘讜讛 讗讜住专 讜诪讜讚讬诐 讘讘讬爪讛 讛讬讬谞讜 砖"讘 讜讻谞"诇 讚诇讗 诪讞砖讘 讝讜讝"讙 讗讘诇 诪讚讗住专 讗诪讬诪专 砖"拽 讗"讻 注"讻 专"讗 讜专"讬 讘讜诇讚 砖谞讬 驻诇讬讙讬 讜讘讝讜讝"讙 讜讘讝讛 讗砖讻讞谉 讘驻住讞讬诐 讚讗讜住专 专"讗 讗祝 诇讛讚讬讜讟 砖驻讬专 诪拽砖讛 讜谞驻诇讙讬 诇讛讚讬讜讟 讜讛转讜住' 诇砖讟转讬讬讛讜 讚讘讗诪转 讜砖讜讬谉 讛讬讬谞讜 诪砖谞讛 讚注讚讬讜转 讜诇讗 注诇讛 注诇 讚注转 专讘 讗砖讬 讻诇诇 诇讗住讜专 讝讜讝"讙 讜诇讻谉 驻讬专砖讜 讚讘诪讗讬 拽诪驻诇讙讬 拽讜砖讬讗 讘驻"注 讛讬讗:


注讜讚 谞诇注"讚 讟注诐 专砖"讬 讚讛讱 讜砖讜讬谉 讛讬讬谞讜 专"讗 讜专"讬 诪砖讜诐 讚讛讗 讜讚讗讬 砖诇讗 讘讗 专讘 讗砖讬 诇讗住讜专 讝讜讝"讙. 讜讗讚专讘讗 讛诇讻转讗 砖讝讜讝"讙 诪讜转专 讜讻诪砖谞讛 讚注专诇讛 专拽 讻讜讜谞转 专讘 讗砖讬 谞讜讻诇 诇讜诪专 砖讛讬讛 住"诇 讚讝讛 诇讗 诪拽专讬 讝讜讝"讙 诪砖讜诐 讚讘讬爪讛 诪讞砖讘 讙讜驻讛 讚转专谞讙讜诇转. 讗讱 讚谞讜讻诇 诇讜诪专 讛讟注诐 诪砖讜诐 讚诇讗 诪拽专讬 讝讜讝"讙 诪砖讜诐 讚讗讬谉 讞讜砖砖讬谉 诇讝专注 讛讗讘 讜诇驻讬 讝讛 讛讬讛 诪拽讜诐 诇讜诪专 讚诇讬讻讗 拽讜砖讬讗 诇讗诪讬诪专 砖讛专讬 讘讝讛 讗讬 讞讜砖砖讬谉 诇讝专注 讛讗讘 讗讜 诇讗 讝讛 驻诇讜讙转讗 讚转谞讗讬 诇拽诪谉 (讚祝 注讟) 讜诇驻讬 讝讛 讬砖 诇讜诪专 讚诪转谞讬转讬谉 讘注讬讚讬讜转 专' 讬讛讜讚讛 讗诪专讛 讜讗讬讛讜 诇讟注诪讬讛 讗讝讬诇 讚住"诇 讗讬谉 讞讜砖砖讬谉 诇讝专注 讛讗讘 讗讜 注讻"驻 诪住驻拽讗 诇讬讛 讜诇讻讱 讗住专 讘讬爪转 讟专驻讛 砖讗讬谉 诇讛转讬专 诪砖讜诐 讝讜讝"讙 讚讗讜诇讬 讗讬谉 讞讜砖砖讬谉 诇讝专注 讛讗讘 讜讗诪讬诪专 讻砖诪讜讗诇 住"诇 讚驻住拽 诇拽诪谉 (讚祝 注讟) 讻讞谞讬谞讗 讚讞讜砖砖讬谉 诇讝专注 讛讗讘 讜诇讻讱 讛转讬专 砖"讘 诪讟注诐 讝讜讝"讙. 讜诇讻讱 讛拽砖讛 诪讜砖讜讬谉 讚专"讗 讜专"讬 讜专"讬 诪讚讛转讬专 讛讜诇讚 诪讻诇诇 讚住"诇 讚讞讜砖砖讬谉 诇讝专注 讛讗讘 讜讛讜讛 诇讬讛 讝讜讝"讙 讜讗驻"讛 讗住专 讛讘讬爪讛 诪讻诇诇 讚讘讬爪讛 诪讞砖讘 讙讜驻讬讛 讚转专谞讙讜诇转:


讜讻诇 讛谞讬 转讬专讜爪讬诐 砖讻转讘转讬 诇注讬诇 诇转专抓 讻讜讜谞转 专砖"讬 诪讛 砖讛讘讬讗讜 诪讜砖讜讬谉 讚专"讗 讜专"讬 谞讬讞讗 砖讬谞讜讬 讛讙专住讗 讘讙诪专讗 讘讬谉 诇讬砖谞讗 讚专讘 讗讞讗 讜讘讬谉 诇讬砖谞讗 讚专讘讬谞讗 讚诇讬砖谞讗 拽诪讗 讚专讘 讗讞讗 讛讙讬专住讗 讗讜转讬讘 专讘 讗砖讬 诇讗诪讬诪专 讜砖讜讬谉 讘讘讬爪转 讟专驻讛 讜讻讜' 讜讘诇讬砖谞讗 讘转专讗 讚专讘讬谞讗 讛讙讬专住讗 讜诪讜讚讬诐 讘讘讬爪转 讟专驻讛. 讜讛讬讬谞讜 诪砖讜诐 讚砖诐 讘诇讬砖谞讗 讘转专讗 注讬拽专 讛拽讜砖讬讗 注诇 诪讛 砖讗诪专 砖讟专驻讛 讗讬谞讛 讬讜诇讚转 讜诪拽砖讛 讚讗讬讻讗 讘讬爪讛 砖讙讚诇讛 讘讗讬住讜专 讜讛讬讬谞讜 砖"讘 诪讚诇讗 讗诪专 砖讙诪专讛 讜讗"讻 讬讻讜诇 诇讛拽砖讜转 诪诪转谞讬' 讚注讚讬讜转 砖讛专讬 讬讛讬讛 讟注诐 讛讗讬住讜专 诪讗讬讝讛 讟注诐 砖讬讛讬讛 注讻"驻 讻讘专 诪讜讻讞 讚讟专驻讛 诪讟诇转 讘讬爪讬诐 讜诇讻讱 讘讗诪转 诪拽砖讛 诪诪转谞讬' 讚注讚讬讜转 讜砖诐 讘讗诪转 讛讙讬专住讗 讜诪讜讚讬诐 讘讘讬爪转 讟专驻讛. 讜讘诪"砖 谞讬讞讗 诇砖讬讟转 专砖"讬 讚诇砖讬讟转 诪讛专砖"讗 讘讚讘专讬 专砖"讬 砖讻转讘 讚诇讗诪讬诪专 诇讬讻讗 诇诪讬诪专 讚讘讬爪讛 诪讞砖讘 讙讜驻讛 讬讜转专 诪讜诇讚 讚讗"讻 砖"讘 谞诪讬 诇讬转住专 讗"讻 诪讗讬 诪拽砖讛 讛讙诪专讗 讜诇讜拽讬 讘砖"拽 讚讗讬讱 讗驻砖专 诇讗讜拽诪讬 讘砖"拽 讗"讻 讗讚诪驻诇讬讙 讘讬谉 讜诇讚 诇讘讬爪讛 谞驻诇讬讙 讘讜诇讚 讙讜驻讛 讚诪讜讚讬诐 讘注讬讘专讛 讜诇讘住讜祝 谞讟专驻讛 砖讗住讜专讛 讚注讬"讗 讚讗讬谉 诇讜诪专 讚讘讬爪讛 诪讞砖讘 讙讜驻讛 讬讜转专 诪讜诇讚 讚讗"讻 砖"讘 谞诪讬 诇讬转住专 讜诇驻讬 诪"砖 讛讻诇 谞讬讞讗 讚诇讚讬讚讬 砖驻讬专 谞讜讻诇 诇讜诪专 讙诐 讘砖"拽 讘讬爪讛 讗住讜专讛 讬讜转专 诪讜诇讚 讜讗注驻"讻 砖"讘 诪讜转专 讜讻诇 讚讘专讬 讛讙诪' 诪转驻专砖讬谉 讬驻讛 讻谞"诇:


讗诇讗 讚拽砖讬讗 诪转讞诇讛 诪讗讬谉 住讘专 讚讗讜转讘讬讛 诪讛讱 讜砖讜讜讬谉 讜诇讘住讜祝 诪讗讬 拽住讘专 讚诪拽砖讛 讚诇砖谞讬 讘砖"拽 讜讗驻讬诇讜 讗诐 谞讬诪讗 讚讛讱 拽讜砖讬讗 讜诇砖谞讬 讘砖"拽 诇讗讜 专讘 讗砖讬 拽讗诪专 诇讛 讗诇讗 住转诐 讙诪专讗 讗讻转讬 拽砖讛 诪讗讬 讚讜讞拽 讚讙诪专讗 诇讛拽砖讜转 注诇 讛诪转专抓 讚讻讬讜谉 砖讻讘专 诪砖谞讬 砖驻讬专 讘住驻谞讗 诪讛 讘爪注 讗诐 讬转专抓 讘砖"拽 讬讜转专 讛讜讛 诇讬讛 诇讛拽砖讜转 注诇 专讘 讗砖讬 讙讜驻讛 讜讚拽讗专讬 诇讛 诪讗讬 拽专讬 诇讛 讜讚诇诪讗 讘砖"拽:


讜谞专讗讛 讗讚专讘讗 讻住讘专转 诪讛专"砖 讜专讘 讗砖讬 讛讬讛 住讘专 讚诇讬讻讗 诇讗讜拽诪讬 讘砖"拽 讚讗"讻 讗讚诪驻诇讬讙 讘讬谉 讜诇讚 诇讘讬爪讛 谞驻诇讬讙 讘讜诇讚 讙讜驻讛 诇讗住讜专 注讬讘专讛 讜讘住讜祝 谞讟专驻讛 讚讛讬讬谞讜 砖"拽 诪讟注诐 注讬"讗 讜诇讞诇拽 讘讬谉 讜诇讚 诇讘讬爪讛 讗讻转讬 诇讗 专爪讛 砖讗"讻 砖"讘 谞诪讬 讻讚诪砖谞讬 诇讬讛 讘住驻谞讗 诪讗专注讗 拽砖讛 讗"讻 诪讗讬 拽诪"诇 驻砖讬讟讗 讚讘讞讚 讙讜专诐 讜讻诇 讙讬讚讜诇讜 讘讗讬住讜专 砖讗住讜专 讻诪讜 讘讬爪转 注讜祝 讟诪讗 讜爪专讬讱 诇讜诪专 讚讘讝讛 拽诪"诇 讚驻诇讜讙转讬讬讛讜 诇讗讜 诇讙讘讜讛 诇讞讜讚 讗诇讗 讗祝 诇讛讚讬讜讟 驻诇讬讙讬 讚讛专讬 讘讬爪讛 诪讬讬专讬 诇讛讚讬讜讟 砖讗讬谉 诇讱 讘讬爪讛 拽专讘 诇讙讘讜讛 讜讗讬谉 诇讜诪专 讚诪讬讬专讬 讘讗驻专讜讞 讛讘讗 诪诪谞讛 砖讝讛 讘讗诪转 诪讜转专 诇诪住拽谞讗 讚转诪讜专讛 (讚祝 诇讗 注"讗) 讜注讜讚 讘住驻谞讗 诇讬讻讗 讘讬爪讛. 讜诇驻讬 讝讛 诪拽砖讛 砖驻讬专 讜谞讜拽讬 讘砖"拽 讜讛讗 讚谞拽讟 讘讬爪讛 讜诇讗 谞拽讟 讜诇讚 讛讬讬谞讜 诇讛讜专讜转 讚诪讬讬专讬 讗祝 诇讛讚讬讜讟:


讜讘讝讛 诪拽讜砖专 拽讜砖讬讬转 讗讬 讛讻讬 诪砖讜诐 讻讬讜谉 讚讛讱 讜砖讜讬谉 讗讬谉 讘讜 砖讜诐 专讘讜转讗 专拽 诇讛讜专讜转 讚驻诇讬讙讬 讗祝 诇讛讚讬讜讟 讗"讻 谞驻诇讬讙讬 讘讗诪转 诇讛讚讬讜讟 讜讗讬谉 诇讛拽砖讜转 讗"讻 诪讗讬 诪拽砖讛 讜诇驻诇讜讙讬 诇讛讚讬讜讟 诇讛讜讚讬注讱 讻讞讜 讚专"讗 砖讛专讬 讻讞讜 讚专"讗 讬讚注讬谞谉 诪讻讞 讜砖讜讬谉 讚诪讬讬专讬 讙诐 诇讛讚讬讜讟 讜诇讻讱 转谞讬 驻诇讜讙转讬讬讛讜 诇讙讘讜讛 诇讛讜讚讬注讱 讙诐 讻讞讜 讚专' 讬讛讜砖注 讬砖 诇讜诪专 讚专砖"讬 诇砖讬讟转讜 讚讙专住 讚转谞谉 讜讛讬讬谞讜 诪砖谞讛 讚转诪讜专讛 讜讛讱 讜砖讜讬谉 讛讜讗 讘专讬讬转讗 诇专砖"讬 讜讛诪砖谞讛 诇讗 转住诪讜讱 注诇 讛讘专讬讬转讗 讜讗"讻 谞转谞讬 讘诪砖谞讛 驻诇讜讙转讬讬讛讜 诇讛讚讬讜讟 诇讛讜讚讬注讱 讻讞讜 讚专"讗:


讜讛谞讛 诇讻讗讜专讛 讬砖 诇讛拽砖讜转 讘诪讛 讚诪砖谞讬 讙诪专讛 诪讘注讬讗 诇讬讛 讜诇讻讗讜专讛 转砖讜讘 讛拽讜砖讬讗 注诇 讛讘专讬讬转讗 注爪诪讛 诇诪讛 谞拽讟 讙讚诇讛 讚讛讬讬谞讜 住驻谞讗 诪讗专注讗 砖讗讬谉 讘讜 诪爪讚 注爪诐 讛讗讬住讜专 砖讜诐 讞讬讚讜砖 专拽 诇诇诪讜讚 讚诪讬讬专讬 诇讛讚讬讜讟 讬讜转专 讛讜讛 诇讬讛 诇诪讬诪专 砖讙诪专讛 讜讘砖"拽 讜砖诪注讬谞谉 诪讬谞讛 转专转讬 讞讬讚讜砖 讘讙讜祝 讛讗讬住讜专 讚注讬"讗 讜讞讬讚讜砖 讚诪讬讬专讬 讗祝 诇讛讚讬讜讟. 讗诪谞诐 讛谞讛 诪砖"拽 讚诪讬讬专讬 讗祝 诇讛讚讬讜讟 讛讬讬谞讜 诇诪住拽谞讗 讚转诪讜专讛 砖诪讘讬讗 讘专讬讬转讗 讚转谞讬讗 讘讛讚讬讗 砖专"讗 诪转讬专 讘讬爪转 讗驻专讜讞 讜诪讚讗诪专 诪讜讚讛 专"讗 诇讞讻诪讬诐 讜讛专讬 讞讻诪讬诐 诇讙讘讜讛 讗讬讬专讬 诪讻诇诇 讚诪转讬专 讗祝 诇讙讘讜讛 讗讘诇 讻诇 讝诪谉 砖诇讗 讬讚注讬谞谉 诪讘专讬讬转讗 讝讜 讗祝 讚讛讜讛 转谞讬 讜砖讜讬谉 讘讘讬爪讛 砖讗住讜专讛 砖讙诪专讛 讘讗讬住讜专 讗讻转讬 讛讜讛 讗诪讬谞讗 讚讛讬讬谞讜 诇讙讘讜讛 讜诪讗讬 讘讬爪讛 讛讬讬谞讜 讗驻专讜讞 讘讬爪讛 讗诇讗 讗讬 诪讬讬专讬 讘住驻谞讗 诪讗专注讗 砖讜讘 诇讬讻讗 诇讗讜拽诪讬 讘讗驻专讜讞 讘讬爪讛 砖讛专讬 讗讬 住驻谞讗 诪讗专注讗 讗讬谉 讗驻专讜讞 谞讜爪专 诪诪谞讛 讻诪"砖 讘专讬砖 诪住' 讘讬爪讛 讜讻诇 讝讛 诇诪住拽谞讗 讚诪讜讻讞 诪讘专讬讬转讗 注爪诪讛 讚诇讗 诪讬讬专讬 砖"拽 诪讚谞拽讟 讙讚诇讛 讜诇讗 谞拽讟 讙诪专讛 讗讘诇 拽讜讚诐 砖讝讻讬谞讜 诇讝讛 讗讻转讬 诇讗 砖诪注讬谞谉 诪讛讱 讜砖讜讬谉 讚诪讬讬专讬 诇讛讚讬讜讟 讚讚诇诪讗 诇讙讘讜讛 讜诇讗 诪讬讬专讬 讻诇诇 讘住驻谞讗 专拽 诪讬讬专讬 讘砖"拽 讜讛讗 讚谞拽讟 讘讬爪讛 讜诇讗 谞拽讟 讜诇讚 讗讚专讘讗 讛讬讗 讙讜驻讛 拽诪"诇 讚讗驻讬诇讜 讗驻专讜讞 讘讬爪讛 讙"讻 讗住讜专 讜诇讗 讗诪专讬谞谉 诪住专讞 讜讛讚专 讙讘讬诇 讜讗诐 讻谉 注诇 讻专讞讱 讛讱 讘专讬讬转讗 住诪讻讛 讗讘专讬讬转讗 砖谞讬讛 讚转谞讬 讘讛讚讬讗 砖讗驻专讜讞 诪讜转专 讗"讻 诇驻讬 讝讛 谞讜拽讬 讘讗诪转 讘砖"拽 讜讛讗 讚谞拽讟 讘讬爪讛 诇讜诪专 讚讗讬讬专讬 诇讛讚讬讜讟 讚诇讙讘讜讛 诇讬讻讗 诇诪讬诪专 砖讛专讬 砖谞讬谞讜 讘讘专讬讬转讗 讗讞专讬转讬 砖讗驻专讜讞 诪讜转专 诇讙诪专讬 讜诪砖谞讬 讗"讻 讙诪专讛 诪讘注讬讗 诇讬讛 讜讻讬讜谉 砖讝讛 诪讜讻讞 诪讛讱 讘专讬讬转讗 注爪诪讜 讚诇讗 诪讬讬专讬 讘砖"拽 讗"讻 诪诪讬诇讗 诪讬讬专讬 讘住驻谞讗 诪讗专注讗 讜转讜 诇讗 爪专讬讻讬谉 诇讜诪专 讚住诪讻讛 讘专讬讬转讗 讝讜 讗讘专讬讬转讗 讗讞专讬转讬 讜讗"讻 诇讻讱 诇讗 转谞讬 讘讗诪转 讙诪专讛 讚讗"讻 讛讜讛 诪讬讬专讬 讘砖"拽 讜讛讜讛 讗诪讬谞讗 讚讗讬讬专讬 诇讙讘讜讛 讜注诇 讝讛 拽砖讛 讗讻转讬 诇讗 讬讚注讬谞谉 讚诪讬讬专讬 诇讛讚讬讜讟 讚诇诪讗 诇讙讘讜讛 讜讘讗驻专讜讞 讘讬爪讛 讜诇讗 诪讬讬专讬 讘住驻谞讗 讻讬 讗诐 讘讝讜讝"讙 讜砖讜讬诐 转专讜讬讬讛讜 讚讝讜讝"讙 讗住讜专 诇讙讘讜讛 讜讛讗 讚谞拽讟 讘讬爪讛 讛讬讬谞讜 专讘讜转讗 砖讗驻讬诇讜 讗驻专讜讞 讗住讜专 讗诇讗 讜讚讗讬 讝讛 讗讬 讗驻砖专 讚讛专讬 讘讝讜讝"讙 驻诇讬讙讬 讜讗"讻 注诇 讻专讞讱 讘讝讜讝"讙 驻诇讬讙讬 讜诪拽砖讛 讜诇驻诇讜讙讬 诇讛讚讬讜讟 讜讝讛 讻讜讜谞转 专砖"讬 讘讚"讛 讗诇讗 讛讗 讚转谞谉 讜讻讜' 讻讬讜谉 讚讗诪专转 讛讗讬 讜诪讜讚讬诐 讜讻讜' 讘住驻谞讗 讚讞讚 讙讜专诐 讛讜讗 讜讛专讬 讝讛 讘讘讗 砖讗"爪 讚驻砖讬讟讗 砖讝讛 讗住讜专 讗诇讗 诇讛讜专讜转 讚诪讬讬专讬 诇讛讚讬讜讟 讜拽砖讛 讗讻转讬 讛讬讗 讙讜驻讛 注诇 诪讛 住诪讱 讛转谞讗 讚谞讜拽讬 讘住驻谞讗 讚诇诪讗 谞讜拽讬 讘谞讟注谞讛 诪转专谞讙讜诇 讜讘讝讜讝"讙 讜砖驻讬专 诪讬讬专讬 讘讗驻专讜讞 讗诇讗 注诇 讻专讞讱 讚讝讛 讗讬 讗驻砖专 讚讛专讬 讘讝讜讝"讙 驻诇讬讙讬 讜讗"讻 注诇 讻专讞讱 讘讝讜讝"讙 驻诇讬讙讬. 讜诇讗 讻诪讜 砖讛讘讬谉 诪讛专"砖 诪讚诪讜讚讛 讘讞讚 讙讜专诐 诪讻诇诇 砖讛驻诇讜讙转讗 讘讝讜讝"讙 砖讛讜讗 讛讛讬驻讱. 专拽 讻讜讜谞转 专砖"讬 讻谞"诇 讜讘讝讛 诪转讜专爪讬诐 讻诇 拽讜砖讬讜转 砖诇 诪讛专砖"讗 讜讚讜拽. 讜讛谞讛 驻讬专砖转讬 诇砖讟转 专砖"讬 拽讬砖讜专 讗讬 讛讻讬 砖讛讜讗 诪砖讜诐 讚讛讱 讜砖讜讬谉 诪讬讜转专 专拽 诇讛讜专讜转 讚驻诇讬讙讬 诇讛讚讬讜讟 讜讛拽砖讛 讜谞驻诇讬讙讜 诇讛讚讬讜讟 讜讻诇 讝讛 讘诇讬砖谞讗 拽诪讗 讗讘诇 讘诇讬砖谞讗 讚专讘讬谞讗 讚诪砖谞讬 转谞讬 讙诪专讛 讜诪讜拽讬 诇讛 讘砖"拽 砖讛讜讗 专讘讜转讗 讚讘讬爪讛 诪讞砖讘 讙讜驻讛 讬讜转专 诪讜诇讚 讗讬谉 拽讬砖讜专 诇讛讱 讗讬 讛讻讬. 讜谞诇注"讚 讜谞转专抓 讙"讻 讚讘专讬 专砖"讬 讘诪住' 转诪讜专讛 (讚祝 诇 注"讘) 讘诪砖谞讛 专' 讗诇讬注讝专 讗讜诪专 讜诇讚 讟专驻讛 诇讗 讬拽专讘 注诇 讙讘讬 讛诪讝讘讞 讜驻讬专砖"讬 讗讘诇 诇讛讚讬讜讟 诪讜转专 讚"讛 讚诇讗讜 诪讙讜驻讛 拽讗 专讘讬. 讜讚讘专讬 专砖"讬 转诪讜讛讬诐 砖讛专讬 讻讗谉 讘讞讜诇讬谉 诇讻讜诇讛讬 诇讬砖谞讗 诪讜讻讞 讚驻诇讬讙讬 谞诪讬 诇讛讚讬讜讟 讜谞拽讟 专拽 诪砖讜诐 专讘讜转讗 讚专' 讬讛讜砖注 诇讙讘讜讛 讜讛转讜住驻讜转 砖诐 讛专讙讬砖讜 讘讝讛 讜讻转讘讜 砖讚讘专讬 专砖"讬 诇讗 谞讛讬专讗 讜谞专讗讛 诪砖讜诐 讚砖诐 讘转诪讜专讛 讘诪砖谞讛 转谞谉 讻诇 讛讗住讜专讬谉 诇讙讘讬 诪讝讘讞 讜诇讚讜转讬讛谉 诪讜转专讬谉 专"讗 讗讜诪专 讜诇讚 讟专驻讛 诇讗 讬拽专讘 注"讙 诪讝讘讞 讜讘讙诪专讗 砖诐 讗诪专 专讘 讻诇 讛讗住讜专讬谉 诇讙讘讬 诪讝讘讞 讜诇讚讜转讬讛谉 诪讜转专讬谉 讜转谞讬 注诇讛 专"讗 讗讜住专 讗诪专 专讘 讛讜谞讗 讘"讞 讗诪专 专"谞 诪讞诇讜拽转 砖注讬讘专讜 讜诇讘住讜祝 谞专讘注讜 讚专"讗 住讘专 注讬"讗 讜专讘谞谉 住讘专讬 注诇讬"讗 讗讘诇 谞专讘注讜 讜诇讘住讜祝 注讬讘专讜 讚"讛 诪讜转专讬谉 专讘讗 讗诪专 诪讞诇讜拽转 砖谞专讘注讜 讜诇讘住讜祝 注讬讘专讜 讚专讗"住 讝讜讝"讙 讗住讜专 讜讻讜' 讗讘诇 注讬讘专讜 讜诇讘住讜祝 谞专讘注讜 讚"讛 讗住讜专讬谉 专讘讗 诇讟注诪讬讛 讜讻讜' 讛讬讗 讜讜诇讚讛 谞专讘注讜. 讜讛谞讛 讬砖 诇讚拽讚拽 讘诪砖谞讛 讻讬讜谉 讚讘讗诪转 转谞讬 注诇讛 讚讘讻诇 讛讗住讜专讬谉 专"讗 讗讜住专 讜诇讚讜转讬讛谉 讗"讻 诇诪讛 讗诪专 专"讗 讘诪砖谞讛 讜诇讚 讟专驻讛. 讙"讻 讛讜讛 诇讬讛 诇诪讬诪专 住转诪讗 专"讗 讗讜诪专 诇讗 讬拽专讘讜 注"讙 讛诪讝讘讞 讜讛讜讛 拽讗讬 讗讻诇 讛讗住讜专讬谉 诇讙讘讬 诪讝讘讞 讚谞拽讟 转"拽 讜讛谞讛 诇砖讬讟转 专"讛 讘"讞 谞讬讞讗 讘讬谉 讗诐 谞讬诪讗 讟专驻讛 讬讜诇讚转 讜讘讬谉 讗诐 谞讬诪讗 讟专驻讛 讗讬谞讛 讬讜诇讚转 讚讛转讜住' 讻转讘讜 讘讚"讛 讗讘诇 谞专讘注讜 讜诇讘住讜祝 注讬讘专讜 讚"讛 诪讜转专讬谉 讜拽砖讛 讚砖诪注讬谞谉 诇专"讗 讚讗讬转 诇讬讛 讘驻' 讻诇 砖注讛 讝讜讝"讙 讗住讜专 讜讬砖 诇讜诪专 讚讛转诐 诪讬讬专讬 讘讚讘专 砖讗住讜专 讗祝 诇讛讚讬讜讟 讜讛讻讗 诪讬讬专讬 讘讗讬住讜专 讙讘讜讛 诇讘讚. 讜诇驻讬 讝讛 诇专讘 讛讜谞讗 讘"讞 讗讬谉 讻诇 讜诇讚讜转 砖讜讬诐 诇专"讗 讘讜诇讚 谞专讘注转 讜谞讜讙讞转 砖讛讜讗 讗住讜专 专拽 诇讙讘讜讛 讗讬谞讜 讗讜住专 专"讗 专拽 讘注讬讘专讜 讜诇讘住讜祝 谞专讘注讜 讜讘讟专驻讛 砖讛讜讗 讗讬住讜专 讛砖讬讬讱 讗祝 诇讛讚讬讜讟 讜讗讜住专 专"讗 讙诐 讝讜讝"讙 讗讜住专 讗' 讘讬谉 注讬讘专讜 讜诇讘住讜祝 谞讟专驻讜 讜讘讬谉 谞讟专驻讜 讜诇讘住讜祝 注讬讘专讜. 讜讘谞专讘注转 讜砖讗专 讗讬住讜专讬 诪讝讘讞 讗讬谞讜 讗讜住专 讻讬 讗诐 讘注讬讘专讜 讜诇讘住讜祝 谞专讘注讜 讜讗"讻 诇讻讱 讗讞讝 专"讗 讘诪砖谞讛 讘诇砖讜谞讜 讟专驻讛 诇驻讬 砖讘讝讛 讚讘专 讘驻讛 诪诇讗 砖讘讻诇 讙讜讜谞讬 讗住讜专 诪砖讗"讻 砖讗专 讗讬住讜专讬诐 谞转谉 讚讘专讬讜 诇砖讬注讜专讬谉 诇讞诇拽 讘讬谉 注讬讘专讜 转讞诇讛 讗讜 诇讗 讜讝讛 讗诐 讟专驻讛 讬讜诇讚转. 讜讻谉 讗诐 讟专驻讛 讗讬谞讛 讬讜诇讚转 讙"讻 谞讬讞讗 讚诇讛讻讬 讗讞讝 专"讗 讜诇讚 讟专驻讛 诇讗 讬拽专讘 诇讜诪专 讚讻讜诇讛讬 讜诇讚讜转 讗讬住讜专讬 诪讝讘讞 讚讗讜住专 专"讗 讛讬讬谞讜 讚讜诪讬讗 讚讟专驻讛 讚讛专讬 讜诇讚 讟专驻讛 讜讚讗讬 讚诇讗 诪砖讻讞转 讻讬 讗诐 注讬讘专讜 讜诇讘住讜祝 谞讟专驻讜 砖讛专讬 讗讞专 砖谞讟专驻讛 砖讜讘 讗讬谞讛 讬讜诇讚转 讜讚讜诪讬讗 讚讛讻讬 讚讜拽讗 讛讜讗 讚讗住讬专讬 讜诇讚讜转 讗讬住讜专讬 诪讝讘讞 讚讛讬讬谞讜 注讬讘专讜 讜诇讘住讜祝 谞专讘注讜 讗讘诇 谞专讘注讜 讜诇讘住讜祝 注讬讘专讜 讙诐 专"讗 诪转讬专 讜讻诇 讝讛 诇砖讬讟转 专"讛 讘"讞 讗讘诇 诇砖讬讟转 专讘讗 讚专"讗 讗讜住专 讘讬谉 注讬讘专讜 讜诇讘住讜祝 谞专讘注讜 讜讘讬谉 谞专讘注讜 讜诇讘住讜祝 注讬讘专讜 讗"讻 拽砖讛 诇诪讛 谞拽讟 专"讗 讜诇讚 讟专驻讛 讚讜拽讗 讜爪专讬讱 诇讜诪专 诇专讘讜转讗 谞拽讟 讗驻讬诇讜 讜诇讚 讟专驻讛 砖讛讜讗 讗讬住讜专 讛砖讬讬讱 诇讛讚讬讜讟 讗驻"讛 诇讗 讬拽专讘 注"讙 诪讝讘讞 讗讘诇 诇讛讚讬讜讟 砖专讬 谞诪爪讗 诇专讘讗 注诇 讻专讞讱 诪讜讻讞 讚讚讜拽讗 诇讙讘讜讛 讗讜住专 专"讗 讗讘诇 诇讛讚讬讜讟 诪讜讚讛. 讜诇专讘 讛讜谞讗 讘"讞 诇讗 诪讘注讬讗 砖讗讬谞讜 诪讜讻讞 讚诪转讬专 诇讛讚讬讜讟 讗诇讗 讗讚专讘讗 诪讜讻讞 诇讛讬驻讱 讚专"讛 讘"讞 住讜讘专 砖讗祝 诇讛讚讬讜讟 讗讜住专 讚讛讗 专讘 讛讜谞讗 讗诪专 讗讘诇 谞专讘注讜 讜诇讘住讜祝 注讬讘专讜 讚"讛 诪讜转专 讜注诇 讝讛 拽砖讛 拽讜砖讬讬转 讛转讜住' 砖讛专讬 诪爪讬谞讜 讘驻住讞讬诐 讘讛讚讬讗 讚专"讗 住讘专 讝讜讝"讙 讗住讜专 讜爪专讬讱 诇讞诇拽 讘讬谉 讗讬住讜专 讛讗住讜专 讗祝 诇讛讚讬讜讟 讜讻诪"砖 讛转讜住驻讜转 讜诇讻讗讜专讛 讗讬谉 讝讛 讗诇讗 讚讘专讬 谞讘讬讗讜转 砖讛专讬 住转诐 讗诪专 讘驻住讞讬诐 讜讻谉 讛讬讛 专"讗 讗讜住专 讘讻诇 讗讬住讜专讬诐 砖讘转讜专讛 讜讗"讻 诪谞"诇 诇专讘 讛讜谞讗 诇讞讚砖 住讘专讗 讝讜 讜爪专讬讱 诇讜诪专 砖讛讜讻讬讞 讻谉 诪讚讘专讬 专"讗 注爪诪讜 诪讚谞拽讟 讟专驻讛 讻谞"诇 讜注诇 讝讛 拽砖讛 讚诇诪讗 诇讛讻讬 谞拽讟 讟专驻讛 诇讛砖诪讬注谞讜 砖讗驻讬诇讜 讟专驻讛 讚讜拽讗 诇诪讝讘讞 讛讜讗 讚诇讗 讬拽专讘 讛讗 诇讛讚讬讜讟 砖专讬 讜讻诪讜 砖讻转讘转讬 诇专讘讗 讗诇讗 讜讚讗讬 讚住讘专 专讘 讛讜谞讗 讚讘讟专驻讛 讘讗诪转 讗祝 诇讛讚讬讜讟 讗住讜专. 讜诇驻讬 讝讛 讬砖 诇讜诪专 讚讛住讜讙讬讗 砖讘讞讜诇讬谉 讗转讬 讻专讘 讛讜谞讗 讘专 讞讬谞谞讗. 讜专砖"讬 讘转诪讜专讛 谞拽讟 讘砖讬讟转 专讘讗 砖讛诇讻转讗 讻讜讜转讬讛 讜诇讚讬讚讬讛 讜讚讗讬 砖诪讜转专 诇讛讚讬讜讟 讗诇讗 讚讛讬讗 讙讜驻讛 拽砖讬讗 诪谞"诇 诇讛讙诪专讗 讘讞讜诇讬谉 诇讛拽砖讜转 讜讚诇诪讗 讗诪讬诪专 讻专讘讗 住"诇 讜讘讗诪转 讗讬谞讜 讗住讜专 专拽 诇讙讘讜讛 讜诇讻谉 谞专讗讛 诇转专抓 讘讗讜驻谉 讗讞专 诪转讬专讜抓 讛谞"诇 讜讗祝 诇专讘讗 诇讬讻讗 讛讜讻讞讛 讜讟专驻讛 讚谞拽讟 诇专讘讜转讗 讜讛讜讗 注"驻 诪讛 砖讻转讘讜 讛转讜住' 讻讗谉 讘讞讜诇讬谉 讘讚"讛 讜讛诇讻转讗 讘住讜祝 讛讚讘讜专 砖讗祝 砖诇砖讗专 讚讘专讬诐 注讜讘专 讬专讱 讗诪讜 诪"诪 诇讟专驻讛 诇讗 讛讜讛 讬专讱 讗诪讜 讚讛讜讗 转诇讜讬 讘讞讬讜转 讜讛专讬 讬砖 诇注讜讘专 讞讬讜转 讘驻谞讬 注爪诪讜. 讗"讻 讗诪专 专"讗 讗驻讬诇讜 讜诇讚 讟专驻讛 讗祝 砖诪讚讬谞讗 讘讬谉 砖讛讜讗 讞讬 讘驻谞讬 注爪诪讜 讗驻"讛 诇讗 讬拽专讘 讜拽"讜 诇砖讗专 讗讬住讜专讬诐 砖讗讬谞谉 转诇讜讬诐 讘讞讬讜转. 讜谞专讗讛 诇转专抓 讚讘专讬 专砖"讬 讜讛谞讛 诇注讬诇 讻转讘转讬 讚讘诇讬砖谞讗 讘转专讗 讚专讘讬谞讗 讛讙讬专住讗 讗讬转讘讬' 专讘 讗砖讬 讜诪讜讚讬诐 讘讘讬爪转 讟专驻讛 讜讛讬讬谞讜 诪砖讜诐 讚拽讗讬 讗诪转谞讬' 讚注讚讬讜转 讜砖诐 讛讙讬专住讗 讜诪讜讚讬诐. 讜注讻砖讬讜 讛讚专谞讗 讘讬 讚讙诐 讘诇砖讜谉 讝讛 注诇 专"讗 讜专"讬 拽讗讬 诇专砖"讬 讻诪讜 讘转讞诇转 砖诪注转讬谉 诪讚诇讗 讛讘讬讗 专砖"讬 讻诇诇 诪转谞讬转讬谉 讚注讚讬讜转 讘讻诇 住讜讙讬讗 讝讜 讗诇讗 讚讘诇砖讜谉 专讘讬谞讗 诇讗 住诇拽讗 砖诪注转讗 讻讬 讗诐 砖讛讙讬专住讗 讘讘专讬讬转讗 讜诪讜讚讬诐. 讜讛谞讛 讗谞讬 讗讜诪专 讘砖诇诪讗 讜砖讜讬诐 讛讜讗 诇砖讜谉 讛讙诪专讗 讚讘讝讛 谞讞诇拽讜 讜讘讝讛 砖谞讬讛诐 砖讜讬诐 讗讘诇 讜诪讜讚讬诐 诇讗 讗转讬 砖驻讬专 讚诪讗谉 诪讜讚讛 专' 讗诇讬注讝专 讗讬谞讜 诪讜讚讛 专"讬 讛讜讗 讚诪讜讚讛 诇专"讗 讜诪讜讚讛 讛讜讛 诇讬讛 诇诪讬诪专 讘砖诇诪讗 讘注讚讬讜转 讘驻诇讜讙转讗 讚讘"砖 讜讘"讛 讚专讘讬诐 谞讬谞讛讜 砖讬讬讱 注诇 讘"砖 诇讞讜讚 诇讜诪专 讜诪讜讚讬诐 诇砖讜谉 专讘讬诐 讚讘"砖 专讘讬诐 谞讬谞讛讜 讗讘诇 讻讗谉 注诇 专"讬 讜诪讜讚讛 讛讜讛 诇讬讛 诇诪讬诪专. 讜爪专讬讱 诇讜诪专 诪砖讜诐 讚讙诐 专"讗 诇讗 谞讞诇拽 讘讘讛诪讛 注诇 专"讬 专拽 讘注讬讘专讛 讜诇讘住讜祝 谞讟专驻讛 诪讟注诐 注讬"讗 讗讘诇 谞讟专驻讛 讜诇讘住讜祝 注讬讘专讛 诪讜讚讛 讚讝讜讝"讙 诪讜转专 讜讗祝 讚住讘专 专"讗 讘讛讚讬讗 讘驻住讞讬诐 讝讜讝"讙 讗住讜专 诪"诪 讻讗谉 讝专注 讛讝讻专 注讬拽专 讜诇讗 诪拽专讬 讝讜讝"讙 专拽 讛讝讻专 砖讛讜讗 诪讜转专 讛讜讗 讛注讬拽专 讜讻诪"砖 讛专"谉 讘讞讬讚讜砖讬讜 讜讗"讻 讘讘讛诪讛 砖谞讬讛诐 专"讗 讜专"讬 诪转讬专讬诐 砖"讘 讜诪讜讚讬诐 砖谞讬讛诐 讘讘讬爪讛 砖讗住讜专 讗驻讬诇讜 砖"讘 讚讘讘讬爪讛 讛谞拽讘讛 注讬拽专 讗讜 诪讟注诐 讻讙讜驻讛 讗讜 诪讟注诐 砖讘讝讛 讛谞拽讘讛 注讬拽专 砖讛讬讗 讬讻讜诇讛 诇讘讚讛 注"讬 住驻谞讗 诪讗专注讗 讜讛讝讻专 讗讬谞讜 讬讻讜诇 诇讘讚讜. 讜讛谞讛 讻诇 讝讛 诇驻讬 住讘专转 讛诪拽砖讛 讚讘讬爪转 讟专驻讛 讛讬讬谞讜 砖"讘 讗讘诇 诇驻讬 讛转专爪谉 讚诪讜拽讬 讘砖"拽 讜讘讬爪讛 讙讜驻讜 讬讜转专 诪讜诇讚 讗"讻 讛讚专讗 拽讜砖讬讗 诇讚讜讻转讗 讛专讬 专"讗 讗住专 讗驻讬诇讜 讘讜诇讚 讜讗"讻 诪讬 诪讜讚讛 专"讬 诪讜讚讛 诇专"讗 讗"讻 讜诪讜讚讛 诪讘注讬讗 诇讬讛 讜诪讗讬 讜诪讜讚讬诐 讜爪"诇 诪砖讜诐 讚讗祝 讚讗住专 专"讗 讘讜诇讚 讛讬讬谞讜 诇讙讘讜讛 砖讗诪专 诇讗 讬拽专讘 讗讘诇 诇讛讚讬讜讟 讗驻讬诇讜 专"讗 诪转讬专 谞诪爪讗 讚讘讘讛诪讛 诇讛讚讬讜讟 讘讬谉 专"讗 讜讘讬谉 专"讬 砖谞讬讛诐 诪转讬专讬诐 讜诪讜讚讬诐 砖谞讬讛诐 讚讘讘讬爪讛 讘砖"拽 讗住讜专 诇讛讚讬讜讟 讜讛谞讛 讘讬谉 诇讚注转 讛诪拽砖讛 讜讘讬谉 诇讚注转 讛诪转专抓 讗讻转讬 诇诪讛 谞拽讟 讜诪讜讚讬诐 谞转谞讬 讜诪讜讚讛 讜讗诐 专"讬 讗讜住专 拽"讜 砖专"讗 讗讜住专 讜爪专讬讱 诇讜诪专 砖注讬拽专 诪讛 讚转谞讬 讜诪讜讚讬诐 讛讜讗 诇讛讜专讜转 诇讚注转 讛诪拽砖讛 砖专"讗 讛转讬专 讘讛诪讛 谞讟专驻讛 讜诇讘住讜祝 注讬讘专讛 讜诇讚注转 讛转专爪谉 诇讛讜专讜转 砖专"讗 讛转讬专 讘讘讛诪讛 诇讛讚讬讜讟 讜诇讗 讗住专 专拽 诇讙讘讜讛 讜注诇 讝讛 讞讜讝专 诇讛拽砖讜转 讗讻转讬 谞讬转谞讬 讜诪讜讚讛 讜讗讬 诪砖讜诐 诇讛讜专讜转 讚专"讗 讙讜驻讬讛 诇讗 讗住专 讛讜诇讚 专拽 诇讙讘讜讛 讘诇讗"讛 讬讚注讬谞谉 讚讗讬 住"讚 砖讗讜住专 讗祝 诇讛讚讬讜讟 讗"讻 讗讚诪驻诇讙讬 诇讙讘讜讛 谞驻诇讬讙讬 诇讛讚讬讜讟 讜诪转专抓 讚讗讻转讬 讛讜讛 讟注讬谞谉 讚专"讗 讗讜住专 讙诐 诇讛讚讬讜讟 讜谞拽讟 诇讙讘讜讛 诇讛讜讚讬注讱 讻讞讗 讚专"讬 砖讛讜讗 讻讞讗 讚讛转讬专讗 诇讻讱 转谞讬 讜诪讜讚讬诐 诇讛讜专讜转 砖讙诐 注诇 专"讗 砖讬讬讱 诪讜讚讛 诇驻讬 砖讘讜诇讚 诇讗 讗住专 专拽 诇讙讘讜讛 讜诇讗 诇讛讚讬讜讟 讜谞诪爪讗 诇讗讜拽讬诪转讗 讚专讘讬谞讗 砖驻讬专 驻讬专砖 专砖"讬 讘转诪讜专讛 讚诇讛讚讬讜讟 砖专讬 讜讚讘专讬 专砖"讬 谞讻讜谞讬诐 诇讛诇讻转讗 砖讛讜讗 讻专讘讬谞讗 讜讘讝讛 诪拽讜砖专 诇砖讜谉 讗讬 讛讻讬 讚讛砖转讗 讚诪讜拽诪转 讘砖"拽 讗"讻 诇砖讜谉 讜诪讜讚讬诐 讛讜讗 专拽 诇讛讜专讜转 讚专"讗 讗讜住专 专拽 诇讙讘讜讛 讜注诇 讝讛 住讜讘讘 拽讜砖讬讜转 讗"讛 诇讜诪专 砖讝讛 讘诇讗"讛 诪讜讻讞 讻谞"诇:


讜注"驻 诪"砖 讬砖 诇讬讬砖讘 诪讛 砖讬砖 诇讚拽讚拽 诇砖讬讟转 诪讛专砖"诇 讛讜讘讗 讘砖"讱 住讬' 谞"讝 住"拽 诪"讛 讚讚讜拽讗 转诇讜讬 讘诇讬讚讛 讗讘诇 诇讗 讘注讬讘讜专 诇讞讜讚 讚讗驻砖专 诇讟专驻讛 砖转转注讘专 讗诇讗 砖诇讗 转讘讜讗 诇讬讚讬 诇讬讚讛 砖转诪讜转 讘讜 注"砖 讜诇驻讬 讝讛 讙诐 讘注讜祝 讗讬谉 讛讟注讬谞讛 专讗讬讛 讻讬 讗诐 讛讛讟诇讛 砖转讟讬诇 讘爪讬诐 讜讻谉 诪砖诪注 砖诐 讛诇砖讜谉 讘砖"注 讜讻谉 讘注讜祝 讜讻讜' 讜讗讞"讻 讞讝专讛 诇讛讟讬诇 讘讬爪讬诐 讜讻谉 讻转讘 讛驻专讬 转讜讗专 讘讛讚讬讗 讜讛讘讬讗 讙诐 诇砖讜谉 讛专诪讘"诐 砖讻转讘 砖转讟注讜谉 讜转诇讚 讜诇驻讬 讝讛 诪讗讬 诪拽砖讛 诇诇讬砖谞讗 讚专讘讬谞讗 讚诇诪讗 讘讬爪转 讟专驻讛 砖讗住讜专讛 诪讬讬专讬 砖砖讞讟讜讛 讜诪爪讗讜 讘讛 讛讘讬爪讛. 讗诪谞诐 诇驻讬 诪"砖 注讬拽专 讛拽讜砖讬讗 诪讚谞拽讟 讜诪讜讚讬诐 诪砖诪注 砖讙诐 专"讗 诪讜讚讛 讜诇讚注转 讛诪拽砖讛 讛讬讛 住讘讜专 讚驻诇讬讙讬 专拽 诇讙讘讜讛 讜诪讚谞拽讟 讜诪讜讚讬诐 讛讬讛 住讘讜专 砖讛讜讗 诇讛讜专讜转 讚讗驻讬诇讜 讘讘讛诪讛 诇讗 讗住专 专"讗 讘谞讟专驻讛 讜诇讘住讜祝 注讬讘专讛 讚讘讘讛诪讛 诇讗 讗住专 专拽 诇讙讘讜讛 讗"讻 注"讻 讘谞讟专驻讛 讜诇讘住讜祝 注讬讘专讛 讚诪转讬专 讛讬讬谞讜 讙"讻 诇讙讘讜讛 讜诇讙讘讜讛 诇讗 诪砖讻讞转 讘诪注讬 讗诪讜 砖讗讬谉 讟专驻讛 拽专讬讘讛 诇讙讘讜讛 讜讗诐 谞砖讞讟讛 讛讟专驻讛 讜谞诪爪讗 讘讛 讘谉 讟' 讚谞讬转专 讘砖讞讬讟转 注爪诪讜 诪"诪 诇讙讘讜讛 驻住讜诇 讚讛讜讬 讬转讜诐 讗诇讗 讘讬诇讚讛 诪讬讬专讬 讜诪讜讻讞 讚讟专驻讛 讬讜诇讚转. 讗诇讗 讚诇驻讬 讝讛 诇讗 讛讬讛 爪专讬讱 诇讚讞讜拽讬 讘砖"拽 讜诇讛讙讬讛 讘讘专讬讬转讗 转谞讬 砖讙诪专讛 讛讜讛 诇讛谞讬讞 讘砖"讘 讜专拽 诇讞讚砖 讚谞拽讟 讜诪讜讚讬诐 诪砖讜诐 讚讘讘讛诪讛 专"讗 诇讗 讗住专 专拽 诇讙讘讜讛 讜讘讘讬爪讛 讗讜住专 讗祝 诇讛讚讬讜讟 讜讻谞"诇:


讜诇讻谉 谞诇注"讚 诇转专抓 讘讗讜驻谉 讗讞专 讜讗讚专讘讗 讛讬讬谞讜 诇砖讬讟转 讛转讜住' 讚讛讱 讜诪讜讚讬诐 讛讬讬谞讜 讘"砖 讜讘"讛 讘注讬讚讬讜转 讜谞讚拽讚拽 诪转讞诇讛 诇砖讬讟转 讛专砖讘"讗 讘转砖讜讘讛 砖砖讗诇讜讛讜 注诇 讬转专转 讗讘专 砖砖讛转讛 讬"讘 讞讚砖 讜讛砖讬讘 诇讗 讗诪专讜 讬转专 讗讬谞讜 讞讬 讗诇讗 讻诇 讬转专 讻谞讟讜诇 讚诪讬 讜讻诇 砖讗诇讜 讛讬讛 谞讟讜诇 诇讗 讛讬讛 讞讬 注转讛 砖讛讜讗 讬转讬专 讗祝 讬专讘讛 讬诪讬诐 讻讞讜诇 讗住讜专 讛专讬 砖诇讛专砖讘"讗 讬转专转 讬讻讜诇 诇讞讬讜转 讜讗"讻 诪讬谞讛 讚讬讻讜诇 诇讬诇讚 讗"讻 诪讗讬 诪拽砖讛 诪讘讬爪转 讟专驻讛 讚诇诪讗 讛讬讬谞讜 讘讬转专转 讜讻谉 诪拽砖讬诐 讛注讜诇诐 诇砖讟转 诪讛专砖"诇 讚讟专驻讛 注"驻 专讜讘 讗讬谞讜 讞讬 讗讘诇 诪讬注讜讟 讟专驻讜转 讞讬讬诐 讜诇讛讻讬 诪讛谞讬 讘住驻拽 诪砖讜诐 讚讗诪专讬谞谉 诪住转诪讗 诪讛专讜讘 讛讜讗 讜讗"讻 讘讜讚讗讬 讟专驻讛 诪砖讻讞转 砖讞讬讛 讜讬讜诇讚转 讗"讻 讘讬爪转 讟专驻讛 诪讬讬专讬 讘讜讚讗讬 讟专驻讛:


讜谞专讗讛 讚讛专讬 讬砖 诇讚拽讚拽 注诇 讛诪砖谞讛 讚谞拽讟 砖讙讚诇讛 讘讗讬住讜专 讚讛讬讬谞讜 砖"讘 讛专讬 砖诐 讗讬讬专讬 诪转讞诇讛 诪讘讬爪转 谞讘讬诇讛 砖谞讞诇拽讜 讘讜 讘"砖 讜讘"讛 讜讘讬爪转 谞讘讬诇讛 诇讗 诪砖讻讞转 专拽 砖"拽 讜讚讜诪讬讗 讚讛讻讬 讛讜讛 诇讬讛 诇诪讬诪专 讜砖讜讬诐 讘讘讬爪转 讟专驻讛 砖讗住讜专讛 讜讗讬 讛讬讗 讙讜驻讛 拽诪"诇 讚讗驻讬诇讜 砖"讘 讗住讜专 讜讗讬谉 诪转讬专讬谉 讗讜转讛 诪砖讜诐 讝讜讝"讙 拽砖讛 讚讝讛 讙诐 讛砖转讗 讗讬谞讜 诪讜讻讞 讚讛专讬 讗讬讻讗 诇诪讬诪专 讚讗讬讬专讬 讘住驻谞讗 诪讗专注讗 讚讞讚 讙讜专诐 讛讜讗 讜讙讚诇讛 讘讗讬住讜专 讜讗"讻 讬讜转专 讛讜讛 诇讬讛 诇诪讬诪专 砖讙诪专讛 讜讗砖诪注讬谞谉 讞讬讚讜砖 讟驻讬 砖讗驻讬诇讜 砖"拽 讗住讜专 讗祝 砖诇讗 讙讚诇讛 专拽 讙诪专讛 讘讗讬住讜专 讜讛讜讛 砖驻讬专 讚讜诪讬讗 讚讘讬爪转 谞讘讬诇讛 讜爪专讬讱 诇讜诪专 诪砖讜诐 讚专爪讛 诇讜诪专 讛讟注诐 砖讗住专讬 讘"讛 讘讬爪转 谞讘讬诇讛 讜注诇 讝讛 讗诪专 讜砖讜讬诐 讘讘讬爪转 讟专驻讛 讜讻讜' 讜讙讝专讬 谞讘讬诇讛 讗讟讜 讟专驻讛 讜讗"讻 讛讜爪专讱 诇讜诪专 讘讬爪转 讟专驻讛 砖讗住讜专 诪谉 讛转讜专讛 砖讗诐 讛讬转讛 专拽 诪讚专讘谞谉 讛讜讛 讙讝专讛 诇讙讝专讛 讜砖"拽 讗驻砖专 讚讘讗诪转 讗住讜专 专拽 诪讚专讘谞谉 讗讟讜 住驻谞讗 诪讗专注讗 讜讗"讻 注讬拽专 讛讗讬住讜专 谞拽讟 讜诪注转讛 诪转讜专抓 砖讟转 诪讛专砖"诇 讚诪讻讗谉 诪讜讻讞 讚专讜讘 讟专驻讜转 讬讜诇讚讜转 讚讗讬 住"讚 专拽 诪讬注讜讟讗 讗"讻 诇讗 讛讜讛 诇讛讜 诇诪讙讝专 讘砖讘讜砖 讚讘专 砖讗讬谞讜 砖讻讬讞 诇讗讬住讜专 专拽 讘诪讜注讟. 讜讻谉 诇专砖讘"讗 讗讜诇讬 讬转专转 讙"讻 诇讗 砖讻讬讞 讜诇讗 讛讜讛 诇讛讜 诇讗住讜专 讘讬爪转 谞讘讬诇讛 诪砖讜诐 诇转讗 讚讬转专转. 讗讘诇 讗讻转讬 拽讜砖讬讗 拽诪讬讬转讗 讘诪拽讜诪讛 注讜诪讚转 讻讬讜谉 讚讟专驻讛 专拽 讗讬谞讛 讬讜诇讚转 讜讻谉 讗讬谞讛 诪讟诇转 讘讬爪讬诐 讗讘诇 诪转注讘专转 讜讻谉 讟讜注谞转 讘讬爪讬诐 讗"讻 讚诇诪讗 讘诪注讬 讛转专谞讙讜诇转 诪讬讬专讬:


讜谞专讗讛 讻讗砖专 谞讚拽讚拽 讘讚讘专讬 讗诪讬诪专 诇诇讬砖谞讗 讘转专讗 诇诪讛 谞拽讟 讘讬注讬 讻诇诇 讛讜讛 诇讬讛 诇诪讬诪专 注诇 讛转专谞讙讜诇转 讘注爪诪讛 讜讛讻讬 讛讜讛 诇讬讛 诇诪讬诪专 讛讗讬 注讜祝 住驻拽 讟专驻讛 诪砖讛讬谞谉 诇讬讛 注讚 讚讛讚专讗 讟注谞讛 讗讬 讛讚专讗 讟注谞讛 砖专讬 讜讗讬 诇讗讜 讗住讜专讛 讜讗讬 诪砖讜诐 诇讛砖诪讬注谞讜 讚讬谉 讝讛 讘注爪诪讜 讚讘讬爪转 讟专驻讛 讗住讜专讛 讝讛 诪砖谞讛 砖诇诪讛 讜砖讜讬诐 讘讘讬爪转 讟专驻讛 讜讻讜' 讜注诇 讻专讞讱 讘砖"拽 诪讬讬专讬 诇讗诪讬诪专 砖讛专讬 诇讬讻讗 砖"讘 砖讗讬谞讛 讬讜诇讚转 诇讚注转 讛驻专"讞 砖讗驻讬诇讜 讗讬谞讛 讟讜注谞转 讘讬爪讬诐 讜爪专讬讱 诇讜诪专 讚讛讗 拽诪"诇 讚讗讬 诪诪转谞讬转讬谉 讛讜讛 讗诪讬谞讗 讻诪讜 讘讬爪转 谞讘讬诇讛 砖讚讜拽讗 讜讚讗讬 讗住讜专讛 讗讘诇 住驻拽 诪讜转专转 讛讛"讚 讘讬爪转 讟专驻讛 讚讜拽讗 讜讚讗讬 讗讘诇 住驻拽 诪讜转专 拽诪"诇 讚讗驻讬诇讜 住驻拽 讟专驻讛 讗讬 诇讗 讛讚专讗 讟注谞讛 讗住讜专讜转 讙诐 讛讘讬爪讬诐 讜讻诪讜 砖驻住拽 讘讗诪转 讘砖"注 住讬' 驻"讜 住"讙 诇讞诇拽 讘讬谉 讘讬爪转 谞讘讬诇讛 诇讘讬爪转 讟专驻讛 砖讝讜 住驻讬拽讛 砖专讬讗 讜讝讜 住驻拽 讗住讜专讛 注"砖 讜讘讛讻讬 谞讬讞讗 诇讬 诪讛 砖讬砖 诇讚拽讚拽 讚诪住讬拽 讜讛诇讻转讗 讘讝讻专 讻诇 讬"讘 讞讚砖 讜讘谞拽讘讛 讻诇 砖讗讬谞讛 讬讜诇讚转 讜讛谞讛 讚讬谉 讝讻专 讬"讘 讞讚砖 讜讚讗讬 砖诇讗 讛讬讛 爪专讬讱 诇诪讬诪专 讜讛诇讻转讗 砖讛专讬 讘讛讚讬讗 讗诪专 诇注讬诇 专讘 讛讜谞讗 住讬诪谉 诇讟专驻讛 讬"讘 讞讚砖 讜讻讬讜谉 砖诇讗 诪爪讬谞讜 砖讜诐 讗诪讜专讗 砖谞讞诇拽 注诇讬讜 讗祝 砖讬砖 讘讝讛 驻诇讜讙转讗 讚转谞讗讬 诪"诪 讗讬谉 讗讞专 讛讻专注转 专讘 讛讜谞讗 砖讛讜讗 讗诪讜专讗 讻诇讜诐 讜讗"讻 注讬拽专 讛诪住拽谞讗 讜讛诇讻转讗 讛讜讗 专拽 讘砖讘讬诇 讛讱 讚讬谉 讘谞拽讘讛 讻诇 砖讗讬谞讛 讬讜诇讚转 砖讛讜讗 驻诇讜讙转讗 讚专讘 讗讞讗 讜专讘讬谞讗 讜讙诐 注诇 讝讛 拽砖讛 诇诪讛 诇讬 讜讛诇讻转讗 讜讛诇讗 讻讘专 谞讗诪专 讻诇诇 讘讻诇 讛砖"住 讚讛诇讻转讗 讻专讘讬谞讗 诇拽讜诇讗 谞讙讚 专讘 讗讞讗 砖讛讜讗 诇讞讜诪专讗 讜注"驻 诪"砖 谞讬讞讗 讚讛谞讛 讻诇诇 讝讛 谞讗诪专 讘诪拽讜诐 砖专讘讬谞讗 诇拽讜诇讗 讗讘诇 讻讗谉 讬砖 讞讜诪专讗 诇专讘讬谞讗 讜拽讬诇讗 诇专讘 讗讞讗 讚讛谞讛 诇专讘 讗讞讗 讗讬谉 讗谞讜 诪讙讬讛讬谉 讛讘专讬讬转讗 讜谞砖讗专 讛讙讬专住讗 诪驻谞讬 砖讙讚诇讛 讘讗讬住讜专 讜讛讬讬谞讜 讘住驻谞讗 诪讗专注讗 讜注诇 讝讛 讬砖 诇讛拽砖讜转 注诇 讛诪转谞讬' 注爪诪讛 讚讛讜讛 诇讬讛 诇诪讬诪专 砖讙诪专讛 诇讗住讜专 讗祝 砖"拽 砖讛讜讗 讞讬讚讜砖 讬讜转专 讗诇讗 注诇 讻专讞讱 诪转谞讬转讬谉 讗讬住讜专 转讜专讛 专爪讛 诇讗讞讜讝 讘诇砖讜谞讜 讚讘砖讘讬诇 讗讬住讜专 讚专讘谞谉 诇讞讜讚 诇讗 讛讜讛 讗住专讬 讘讬爪转 谞讘讬诇讛 讜讻谞"诇 讜讗"讻 诪讜讻讞 讚砖"拽 讘讗诪转 讗住讜专 专拽 诪讚专讘谞谉 讙讝专讛 讗讟讜 住驻谞讗 诪讗专注讗 讘砖"讘 讜讗"讻 住驻拽 讘讬爪转 讟专驻讛 讘砖"拽 诪讜转专 诇专讘 讗讞讗 讜诇专讘讬谞讗 讗诪讬诪专 讘住驻拽 讟专驻讛 讗住专 砖"拽 讜讛讜讛 专讘讬谞讗 诇讞讜诪专讗 讜讗祝 讚讘讚讘专 讝讛 砖讗诐 砖讜讘 讬诇讚讛 砖讛讜转专 讙诐 讛转专谞讙讜诇转 讛讜讛 专讘讬谞讗 诇拽讜诇讗 诪"诪 讘讚讘专 讝讛 诇讗住讜专 砖"拽 讛讜讛 诇讞讜诪专讗 讜讗"讻 讻讬讜谉 讚驻诇讜讙转讗 讝讜 专讘讬谞讗 讞讚讗 诇讞讜诪专讗 讜讞讚讗 诇拽讜诇讗 讜讻谉 专讘 讗讞讗 讜讗讬 讗驻砖专 诇驻住讜拽 讻拽讜诇讬 转专讜讜讬讬讛讜 讚住转专讬 讗讛讚讚讬 讚诪诪"谞 讗诐 讟专驻讛 讗讬谞讛 讬讜诇讚转 讗"讻 注诇 讻专讞讱 讘住驻拽 讟专驻讛 讗诪专讛 讗诪讬诪专 讜讗"讻 诇讗 讛讜讛 讬讚注讬谞谉 讛诇讻转讗 讻诪专 讜讛讜爪专讱 讛砖"住 诇驻住讜拽 讘讛讚讬讗 讻专讘讬谞讗 讜诇讻谉 诪住讬拽 讜讛诇讻转讗 讘谞拽讘讛 讻诇 砖讗讬谞讛 讬讜诇讚转. 讛注讜诇讛 诪讝讛 讚诇专讘讬谞讗 诇讗诪讬诪专 讘讬注讬 讚砖"拽 讗住讜专讬诐 诪谉 讛转讜专讛 讜诇讻谉 讛讞诪讬专 讘住驻拽 讜讗"讻 讗驻讬诇讜 诇砖讟转 讛住讜讘专讬诐 砖讗讬谉 讛讟注讬谞讛 专讗讬' 专拽 讛注讬讘讜专 诪"诪 诪拽砖讛 砖驻讬专 讜砖讜讬谉 诪驻谞讬 砖讙讚诇讛 讜讻讜' 讛讬讗 讙讜驻讛 拽砖讬讗 诇诪讛 谞拽讟 砖讙讚诇讛 讚讛讬讬谞讜 砖"讘 讜住驻谞讗 诪讗专注讗 讛讜讛 诇讬讛 诇诪讬诪专 砖讙诪专讛 诇讜诪专 砖讙诐 砖"拽 讗住讜专 讗诇讗 讜讚讗讬 讚砖"拽 讘讗诪转 讗讬谞讜 讗住讜专 专拽 诪讟注诐 讙讝专讛 讗讟讜 砖"讘 讚住驻谞讗 诪讗专注讗 讜讗"讻 砖"诪 讚砖"拽 诇讗讜 讚讗讜专讬讬转讗 讜讗"讻 诇诪讛 讗住专 讗诪讬诪专 讘住驻拽讜 讜注讬拽专 讛拽讜砖讬讗 诇讗讜 诇讛讜讻讬讞 砖讟专驻讛 讬讜诇讚转 专拽 诇讛讜讻讬讞 讚住驻拽 讟专驻讛 讘讬注讬 讚砖"拽 诪讜转专讜转 讜诪砖谞讬 转谞讬 砖讙诪专讛 讚诪讜讚讜 讜讘讝讛 谞诇注"讚 诇转专抓 诪讛 砖讬砖 诇讛拽砖讜转 注诇 讛讙诪专讗 诇诇讬砖谞讗 讘转专讗 讚住"诇 诇讗诪讬诪专 讟专驻讛 讗讬谞讛 讬讜诇讚转 诪讛 讗讜转讘讬讛 专讘 讗砖讬 诪讘专讬讬转讗 讚诪讜讚讬谉 讛诇讗 讝讛 讛讜讗 驻诇讜讙转讗 讚转谞讗讬 诇注讬诇 (讚祝 谞讝 注"讘) 讗讬 讟专驻讛 讬讜诇讚转 讗讜 诇讗 讜讗"讻 讗诪讬诪专 讗诪专 讗谞讗 讚讗诪专讬 讻讛讗讬 转谞讗 讚住"诇 住讬诪谉 诇讟专驻讛 讻诇 砖讗讬谞讛 讬讜诇讚转. 讜讛谞讛 讞讜抓 诇讚专讻谞讜 讗诪专转讬 诇转专抓 讝讛 注"驻 诪"砖 讛转讜住' 诇注讬诇 (讚祝 谞讝 注"讘) 讘讚"讛 讜讚诇诪讗 住讘专 砖讻转讘讜 讚讟专驻讛 讗讬谞讛 诪拽讘诇转 讝讻专 讗诇讗 砖讛转讜住' 谞住转驻拽讜 讗诐 讬砖 诇讞诇拽 讘讬谉 砖讘讜专转 专讙诇讬诐 诇砖讗专 讟专驻讜转. 讜讗"讻 讗诐 谞讬诪讗 砖讗讬谉 讞讬诇讜拽 讗"讻 讗祝 砖讟专驻讛 讗讬谞讛 讬讜诇讚转 诇讗讜 诪砖讜诐 砖讗讬谞讛 诪转注讘专转 讜讬讜诇讚转 讗诇讗 诪砖讜诐 讚诇讗 诪拽讘诇转 讝讻专 讜讗讬讱 转诇讚 讜讝讛 讘讘讛诪讛 讗讘诇 讘注讜驻讜转 砖驻讬专 诪讟讬诇讛 讘讬爪讬诐 注"讬 讚住驻谞讗 诪讗专注讗. 讜诇驻讬 讝讛 砖驻讬专 诪拽砖讛 专讘 讗砖讬 诇讗诪讬诪专 诪砖讜诐 讚讗诪讬诪专 讗讬谉 诇讜 住讬讜注 诪讛讗讬 转谞讗 讚讟专驻讛 讗讬谞讛 讬讜诇讚转 讚讝讛 讘讘讛诪讛 讚讜拽讗 讜讘讝讛 谞讬讞讗 诇讬 诪讛 砖讬砖 诇转诪讜讛 注诇 讛转讜住驻讜转 讗讬讱 讻诇诇 讛讜讛 住诇拽讗 讚注转讬讬讛讜 诇诪讬诪专 砖讗讬谉 砖讜诐 讞讬诇讜拽 讘讬谉 砖讘讜专转 专讙诇讬诐 诇砖讗专 讟专驻讜转. 讗"讻 讛专讬 诪专讗 讚讛讱 诪转谞讬' 讜诪讜讚讬谉 讘讘讬爪转 讟专驻讛 讛讜讗 专"讬 讘诪住' 注讚讬讜转 讜诪讗讬 讛拽砖讛 专讘 讗砖讬 诇讗诪讬诪专 讛专讬 转拽砖讛 诇专"讬 诇谞驻砖讬讛 讗诇讗 讜讚讗讬 砖讬砖 讞讬诇讜拽 讘讬谉 砖讘讜专转 专讙诇讬诐 讜讻讜' 讜诪讗讬 诪住驻拽讗 诇讛转讜住' 讗诪谞诐 诇驻讬 诪"砖 诇讞诇拽 讘讬谉 注讜祝 诇讘讛诪讛 谞讬讞讗 讜注讬拽专 拽讜砖讬讬转讜 诇讗诪讬诪专 讚讗诪专 讗讬 讛讚专讗 讜讟注谞讛 砖专讬讗 讛诇讗 讗讬谉 讛讟诇转 讘讬爪讬诐 专讗讬讛 讚讚诇诪讗 诪讗专注讗 住驻谞讗 讜讗祝 砖讗诪专讜 讘讘讬爪讛 讚讛讬讻讗 讚讗讬讻讗 讝讻专 诇讗 住驻谞讗 诪讗专注讗 讜讗"讻 讚诇诪讗 讗诪讬诪专 诪讬讬专讬 讛讬讻讗 讚讗讬讻讗 讝讻专 讘讛讚讛. 讙诐 讝讛 讗讬谞讜 讚讛谞讬 诪讬诇讬 讛讬讻讗 讚诪拽讘诇转 讝讻专 讗讘诇 讝讜 砖讗讬谞讛 诪拽讘诇转 讝讻专 讛讜讛 诇讚讬讚讛 讻诪讜 讚诇讬讻讗 讝讻专 讘讛讚讛 讻诇诇 讜砖驻讬专 住驻谞讗 诪讗专注讗:

